
A  jelen  sorok  épen  sajtó  alatt  voltak  s  a  nyom- 
tatás vége  felé  járt,  midőn  az  octoberi  rendeletek 
megjelentek.  Ez  által  munkám  némi  tekintetben  kor- 
szerűtlenné vált. 

Változást    mindenki     várt,     de    nem    oly    nagy 
mértékben   meglepőt.    A    hazánkban  létező    külön- 
böző nemzetiségek   kérdése  is  egy  perezre    háttérbe 
van  szorítva,  de  bizton  várhatjuk,  hogy    rövid   idő 
alatt  az  előtérre  fog  állani.  Jó  lesz,  ha  készen  tartjuk 
rá  magunkat.  Ne  higyjük,  hogy  más  ajkú  honosink 
nemzetiségi  követeléseik  tekintetében  el  vannak  hall- 
gattatva; fel  fognak  lépni,  megyén,  országgyűlésen, 
okvetlenül.  Ne  hitessük  el  magunkkal,  hogy    „most 
már  majd  könnyebben  elbánunk  velők.  "E  kérdésnek 
kezelése  lesz  próbaköve  politikai  érettségünknek  s  ha 
jóra  tudunk  menni  e  nehéz  viszonyokkal,  nemzetünk 
a  dicsőségnek  egy  uj   kosz<3rúját  fogja  tűzni  homlo- 
kára. Ellenben,  ha  a  régi  modorban  szenvedély  fog  e 
tárgyban  határozni,  bármi  erőre  vergődjék  is  fajunk, 
örökös  nyílt  és  gyógyíthatlan  seb  gyanánt  fogja  színi  s 
életét  aláásni  a  nemzetiségi  viszály. 


n 

Miután  e  munkának  legfontosabb  része  arról 
szól,  miként  kell  eljárnunk  a  hazánkbeli  különféle 
nemzetiségek  kérdésére  nézve,  e  tekintetben  kor- 
szeríí  s  egész  bátorsággal  bocsátom  napvilágra. 
A  kik  tehát  figyelemre  méltatják,  kezdjék  az  olvasást 
az  V.  czikkelyen,  mely  a  szőnyegen  levő,  vagy  rövi- 
den arra  kerülendő  dolgokról  szól.  A  többi,  különö- 
sen a  II.  cikkely  a  leélt  évtizedhez  tartozik.  Ez  évti- 
zed vége  összes  történetünknek  egyik  legnevezetesebb 
s  költőileg  szép  korszaka  fog  örökre  maradni,  egyike 
azon  nyugpontoknak,  melyeken  \dgasztaló  és  engesz- 
telő érzelmekkel  nyugszik  a  történetíró  lelke,  mi- 
dőn a  népek  szenvedéseinek  hosszú  és  véres  sorát 
igtatja  lapjaiba.  A  ki  e  korszakra  jelen  izgatott  álla- 
potunkban sem  restell  olykor  visszapillantani,  talán 
fog  munkámnak  e  részében  is  némi  érdekeset  találni. 

Andornakon  November  5. 


I. 


ügyeink  iij  phasisba  léptek.  Ki  van  mondva,  hogy 
állami  szerkezetünk  meg  fog  változni,  s  nyugtalanul  várja 
minden  ember  a  bekövetkezendő  uj  dolgokat. 

Jőjön  bármi  és  bármi  módon,  viszonyaink  egyik  leg- 
bonyolodottabb  csomóját  a  nemzetiségek  kérdése  fogja 
képezni  minden  gondolható  körülmények  közt.  Fejlődje- 
nek ki  bármiként  ügyeink,  e  kérdés  elintézése  lesz  a  leg- 
első teendő.  Oly  szirt  ez,  melyet  ki  lehet  kerülni  —  ez 
erős  hitem  —  s  a  mennyiben  eddig  lehetett,  már  is  jó  irány- 
ban indulunk :  de  lehet  olyan  is,  hogy  szétmállik  rajta  min- 
den ügyekezetüuk. 

Ha  sikerül  ez  ügyet  jól  ehntézni ,  még  tán  igazolva 
lesz  szent  István  hagyománya,  mely  szerint  „uniuslinguae 
uniusque  moris  regnum  imbecille  et  fragile  est",  ellenben 
hajói  elintézni  nem  tudjuk,  ha  megmaradhatnánk  is  mind 
amellett,  mégis  oly  nyílt  és  gyógyithatlan  seb  marad 
nemzetünk  testén,  mely  örökké  viszket,  örökké  fáj. 

Hazánk  állapota  a  világ  teljes  figyelmének  tárgya 
lett.  Bárki  gondol  pedig  hazánkra,  az  első,  mi  figyelmét 
megragadja,  az,  hogy  itt  a  magyaron  kivül  több  népfaj  él; 
mindenik  élénk  ragaszkodással  nemzetiségéhez,  felébredt 
szellemmel,  sőt  tettre,  harczra  minden  pillanatban  kész  in- 

dulattal. Tudva  van,  hogy  ezen  nemzetiségek  és  a  magya- 
rok közt  hosszas  villongások  léteztek,  melyek  végre  nyílt 
harczczá  fejlődtek  ;  kevésbbé  van  tudva,  mi  vitte  e  dolgokat 
ennyire.  Tudva  van  az  is,  hogy  e  perczben  ezen  külön- 
böző nemzetiségek  egymáshoz  tetemesen  közeledtek ,  de 
nincs  és  nem  is  lehet  tudva,  mennyiben  lehet  ezen  barát- 
ságos hangulat  befolyással  a  viszonyok  tettleges  elintézé- 
sére. Azon  nagy  fontossíig  következtében,  melyet  e  percz- 
ben a  nemzetiségek  kérdésének  európaszerte  tulajdoníta- 
nak kettős  érdeket  gerjesztenek  a  mi  nemzetiségi  állapo- 
taink s  azon  összes  kérdések  közt ,  melyek  keleti  Európa 
jelenlegi  állapotából  felmerülnek,  bátran  felvehetjük,  hogy 
az  érdekli  legjobban  Európa  Összes  politikusait,  hogy  mi 
fog  történni  a  Magyarországon  létező  nemzetiségekkel. 

Mi  magunk  is  érezzük,  hogy  ez  ránk  nézve  életkérdés 
s  azon  fordul  meg  egész  állapotunk,  miként  tudunk  elren- 
dezkedni e  tekintetben.  Ha  nem  tudunk  jóra  menni  más 
ajkú  hazánkfiaival ,  tökéletesen  felakadunk  mindenben ,  s 
hazánk  nem  csak  a  legszomorúbb  pangásnak,  hanem  a 
legborzasztóbb  és  undorítóbb  háborgásoknak  lesz  örökös 
színhelye ;  minden  izgató  kész  anyagot  fog  örökösen  ta- 
lálni közöttünk,  lehetetlen  lesz  minden  rendezett  állapot. 

Mindazon  mozgalmak  közepett,  melyek  egy  év  óta 
hazánkban  mutatkoznak,  nincs  semmi  fontosabb  és  örven- 
detesebb  annál,  hogy  különféle  nemzetiségeink  s  köztünk 
jobb  hangulatot  sikerült  létrehozni,  sőt  valódi  szivélyes 
indulat  kezd  lábra  kapni.  Ezen  ténynek  véghetetlen  nagy 
fontossága  van.  Hosszas  ellenségeskedés  után,  midőn  mind 
a  két  fél  kifiíradt  s  szivében  békét  óhajt,  igen  nagy  aka- 
dályt képez,  sőt  hosszú  időre  hátraveti  gyakran  a  kibékü- 
lést az  első  közelítő    lépés  megtételének    nehézsége.  Ná- 

lunk ez  első  lépés  megtörtént,  az  ut  meg  van  törve,  s  min- 
den gylilölségnek  s  keserűségnek  éJe  eltompult.  E  tekin- 
tetben roppant  már  is  a  nyeremény.  De  azért  ne  tulajdo- 
nltsmik  kelleténél  nagyobb  fontosságot  annak,  mi  eddig 
történt.  Nem  elég  az,  hogy  egymást  testvéreknek  valljuk, 
s  a  hol  csak  lehet,  nem  mulasztjuk  el  az  alkalmat  egym^is- 
sal  barátkozni;  szükséges,  hogy  egymás  közt  egészen  tisz- 
tában legyünk  s  határozzuk  meg  világosan,  mi  az  enyim, 
mi  a  tiéd ;  clara  pacta ,  boni  amici. 

E  kérdéshez  akarok  szólani  ez  alkalommal  s  javasla- 
tokat fogok  előterjeszteni  arra  nézve,  miképen  kellene  el- 
rendezni különféle  nyelvű  hazánkfiaihoz  való  viszonyain- 
kat. A  mennyire  lehet,  részletes  j)i'ogrammot  fogok  fel- 
állitani ;  csak  magam  részéről  természetesen,  miután  senki 
nevében  sem  léphetek  fel ;  óhajtom  és  reménylem  is  azon- 
ban, hogy  semmiben,  a  mi  lényeges,  nem  fogok  a  saját  fa- 
jombeliek  által  desavouiroztatni. 

Mulhatlanul  szükséges  előre  tisztába  jönnünk  e  tárgyban, 
azért ,  mivel  a  legisiegelső  lépés ,  melyet  más  ajkú  hono- 
siok  irányában  tenni  fogunk,  mihelyt  erre  alkalom  lesz 
bármi  módon,  határozni  fog  az  egész  nemzetiségi  kérdés, 
mondhatni,  egész  létünk  felett.  Egy  vigyázatlan  lépés,  egy 
elvétett  szó,  s  egy  pillanat  alatt  kigyuladhat  újra  minden 
szenvedély ;  positiv  lépések  tizenkét  év  óta  nem  történhet- 
vén, semmi  cselekvési  uj  irány  folyamatban  nemievén, 
meglehet,  elkezdjük  ott,  hol  elhagytuk  tizenkét  év  előtt,  s 
akkor  hijában  volt  minden  testvérül-fogadás,  halomba  dtíl 
minden. 

Szükséges  tisztába  jönni  azért,  mivel  nincs  semmi  két- 
ség a  fölött,  hogy  elleneink  résen  állanak,  s  azok  a  régi  ténye- 
ket emlegetvén,  hogy  felizgassák  más  ajkú  honosinkat,  ne- 

künk  nem  elég  csupán  érzésbeli  nyilatkozatokkal  ellensú- 
lyozni működésüket,  hanem  biztosítékokat  kell  adnunk  a 
felöl,  bogy  régi  politikánktól  egészen  eltéröleg  kívánunk 
fellépni  ezután. 

Szükséges  megnyugtatni  őket  arra  nézve,  hogy  tőlünk 
ne  féltsék  nemzetiségöket,  mert  igen  sokan  vannak  még 
közöttük,  kik  habár  átlátják,  hogy  az  ellenségeskedés 
jóra  nem  vezet,  de  attól  tartanak,  hogy  mihelyt  mi  ismét 
nagyobb  befolyásra  teszünk  szert,  meg  fogunk  magyarosí- 
tani akarni  mindent,  mi  utunkba  jő;  minket  ugy  tekinte- 
nek, mint  az  erősebb  félt,  s  mitőlünk  várják  a  tettleges  kö- 
zelítést, a  biztosítékokat. 

Szükséges  e  tárgyra  nézve  minél  tisztább  eszméket 
felállítani,  mert  még  igen  sok  van  saját  fajunkbeliek  közt 
is,  ki  nem  szívelheti  el  azon  gondolatot,  hogy  a  magyar 
nem  lehet  többé  az  egyedüli  ú  r ,  a  többi  pedig  csak  meg- 
hódított másod  rangú  nép  a  magyar  hazában ;  ki  azt  gon- 
dolja, hogy  a  magyarság  nem  tarthatja  meg  kellő  állását 
a  hazában,  ha  törvényben  meghatározott  kiváltságokkal 
magát  körül  nem  sánczolja ;  ki  azt  hiszi,  hogy  csekély  szá- 
munknál fogva  okvetlen  elnyel  a  panslavismus ,  ha  szá- 
munkat nem  szaporítjuk;  ki  azt  hiszi,  hogy  csak  az  lehet 
Magyarországon  jó  hazafi,  a  ki  született  magyar:  szüksé- 
ges hogy  az  ilyen  bús  magyarok  lenyeljék  minélelöbb 
ama  keseriínek  vélt  falatot,  hogy  minden  e  hazában  élő 
nemzetiségnek  meg  kell  adni  illető  jogát. 

Mielőtt  azonban  elősorolnám  javaslataimat  arra  néz- 
ve, mit  csináljunk  a  különféle  nemzetiségekkel,  alkalmat 
veszek  a  magyar  nemzetiségre  vonatkozólag  el- 
mondani egyetmást,  mi  szivemen  fekszik  s  mit  elmondani 
nem  találok  feleslegesnek,   sem    időnkivülinek.    „Magyar 


nemzetiség"  és  „a  hazánkban  létező  különféle  nemzetisé- 
gek" :  ez  két  különálló  tárgy.  A  magyar  nemzetiség  fen- 
tartása  és  gyarapítása  mindennapi  kenyerünk,  belügyünk, 
melylyel  folytonosan  foglalkozunk ,  a  különböző  nemze- 
tiségek ügye  inkább  egy  elintézendő  tárgy  s  megfejtendő 
kérdés. 

E  rövid  munka  II.  czikkében  egy  kis  polémia  fog- 
laltatik. A  Ill-ban  arról  kivánok  szólam,  mily  állást 
foglal  Lazánkban  a  birtokos  nemesség  a  magyar  nemze- 
tiség tekintetében.  Különösen  a  felföldön  lakó  magyarság 
állapotát  veszem  szemügyre.  A  IV-ik  „felsőbb  köreinkről" 
szól.  Az  V-ik  foglalja  magában  az  emiitett  programmot 
A  Vl-ik  még  az  egész  nemzetiségi  ügyre  vonatkozó  ész- 
revételeket tartalmaz. 

11. 


Hírlapjaink  sokáig  nem  akartak  bizonyos  tárgyak 
vitatásába  bocsátkozni.  Hogy  a  kormány  rendeletei  fölött 
nem  értekeztek,  lielyesnek  tartom;  de  voltak  közérdekű 
tárgyakj  melyek  fölött  igen  szükséges  és  hasznos  lett  volna, 
minél  előbb  tisztába  hozni  a  nézeteket.  Ez  lehetséges  lett 
volna  minden  egyéni  scrnpulosltás  megóvása  mellett  is. 

Egy  kis  polémiát  idézett  elö  b.  Kemény  Gábor,  b.  Eöt- 
vös Józsefhez  intézett  „Néhány  szavával^"  s  ezen  kis  polé- 
mia érdekes  és  tanúságos  nem  egy  tekintetben.  Ne  vegye 
rósz  néven  az  én  tisztelt  barátom  b.  Kemény  Gábor,  ha  az 
ügy  érdekében  némileg  úgy  lépek  fel,  mint  ügyvédje ;  a 
mennyiben  ezt  tán  tenni  fogom,  ügyet  védelmezek  szemé- 
lyében, s  ha  fogadatlan  prókátornak  látszom  irányában^ 
nem  bánok  roszabbnl  vele,  mint  enmagammal,  mert  alig 
fogom  elkerülni,  hogy  magam  mellett  is  ne  ügyvédkedjem. 
Nekem  is  van  ugyanis  egy  kis  számadásom  egy  valakivel, 
ki  teljesen  ignorálta  egyenesen  ellene  intézett,  természete- 
sen felettébb  merész  és  nem  is  sokra  nézett  támadásomat  ; 
számadásom  van  még  másokkal  is,  épen  ugy  mint  K.  G.- 
nak,  kivel  — ne  vegye  rósz  néven  czimboráskodásomat  — 
egy  hajóban  evezünk  s  egyaránt  jutottunk  zátonyra  jófor- 

mán.  Az  ügy  érdekében,  mint  mondom,  s  tárgyam  felvilá- 
gosítására elő  kell  hoznom  K.  G — t  és  csekély  személye- 
met. Az  olvasó  közönségtől  nem  követelek  érdekkel-visel- 
tetést  személyek  iránt,  illnstratió  gyanánt  kell  azokat  fel- 
használnom, habár  épen  a  kérdéses  személyekre  nézve 
lesz  is  az  legkellemetlenebb. 

Hírlapjaink  teljességgel  nem  akartak  eddig  a  nemze- 
tiség kérdéséhez  szólani ;  úgy  fáztak  ezen  tárgytól,  hogy 
teljességgel  nem  lehete  hozzájuk  közelíteni.  Soha  egyik 
hírlapunk  se  közlött  egy  czikket  is,  mely  e  kérdés- 
nek tüzetes  tárgyalásával  foglalkozott  volna.  ]\lidőn  b. 
Eötvös  „Uralkodó  eszméi"  megjelentek,  beelégedtek  mind- 
azok ,  kiknek  kezében  van  a  kritika ,  általános  különben 
igen  érdemelt  dicséretekkel,  idézték  a  külföld  nyilatkoza- 
tait, de  csak  egyszerit  tárgyismertetést  is,  nem  taglalást, 
liijába  vártunk.  B.  Kemény  Gábornak  „A  nemzetek  fejlésé- 
röl"  irt  munkáját  durván  ledorongolták ;  az  én  „Nemzetiség" 
czimíí  csekély  munkámat  csak  en  passant  emiitette,  nem 
emlékszem  ki ,  a  Pesti  Napló  tárczájában ,  leszidta  ezen 
érdemes  kritikus  a  szépirodalmi  lapokat ,  miért  mernek 
Ítéletet  hozni  ily  tárgyakban ;  megczáfolt,  mint  hitte,  emii- 
tett munkámban  előforduló  egypár  mellékes  érdekíí  defi- 
nitiót,  ezzel  készen  levén  az  egész  munkával  s  elszörnyíí- 
közve,  hogy  ily  munkát  pártolnak  a  fiatal  belletristák  — 
tovább  ment  nagy  cothurnusaiban.  B.  Kemény  Gábornak 
„Helyzetünk  és  jövőnk"  czimíí  röpiratát  szóra  se  érdeme- 
sítették. Jó  hosszú  időköz  után  b.  Eötvös  akadémiai  be- 
széde következtében  megjelenvén  b.K.  G.  „Néhány  szava," 
ezt  „  egyszerííen  emiitették"  mint  irodalmi  újdonságot.  Hír- 
lapjába egyik  sem  akarta  felvenni  czikk  gyanánt.  Megjelen- 
vén b.  E.  J.  felelete,  ezt,  mint  monda  a  Pesti  Napló  ujdon- 

dásza, szintén  jelentették  „egyszerűen."  De  ezen  egyszerű 
jelentésnek  egy  kis  bunkója  is  volt,  ezen  két  kis  kifejezés :  „b. 
Eötvös  Józsefnek  ragyogó  tollal  irott  czáfolata." 
—  Ezen  egész  eljárás  legmagasabb  helyről,  t.  i.  b.  Eötvös 
részéről  is  lielyeseltetvén,  a  dolog  be  volt  fejezve  s  mint 
csalhatlan  irodalmi  tétel  lön  felállitva  az,  hogy  a  nem- 
zetiség felett  polemiázni  nem  való.  Ez  rövid  története  azon 
egész  vitának ,  mely  ujabb  időben  a  nemzetiség  kérdése 
felett  nálunk  folyt. 

Hogy  miért  ne  kellessék  elmélkedni  épen  ezen  tárgy 
felett,  mely  jelenleg  az  összes  európai  időszaki  sajtónak 
legtöbbször  emlegetett  thémája  s  mely  saját  lételünknek 
legfontosabb  tényezője  :  teljességgel  nem  birom  átlátni. 
Bármi  fontos  képekkel,  bármi  rejtélyes  sokat- tudni-látszás- 
sal  ügyekezzenek  is  az  illetők  e  kérdés  tárgyalását  magok- 
tól elodázni,  bármennyire  állítsák,  hogy  e  tárgy  felett 
okoskodni  tökéletesen  felesleges,  mert  hiszen  mindenki 
tisztában  van  magával  felette  :  én  annyira  kevéssé  vagyok 
képes  mindezt  felfogni ,  hogy  kénytelen  vagyok  egy  igen 
egyszerű  okát  feltételezni  ezen  egész  eljárásnak. 

Sokkal  kényelmesebb  tudniillik  hallgatni  nagy  böl- 
csen ,  mint  az  embernek  fejét  törni,  vitatkozni,  czivakodni, 
szóval  értekezni  és  polemiázni.  A  tekintélyt  e  mellett  fen 
lehet  tartani,  vagy  meg  lehet  menteni  egy-egy  odavetett 
fontos  intéssel,  elég  ha  körmeit  mutatja  az  oroszlány,  mi- 
nek rontson  elő  maga,  úgy  is  szokatlan  és  félénk  most  a 
nép.  Hátha  még  tudtára  lehet  adni  a  közönségnek,  hogy  az 
ember  bizonyos  magas  tekintélynek  aegise  mögött  áll,  mely- 
nek enunciatuma  gyanánt  veendő  minden  szava ;  hogy  ne 
volna  az  elég  a  jámbor  közönség  indiscret  kíváncsiságának 
fékezésére!  így  azután  az  ember  egész  kényelemmel  szén- 


dereghet  kényelmes  higgadtságában  s  fel  vanmentve  attól, 
hogy  alkalmatlan  czivakodásba  bocsátkozzék  egy-két  fel- 
hevült agyú  (hot  -  headed)  fiatal  emberrel. 

Ha  a  hallgatás  —  bölcseség  :  meg  kell  vallani,  hogy 
ez  a  bölcseségnek  legkönnyebb  neme.  Ha  bölcs  dolog  néha 
hallgatni, legalább egyet-mást  egyszer-másszor  elhallgatni: 
nem  hiszem,  hogy  épen  az  időszaki  sajtó  terén,  mely  épen 
arravaló,  hogy  az  ember  magát  kicsevegje  minden  előfor- 
duló napi  érdekű  tárgy  felett,  hallgatással  sikeresen  ma- 
noeuvrirozni  lehessen. 

Ezen  nagy  ábrázatú  hallgatás  helyett  elmondom,  mi 
lett  volna  csekély  véleményem  szerint  az  időszaki  sajtónak 
feladata. 

Lesfelöször  is  meg:  kellett  volna  ismertetni  bőven  b. 
Eötvös  Józsefnek  „A  XIX.  század  uralkodó  eszméi"  stb. 
czimü  nagyszerű  munkáját,  különösen  annak  a  nemzetiségről 
szóló  részét.  Tetemes  része  a  magyar  olvasó  közönségnek 
ugy  van  ama  munkával,  hogy  csak  hallott  felőle ;  hallotta 
magasztalni,  büszke  volt  reá,  hogy  a  külföldön  is  oly  nagy 
figyelmet  gerjesztett ,  de  maga  ahg  olvasta ,  alig  élvezte. 
Nem  is  tréfa  az  sok  ember  előtt,  két  jókora  kötetbe  bele- 
fogni, mely  csupa  elvont  okoskodással  van  megtöltve, 
melyben  nincs  nyugvópont  gyanánt  valami  könnyebb 
illustratioféle  beszőve,  de  sőt  folytonosan  a  legmagasabb 
tudományos  hangban  van  tartva.  Az  időszaki  sajtó  fela- 
data az  olvasó  közönségnek  megkönnyíteni  az  ily  művek 
élvezését.  Elő  kell  adui  röviden  főtárgyait,  érdekesebb  ré- 
szeit, mintegy  tárgymutató  lajstromot  kell  hozzá  készíteni ; 
ily  felvilágosítások  nyomán  belekap  az  olvasó ,  ha  nem 
kezdi  is  elől  rendszeresen ,  előveszi  egyes  czikkeit ,  meg- 
szereti, hozzászokik,  s  végre  az  egészszel  megismerkedik. 

Mindebből  azonban  mi  sem  történt  ;  kevesen  olvasták 
a  művet  s  a  közönség  nagy  része  csak  annyit  tudott  az 
egészből,  hogy  b.  Eötvös  egy  nagy,  jeles  és  hetedhétor- 
szágra szóló  művet  irt. 

A  mit  elmulasztottak  e  tekintetben,  azáltal  vélték 
helyrehozandónak ,  hogy  b.  Eötvös  politikai  nézeteit  a 
noli  me  tangere  paizsa  alá  helyezték,  s  ha  valakinek  va- 
lami ellenvetése  volt,  ignorálni  vagy  ledorongolni  s  magas 
lenézéssel  fogadni  tartották  kötelességöknek,  mint  valami 
igen  odiosus  kérdést  indiscret  módon  bizgató  alkalmatlan 
egyént. 

B.  Kemény  Gábornak  különösen  kijutott  ezen  sze- 
rencséből. Örökös  a  panasz ,  hogy  a  magyar  közönség 
csak  a  könnyebb  dolgok  után  kapkod,  komolyabb  tár- 
gyaknak, komolyabb  olvasmánynak  nincs  keleté,  stb.  .  .  . 
íme  kiáll  a  küzdhomokra  egy  fiatal  ember,  a  tehetségnek, 
a  komoly  gondolkozásnak ,  az  őszinte  és  hű  törekvésnek 
csalhatlan  jeleit  hordozva  paizsán;  s  fogadtatása:  hidegség, 
hallgatás,  dorong.  Nyílt  karokkal,  őszinte  pártfogással,  ba- 
rátságos utbaigazitásokkal  kellene  fogadni  az  ily  kezdőt,  nem 
pedig  visszariasztani  s  megfélemlíteni.  Ha  nem  vagytok 
képesek  a  kérdéses  egyénnél  felismerni  a  komoly  irányt, 
a  tehetséget,  valóban  igen  csekély  „jogosultságtok"  a  köz- 
vélemény vezetése  vagy  tolmácsolására.  Örvendeni  kel- 
lene, hogy  akadt  egyén  e  dermedt  leverő  szellemi  körülmé- 
nyeink közt,  kiben  nem  tud  elaludni  a  vágy,  a  munkásság, 
most  épen,  midőn  ifjúságunk  fájdalom !  alig  tanul  valamit ; 
ha  fellépésében ,  előadásában  van  valami  téves,  hiányos, 
bizarr,  szóval  valami  „fiatal"  és  „uj",  figyelmeztetni  kell,  ok- 
tatni, csillapítani  vagy  bátorítani  szükség  szerint. 

Miként  bántak  el  a  nemzetiség  kérdésének  b.  Eötvös 

ellenében  való  taglalásával  időszaki  sajtónknak  kezelői  és 
inspirátorai ,  igen  jellemző  azon  megemlítés,  melyre  az  én 
„Nemzetiség"  czimű  mmikámat  méltatták.  Egy  névtele- 
nül megjelent  tárczaczikke  a  Pesti  Naplónak,  egybefog- 
lalva több  tényeket,  egy  dorgáló  czikket  küldött  le  a  ma- 
gasból az  apró  divatlapírók  fejére ,  előadván,  hogy  nem 
elégedvén  meg  a  szépirodalom  körével,  politikába  és  tudo- 
mányba is  átcsapkodnak.  Hogy  mi  azután  az  ily  dőreség- 
nek eredménye,  például  van  felhozva  az,  hogy  azt  meré- 
szelik mondani,  miszerint  nekem  van  igazam,  nem  b.  Eöt- 
vösnek azon  vitában,  melyet  a  nemzetiségről  nyilvánított 
nézetei  ellen  indítottam.  Ez  egy  argumentum  per  deducti- 
onem  in  absurdum  akar  lenni :  ez  az  egész  említés,  melyre 
méltattatám.  —  Nem  akarok  unalmassá  válni ,  nem  fogok 
keservesen  panaszkodni ;  megvallom,  nem  érzettem  maga- 
mat teljességgel  lesújtva  ily  bánásmód  által;  kellemetlen 
magamra  nézve,  de  kénytelen  vagy  ok  magam  esetét  hozni 
fel  tárgyamnak  illustratíójára.  ügy  hiszem,  nem  kell  sokat 
mutogatnom,  mennyire  jellemző  az  ily  eljárás.  Kényelme- 
sen kikerülni  a  vitatkozást,  nagy  tekintély  birtokát  aífec- 
táhií  s  magát  egy  főfŐtekintélyü  személylyel  índentiíicálni  — 
ez  az  egész ;  a  nemzetiség  kérdése  pedig  marad  ugy  a 
hogy  volt,  t.  i.  emlegetve  unalomig,  de  a  legnagyobb  esz- 
mezavarban. —  Egyet  kell  még  ez  alkalommal  megemlí- 
tenem. Pár  év  előtt  igen  sokat  dorgálták  poHticai  lapjaink 
a  fiatal  úgynevezett  „írókat;"  folyik  ez  most  is,  de  mióta 
a  fiatal  íróknak  egy  része  az  akadémiai  választások  alkal- 
mával „tudósokká''  avanciroztatott,  nem  bántják  őket 
annyira,  sőt  némelyikét  mint  „nostra8"-t  szokott  gyöngéd 
modorukban  kényeztetésben  részesítik.  —  Mint  említem, 
azon  alkalommal,  midőn  az    „írók"    munkámat    említették, 

kemény  dorgálást  kaptak  érette.  Ugy  emlékszem,  az  egész 
emlités  annyiból  állott,  Iiogy  valamelyik  újdondász  rövi- 
den felemlítette  napi  liírei  közt.  Ennyire,  ugy  hiszem,  „jo- 
gosult" bármi  kis  közlönye  az  időszaki  sajtónak;  hiszen 
az  ily  rövid  emlités  maga  a  Pesti  Napló  szerint  még  nem 
vitatás.  így  tett  ő  maga  is,  midőn  azt  monda,  hogy  nem 
akar  a  nemzetiség  felett  vitatkozni  s  azért  valamint  minap 
egyszerűen  említette  fel  b.  Kemény  Gábor  „Néhány  sza- 
vát," most  szintén  egyszeríín  kívánja  megemlíteni  b.  Eöt- 
vös Józsefnek  ragyogó  tollal  irott  czáfolatát. 
Én  ugyan  azt  tartom,  hogy  az  olyanforma,  mint  midőn  a 
parlamentben  okadatolt  napirendet  határoznak ;  nem  hoz- 
nak ugyan  határozatot,  de  azon  kis  okadatolás  miatt  mégis 
miniszterek  lépnek  le,  kormányok  változnak,  külpolitika 
más  irányt  vesz,  stb.  De  ezt  csak  közbevetőleg  jegyezvén 
meg,  mint  már  emlitém,  az  én  munkám  felett  nem  jelent 
meg  taglalat  semmi  divatlapban ;  hír  gyanánt  emiitet- 
ték meg,  hogy  ily  s  ily  munka  jelent  meg,  hozzátévén, 
szinte  hír  gyanánt,  hogy  ugy  vélekednek  némelyek, 
miszerint  nekem  van  b.  Eötvös  ellenében  igazam.  Ezért 
kapott  ki  az  illető  fiatal  „iró". 

Ennyiben  bocsátkozott  velem  szóba  az  időszaki  sajtó. 
Mellőzése  nem  nagyon  bántott  személyesen  megvallom, 
csak  azt  sajnáltam,  hogy  elzáraték  az  út  egy  igen  érde- 
kes és  fontos  kérdésnek  megvitatása  előtt.  E  miatt  nem 
hordoztam  magamban  valami  különös  keserűséget,  melyet 
most  szándokom  volna  kiönteni,  és  azt  tartom,  az  én  tisz- 
telt barátom  b.  Kemény  Gábornak  is  kár  volt  oly  nagyra 
venni,  mit  irányában  tettek;  átláthatja,  hogy  ő  is  ,,a  politika 
áldozata."  De  azt  igenis  vártam ,  hogy  b.  Eötvös  József 
fog  néhány  szóra    méltatni.   Hogy  ezt  nem  tévé,  annak 

kénytelen  vag-yok  ismét  igen  egyszerű  magyarázatát  ke- 
resni, azt  t.  i.,  liogy  nem  volt  mit  felelnie  észrevételeimre. 
B.  Eötvösnek  ama  két  famosus  tételét  :  „m i n d e n  nem- 
zeti törekvés  alapja  a  magasabb  hivatás  ér 
z  e  t  e ;  c  z  é  1  j  a  :  u  r  a  1  k  o  d  á  s,"  —  nem  tekinthetem  más- 
ként mint  alaptalannak  mindaddig ,  mig  ellene  felhozott 
okoskodásaim  halomra  nem  döntetnek. 

Hirlapjainknak  s  b.  Eötvösnek  hallgatása  következ- 
tében pár  évig  egészen  hallgatott  minden  vita  a  nemzeti- 
ség kérdése  felett;  nemrég  egy  névtelen  röpirat  jelent  meg 
„Helyzetünk  és  jövőnk"  czim  alatt,  mely  e  tárgyat  is  fel- 
fogta iijolag,  de  bár  e  röpiratban  sok  igen  figyelemre- 
méltó dolog  tűnik  elő ;  bár  komoly  és  mélyebb  gondolko- 
zást s  önálló  felfogást  tanúsít :  a  mi  journalistainkat  nem 
tudta  kicsalni  megszokott  méltóságteljes  hallgatásukból. 
Nehezebb  lett  állásuk,  midőn  b.  Kemény  Gábornak  b. 
Eötvös  Józsefhez  intézett  éles  interpellatiója  megjelent. 
De  szerepükből  kiesni  nem  akarván ,  beérték  az  általam 
már  említett  „egyszeríí  emlités"  és  okadatolt  napirendre- 
téréssel. 

Időszaki  sajtónknak  összes  eljárása  világos  bizony- 
sága annak,  hogy  a  concurrentia  hiánya  mindenkor  fe- 
lette károsan  hat  mint  az  iparüzőkre,  épen  ugy  a  szellemi 
munkálkodás  kezelőire  nézve.  Kevés  levén  nálunk  a  poli- 
tikai hirlapok  száma,  oda  jutottunk,  hogy  bár  igen  jeles 
tehetségek  vezérlik,  szerkesztik,  főképen  pedig  inspirálják 
időszaki  sajtónkat,  mégis  egy  obscuras  eredetíí  és  igény- 
telen hazai  német  lap  mint  lap  majdnem  fölülmúlta  eddig 
valamennyiöket.  Ezenkivül  nem  lehet  tagadni,  hogy  bi- 
zonyos czéhrendszer  látszik  irodalmunkban  lábra  kapni. 
Komolyabb  literatoraink  közt  valóságos  clique  látszik  fel- 

állani,  mely  egész  fegyelmet  tart  kebelében,  s  mig  kérlel- 
hetlen  szigorral  bánik  el  a  sánczokon  kiviil  állókkal,  addig 
a  kebelbeliekliez  a  legnagj^obb  gyöngédséggel  és  solidari- 
tással  viseltetik.  B.  Kemény  Gábor  nem  talált  kegyelmet 
az  ő  szinök  előtt,  még  nem  régen  valóban  megható  gyön- 
gédséggel s  talán  „mélyen  számitott  politikával"  volt  el- 
mondva bizonyos  egy  tudományos  lap  élén  megjelent 
czikkekröl,  hogy  azoknak  jelességéröl  csak  annyit  monda- 
nak, miszerint  '''*  irta.  Ha  komolyan  volt  ez  mondva,  saj- 
nálkoznunk kell  a  felett,  hogy  ily  könnyen  engedik  ma- 
gukat épen  legkomolyabb  literatoraink  capacitáltatni.  Ha 
politika  az  egész  s  csak  azon  czélból  történt,  hogy  egy  kü- 
lönben a  legnagyobb  tiszteletre  és  hálára  érdemes  törek- 
vésért és  sikeres  működésért  bók  mondassék  és  édesgetés- 
képen hasson  további  lelkes  hazafias  eljárásra :  azt  tartom, 
hogy  túl  vagyunk  azon  kiskorúságon ,  hogy  efféle  forté- 
lyokhoz kelljen  folyamodnunk.  Az  említettem  irodalmi  szö- 
vetségnek jele  azon  folytonos  dicséret  és  feltétlen  pártfogás, 
melyben  komolyabb  iróink  egymást  részesítik.  Folytonos 
a  panasz,  liogy  fiatal  költőink  s  beszélyiróink  nem  tudnak 
egyebet  mint  rósz  verseket  s  novellákat  irni  s  egymást 
kölcsönösen  eldicsérni.  S  ime  mit  látunk  tudósainknál.  Bi- 
zonyosan legalább  is  annyit  dicsérik  egymást  mint  „iró- 
ink." Talán  igy  gondolkodnak:., Nektek  fiatal  belletristák- 
nak  nincs  jogotok  egymást  dicsérni,  mert  nincs  rajtatok 
dicsérnivaló,  de  mi  dicsérhetjük  egymást,  mert  érdemesek 
vagyunk  a  dicséretre.'' 

B.  Eötvös  irányában  olyformán  viseli  magát  ezen 
irodalmi  club,  mintha  napernyőt  akarna  keleti  udvari 
modorban  tartani  feje  fölött.  En  meghiszem,  hogy  ezt  b. 
Eötvös  nem  kivánja,  de  ők,  mintigen  lűí  udvaronczok,  nem 

csak  azt  teszik,  mit  tőlük  kivannak,  hanem  tesznek  többet 
is  magánszorgalomból  és  szolgálatkészségi  túláradozásból. 
Tökéletesen  igaz,  mit  b,  Eötvös  mond  „Felelete"  végén,  bogy 
ö  sohasem  tartózkodott  nyiltau  kimondani  véleményét,  s  va- 
lamint maga  nem  hátrált  soha  azelőtt  se,  hogy  egyszer-más- 
szor  ném  ellenmondást  fedezzen  fel  a  közönség-  elmondott 
nézetei  közt,  ugy  bizonyosan  nem  követelte  másoktól  a 
„jurare  in  verba  magistri"  —  eljárást,  nem  is  tehet  róla, 
ha  többet  tesznek  némelyek,  mint  kivánja.  Annyit  mégis 
kiérdemeltek  mag-uknak  túlsáo-os  szolo:álatkészsé2'ükért, 
hogy  b.  Eötvös  egészen  helyesli  eljárásukat  s  ez  nekik 
mindenesetre  nagy  jutalom  leend. 

De  nem  folytatom  tovább.  Nem  mintha  a  tárgy 
eléggé  érdekes  nem  volna,  hanem  mivel  sokkal  fontosab- 
bak  vevék  legújabban  igénybe  egész  figyelmünket.  Paulo 
ma  jóra  canamus. 

Nemzetiség!  Ismét  és  ismét  csak  nemzetiség.  Ráér- 
tünk volna  e  tárgy  fölött  vitatkozni,  megforgatni  minden 
oldalára  „elméletileg  és  gyakorlatilag"  mint  mondani  szo- 
kás :  most  már  a  munka  körmünkre  ég. 

A  miket  eddig  elöhozék,  azt  azért  tevém,  mivel  min- 
denesetre megrovandónak  tartom  időszaki  sajtónknak  bi- 
zonyos tárgyak  körül,  valamint  bizonyos  személyek 
körül  való  eljárását;  az  osztó  igazság  megkivánja, 
hogy  audiatur  et  altéra  pars.  Vezetni  a  közvéleményt 
szükséges,  de  mesterséges  közvéleményt  csinálni  akarni  — 
fonákság.  Csak  is  addig  lehet,  mig  a  közvélemény  gyenge 
lábon  áll,  azaz,  nem  igen  nyilatkozik.  Ilyenkor  lehet  bizo- 
nyos véleményeknek  s  irányoknak  magukat  közvélemé- 
nyül feltolni,  de  mihelyt  a  valódi  közvélemény  hangosan  és 
nagy  terjedelemben  kezd  nyilatkozni,  akkor  —  opinionum 

commenta  delet  dies,  naturae  judicia  confirmat.  A  múltra 
nézve  szól,  mit  eddig  elöhordék,  mert  uj  korszak  küszöbén 
állunk,  —  legyen  ez  a  lejárt  korszaknak  utóhangja. 

Nem  akarok  tehát  belebocsátkozni ,  kinek  volt  igaza 
azon  rövid  vitában,  melyet  b.  Kemény  Gábor  indított  b. 
Eötvös  József  ellen,  vívják  még  tovább  e  liarczot,  ha  szük- 
ségesnek tartják  —  ok  maguk.  Nyugodtabb  körülmények 
közt  ez  kétségkívül  igen  érdekes  dolog  volna,  de  most 
nem  érdekelhetnek  többé  teljes  mértékben  az  elméleti  fej- 
tegetések, mert  innentova  az  „alkalmazás"  következik.  Én 
csak  e  térre  akarok  szorítkozni.  A  kérdéses  polémiára  nézve 
csak  annyit  kivánok  még  megjegyezni,  hogy  sajnálkoztam, 
midőn  oly  rendkívül  magasról  láttam  beszélni  b.  Eötvöst 
b.  Kemény  Gáborral  feleletében.  Azt  mondják,  a  leglgaz- 
ságtalanabb  és  legtisztábbra  megczáfolt  rágalmakból  is  ra- 
gad mégis  valami  a  rágalmazott  személyre  :  ugy  van  a 
túlságos  udvarlással  is.  Híjába  fordul  el  tőle  a  jobb  ke- 
dély, hijába  kerüli  s  akar  előle  menekülni,  az  udvarlók 
nem  hagyják  magukat  elutasítani  egykönnyen  s  végre  is 
az  ember  hozzászokik  s  meglátszik  rajta  nyoma  a  meg- 
szokásnak. 

Mindazoknak,  kik  olvasták  b.  Eötvös  József  könyvét 
a  XIX.  század  uralkodó  eszméiről  s  kik  a  sok  analysisbe 
beereszkedvén,  nem  zárták  el  keblüket  azon  általános 
benyomás  elől,  melyet  ama  mü  bennök  előidézett  s  kiknél 
a  szavak  és  eszmék  nem  fulasztották  meg  a  munka  összes 
szellemét  :^en  jól  esett  hallani  vagy  olvasni  a  nemes 
bárónak  az  akadémiai  Kazinczy-ünuepélyen  mondott  be- 
szédét, valamint  a  Kisfalady-  és  Berzsenyi-emlékek  lelep- 
leztetése  alkalmával  tett  nyilatkozatait.  Vindicáiva  látták 
benne  a  nemzetiséget  s  azon  helyre  állítva,  melyre  érdemes. 

Lehet,  hogy  a  nemes  báró  szánakozva  azt  fogja  mon- 
dani :  ezen  emberek  még  azon  különbséget  sem  képesek  fel- 
fogni, mely  van  szükségképen  egy  szigorú  elemzés  s  egy 
ünnepélyes  beszéd  között;  lehet  hogy  ö  diadori  liangon 
tudná  bebizonyítani ,  hogy  említett  nagy  munkája  s 
amaz  ünnepélyek  alkalmával  tett  nyilatkozatai  között  nincs 
legkisebb  visszás  hangzat  sem;  mindez, mondom, meglehet: 
de  nem  vesztett  semmit  egészben;  a  közönség  valódi  hálá- 
val fogadta  ujabb  nyilatkozatait ;  sok  félénk  és  kétkedő  em- 
bernek eltűntek  kételyei  s  Örömmel  üdvözli  e  téren  a  ne- 
mes bárót  mindenki.  Ha  részemről  talán  némi  gonoszko- 
dást  sejtene  jelen  szavaimban,  legyen  szives  bepillantani 
„Nemzetiség"  czimíí  kis  munkáim  36 — 37-dik  lapjára,  hi- 
szem, fel  fog  mentem. 

,, Feleletében",  a  rövid  munkának  vége  felé,  melyet  a 
B.  Szemle  is  közöl,  igen  fontos  dolgokat  hozott  fel  a  nemze- 
tiség tárgyában,  melyek  épen  a  kérdésnek  gyakorlati  ré- 
szébe vágnak  s  melyekről  bővebben  szólani  felettébb  ér- 
demes. 

III. 


Három  alakban  fordul  elö  a  nemzetiség  az  eddiV  e 
tárgyban  előfordult  értekezésekben,  u.  m.  1-ör  mint  ural- 
kodó eszme,  2-or  mint  magyar  nemzetiség,  3-or  mint  a  ha- 
zánkban levő  különféle  nemzetiségek.  Az  uralkodó  eszmé- 
ket ezúttal  hagyjuk  békével ;  ne  vitassuk,  mennyiben  helyes 
általában  e  kitétel  „uralkodó,"  eszmére  alkalmazva  —  én 
nem  épen  szeretem  eszméket  párvonalba  hozni  dynastiák- 
kal  s  mintegy  eszme-dynastiákat  állitani  föl,  —  de  ezt 
most  hagyjuk.  Mi  a  magyar  nemzetiséghez  való  ragaszko- 
dásunkat illeti,  e  tekintetben  igen  sokat  gyarapodtunk  csak 
a  legújabb  időben  is ;  azoknál  legalább,  kik  annak  keblök- 
ben  helyet  adtak ,  megvan  az  a  kellő  erőben,  de  terjedelme 
épen  azok  közt,  kik  eredetileg  és  történetileg  tős-gyökeres 
magyarok,  még  sok  kívánnivalót  hagy  —  de  erről  később  ; 
a  felett,  hogy  mit  csináljunk  a  velünk  egy  fedél  alatt  levő 
többi  nemzetiségekkel,  még  most  se  vagyunk  tisztában.  E 
kérdéshez  szólt  b.  Eötvös  az  említettem  helyt,  erről  akarok 
szólani  maoram  is. 

o 

Azt  adja  elő  b.  Eötvös,  hogy  egész  a  legújabb  időkig 
nem  volt  semmi  baj  hazánkban  a  különböző  nemzetiségek 
miatt,  mi  azt  bizonyitja,  hogy  irányukban  követett  eljárása 
eldődeinknek  helyes  volt;  ezen  eljárás  pedig  abban  állott, 

hogy  nálunk  a  helyliatósági  rendszer  divatozott,  a  magyar 
törvényhozás  tiszteletben  tartotta  mindenkinek  históriai 
jogait,  söt  különböző  nemzetiségeknek,  mint  a  horvátoknak 
3  erdélyi  szászoknak,  bizonyos  külön  autonómiát  is  enge- 
dett, nemzetisége  miatt  pedig  polgári  jogaiban  senkit  meg 
nem  szorított. 

Mindezt  annak  bebizonyitásául  hozza  fel  b.  Eötvös, 
hogy  az  önkormányzat  és  helyhatósági  rendszer  legbizto- 
sabb expediens  a  nemzetiségek  összeütközéséből  származó 
bajok  ellen  is.  S  ez  igen  helyesen  van  felhozva,  igen  elmé- 
sen talált  űj  érvet  a  központosítás  ellen  általában.  Azonban 
az  általa  felhozottakból  még  más  is  következik ,  ha  tekin- 
tetbe veszszük  azt,  hogy  nekünk  tettleg  fel  van  adva  azon 
kérdés :  mit  csináljunk  a  köztük  levő  sok  nemzetiséggel  ha- 
zai állapotaink  újraszervezése  alkalmával.  Egyenesen  azon 
következtetés  folyik  ama  felhozott  tényekből,  hogy  ha  he- 
lyesnek bizonyult  be  azon  mód,  melyet  követtek  eleink  a 
többi  nemzetiségek  irányában ,  tehát  nincs  más  teendőnk, 
mint  egyszerűen  visszatérni  azon  útra,  melyen  ők  haladtak, 
minélelőbb  minél  teljesebben  s  rendben  lesz  minden,  mint 
volt  azelőtt. 

De  lehetséges-e  ily  visszatérés? 

Az  én  felfogásom  szerint  két  körülménynek  tulajdo- 
nítható főképen  az,  hogy  mind  a  legközelebbi  időkig  hall- 
gatott nálunk  a  nemzetiségek  kérdése,  tulajdonítható  ezek- 
nek sokkal  inkább,  mint  annak  hogy  ezen  eszme  most  ju- 
tott uralkodásra  általában,  ezen  két  körülmény  : 

1.  Az  összes  magyar  históriát  a  nemesség  csinálta  s  a 
nemesség  nálunk  kizárólag  magyar  volt. 

2.  Általános    hivatalos  és    tudományos  nyelv  a  latin 

volt. 

2* 

Ezeknek  szüntével ,  legalább  erkölcsileg  való  meg- 
szűntével jött  közbe  az  általános  szellemi  mozgékonyság, 
mely  a  19-dik  századot  jellemzi  s  véget  vetett  hazánkban 
a  nyugalmas  állapotnak ,  mely  a  nemzetiségek  kérdésére 
nézve  létezett. 

Sokaktól  hallottam  még  azon  figyelemreméltó  meg- 
jegyzést is,  egyszersmind  ellenvetésül ., Nemzetiség"  czimü 
munkámban  eló'adott  mea  culpára  nézve,  hogy  a  nemzeti- 
ségek mesterségesen  izgattattak  és  használtattak  fel  elle- 
nünk. Tökéletesen  hiszem  magam  is,  hogy  ez  volt  az,  mi  a 
harczot  annyira  elkeserítette,  de  ez  nem  volt  egyedüli  szü- 
löoka.  Azonban  erröI  nem  szólhatok  többet. 

Lássuk  közelebbről  ama  két  körülményt. 

Sokkal  ismeretesebb  azon  állás ,  melyet  nálunk  a  ne- 
messég a  legújabb  időkig  elfoglalt,  hogysem  hosszasan 
kellene  bebizonyítani,  hogy  rajta  kivül  a  nép  tömege  po- 
litikai befolyás  tekintetében  számba  sem  volt  vehető.  A  köz- 
nép csak  anyag  volt,  a  lélek  a  nemesség  s  e  nemesség  ki- 
zárólag magyar  volt,  szó  sem  lehetett  tehát  bárminemu  poli- 
tikai követelésről  nemzetiségi  jog  cziménél  fogva.  A  jogo- 
kon valamint  az  azokkal  járó  kötelességeken  kivül  állott  a 
magyar  köznép  épen  ugy  mint  a  más  nemzetbeli.  Miután 
a  nemesség  akkor  nemcsak  földesúr,  hanem  mindenféle 
tiszteknek  viselője  volt,  s  mindezek  fölött  még  hadiparancs- 
nok és  katonatiszt,  ugy  hogy  a  nép  semmiféle  felsőbbségi 
polczon  nem  látott  egyebet  magyarnál:  természetesen 
esze  ágába  se  jöhetett  olyasmit  kérdeni:  Van-e  a  ma- 
gyarnak joga  rajta  felsőbbséget  gyakorolni  s  van-e  általá- 
ban a  népnek  valami  más  joga  is,  mint  azt  követelni,  hogy 
megélhessen,  háborítlan  maradjon  kötelessé^-ei  határain  túl 
személye  s  vagyonában,  legfelebb  vallásában.  —  A  mellett 

folyvást  maga  közt  látta  a  magyar  urakat,  kik  föké'p  azon 
helyeket  lakták  azelőtt,  hol  várakat  építhettek  s  a  török 
előtt  legjobban  meghúzódhattak,  a  minthogy  a  felföld  meg 
van  rakva  most  is  a  legtörzsökösebb  magyar  családokkal. 
Minél  tevékenyebbek  voltak  a  nemesek  a  háborús  időkben, 
lettek  légyen  azok  országvédelmi  vagy  különösen  pártos 
háborúk,  annál  érezhetőbbé  tették  magokat  s  annál  magya- 
rosabbaknak kellett  lenniök  mindazon  vidékeknek,  me- 
lyekben laktak ,  habár  ott  a  köznép  idegen  nyelven  be- 
szélt akkor  is.  A  nemzetiségi  követelések  korszakát  meg- 
előzte azon  idő,  hogy  az  idegen  hadak  foglalták  el  mind- 
inkább a  katonai  parancsnokságokat,  s  a  felföldi  nemesség 
lesújtva,  személye  és  vagyonában  megfogyva  a  sok  láza- 
dási háború  után,  de  meg  az  általános  nemzeti  alélt  álla- 
pot és  az  idegen  műveltség,  divat,  udvari  szokások  elhara- 
pódzása következtében  mindinkább  visszavonult  a  köz- 
ügyek teréről  s  létezése,  tevékenyséoe,  befolyása  mind  kc- 
vésbbé  lett  érezhetővé,  a  köznép  pedig  ugyanazon  mérték- 
ben lőn  mintegy  magára  hagyatva  s  képessé  téve  másfelől 
is  fogadni  el  bizonyos  szellemi  és  öntájékozási  irányt. 

Szőnyegre  kerülvén  pedig  az  ujabbkori  eszmék,  jo- 
gokról vagy  épen  jogegyenlőségről,  befolyásról  a  köz- 
ügyekl)e.  szóval  mindaz,  mi  a  franczia  forradalom  óta  elfog- 
lalta figyelmét  mindenkinek,  ki  csak  kissé  is  képes  volt  az 
ekéről  vagy  kézműves-eszközeiről  szemét  fölemelni,  önma- 
gától felébredt  a  nemzetiség  eszméje ;  midőn  először  mert 
a  közember  szemébe  nézni  annak,  ki  eddig  ura,  gyakran 
elnyomója  volt,  benne  nemcsak  a  kiváltság  birtokosát,  az 
urat,  de  egyszersmind  a  más  ajkút  is  látta;  jött  azután  külsŐ 
izgatás,  jött  a  szövetségkereset  azok  részéről ,  kik  más  te- 
kintetben ok  nélkül  s  mint  gyakran  szokta  az  igazságtala- 


núl  sértő  fél,  gyűlöltek  bennünket,  jött  a  panslavismus 
ijesztő  alakja,  mely  bennünket  eszélytelen  s  tán  igazság- 
talan lépésekre  késztetett  irányukban :  —  igy  jött  létre  a 
nemzetiségi  perpatvar,  mely  oly  szomorú  harczczá  fajúit. 

Mindaddig  mig  a  magyar  nemesség  oly  nagy,  általá- 
nos s  minden  más  befolyást  kizáró  hatalmat  gyakorolt  a 
hazában,  mig  az  összes  nemzet  csak  benne,  csak  általa  élt 
politikai  életet  s  eszerint  nemcsak  polgári,  de  erkölcsi  ki- 
záró befolyást  is  gyakorolt :  addig  csend  volt  a  hazában,  a 
nemzetiségi  követelések  tekintetében ;  mihelyt  a  nemesség 
személyileg  visszavonult,  a  kor  szelleme  is  változott,  s  ha  a 
törvény  betűiben  még  nem  is,  de  a  közvéleményben  aláásta 
a  nemesség  tekintélyét  s  hatalmát,  megkezdődött  a  harcz. 

Másik  fontos  momentum  az,  hogy  a  latin  nyelv  kizárt 
majdnem  egészen  más  nyelveket  a  tudományok  és  iroda- 
lom teréről  s  elvágta  útját  minden  literatori  összeütközés- 
nek, kizárta  egészen  a  köz-  és  hivatalos  nyelv  miatt  való 
kérdést.  Lett  légyen  magyar ,  szláv,  német,  vagy  bármily 
születésű  az,  ki  vágyat  s  hivatást  érzett  magában  a  tudo- 
mányok s  általában  az  irodalom  iránt ,  deákul  megtanulni, 
deákul  Írni  Ion  első  kitűzött  czélja,  mig  a  latin  nyelven 
való  Írással  megszűnvén  ezen  semleges  tér,  mindenik  anya 
nyelvén  próbálta  összealkotni  s  kifejezni  gondolatit.  A  latin 
nyelv  nem  bántott  senkit ,  kizárta  azon  esetet ,  hogy  egy- 
más nyelvét  kellessék  megtanulni,  mert  egészen  közös 
volt  mindenkivel.  Midőn  ezen  általánosan  elismert  felsőbb- 
ségü  nyelv  helyébe  egy  azelőtt  hasonló  alárendeltségben 
létezett  társnyelv,  még  csak  művelődő  s  erősödő  félben, 
foglalta  el  amannak  állását  és  bizonyos  tekintetben  véve  jo- 
gait, ez  a  többi   hozzájárult  körülményekkel  egyetemben 

hathatós  alkalom  és  ürügy  lett  a  nemzetiségi  követelések 
előállására. 

S  igy  az  annyira  ócsárlott,  annyira  kárhoztatott  latin 
nyelvnek  is  köszönhetjük  tetemes  részben  azt,  hogy  a  leg- 
újabb időkig  nem  volt  nálunk  semmi  nemzetiségi  kérdés 
vagy  épen  harcz. 

Ezen  két  körülménynek  tulajdonítom  én,  hogy  azelőtt 
nem  volt  hazánkban  serami  baj  a  nemzetiségekkel.  Mert 
igaz  ugyan,  hogy  eleink  semmi  jogot  nem  tulajdonítottak 
magoknak  a  magyar  nemzetiség  czíménél  fogva,  ámde  nem 
is  volt  még  akkor  szó  más  mint  nemesi  kiváltságokról,  s 
nem  levén  más  mint  magyar  nemesség ,  ennek  kebelében 
nem  történhetett  semmi  osztályozás.  Igaz,  hogy  a  régi  ma- 
gyar törvényhozás  tiszteletben  tartotta  mindenkinek  histó- 
riai jogát;  ámde  ennek  sem  volt  valódi  nemzetiségi  alapja, 
mert  nemcsak  a  horvátoknak  volt  bizonyos  autonómiájuk, 
nemcsak  a  szászoknak ,  bányavárosoknak  stb.  voltak  pri- 
vilégiumaik, hanem  a  kunoknak,  jászoknak,  hajdúknak 
stb.  is.  Végi'e  bár  a  magyar  állami  szerkezet  tágas  kört 
engedett  a  helyhatósági  életnek,  de  ezen  helyhatósági  szer- 
kezet leginkább  a  vármegyék  életében  nyilatkozott,  s  itt 
nem  volt  semmi  alkalom  mozoghatni  a  különféle  nemzeti- 
ségekcek,  miután  a  megyei  élet  ismét  csak  a  magyar  ne- 
mességnek volt  működési  tere. 

De  lettek  légyen  régibb  politikai  létezésünknek  bár- 
mely oldalai  azok,  mik  eltávolították  a  nemzetiségi  össze- 
ütközéseket, lehetséges-e  visszaállítani  ezen  régi  viszonyo- 
kat, ezen  kipróbált  garantiákatV 

Első  pillanatra  tán  az  volna  erre  az  általános  felelet, 
hogy  „az  már  többé  nem  lehet,''  de  egy  kis  megfontolás 
után  másként  fog  a  dolog  előtíínni. 

A  mi  régi  államszerkezetünk  egészen  aristocratai 
volt.  Bebizonyította  erős  voltát  azáltal,  liogy  nemzetünket 
fentartotta  annyi  viszontagságok  közt ,  jónak  bizonyította 
be  magát  azáltal  is,  mire  csak  most  lettünk  figyelmesekké, 
hogy  eltávolította  az  összeütközést  annyi  különböző  nem- 
zetiség között ,  ugy  hogy  szárnyai  alatt  ezek  mindenkor 
békében  tudtak  egymással  megmaradni.  S  ez  maga  elég 
ok  arra,  hogy  nálunk  ez  levén  a  jelen  mozgalmas,  általáno- 
san felébredett  s  felzavart  viszonyaink  közt  a  legfontosabb, 
ez  levén  valódi  életkérdés ,  attól  függvén  leginkább  állá- 
sunk az  egész  világ  előtt,  hogy  képesek  vagyunk-e  jóra 
.menni  ezen  majdnem  kiegyenlíthetlennek  látszó  bonyodal- 
makra nézve.  —  fentartsuk  továbbra  is  ezen  aristocratiai 
alapot,  daczára  minden  XIX.  századnak ,  a  kor  haladásá- 
nak, uj  eszméknek  stb.  Kárhoztassa  bármi  tekintet  az  aris- 
tocraticus  államszerkezetet,  ha  alkalmas  arra,  hogy  a 
nemzetiségi  súrlódásokat  nálunk  eltávolítsa  :  vissza  kell 
állítani,  helyesebben,  fenn  kell  tartani  —  mert  hiszen  ko- 
ránsem  mondhatjuk  hogy  nálunk  meg  volna  semmisítve  — 
daczára  minden  más  tekintetnek. 

E  tekintetben  visszatérhetünk  a  régire,  vagyis  újra 
összeszedhetjük,  összekötözhetjük  a  régi  állapotoknak  ösz- 
szebonyolodott  s  itt-ott  megszakadozott  fonalait.  A  köztu- 
datban, közérzületben  léteznek  még  a  régi  formák;  csak 
folytatni  kell  ott.  hol  félbeszakasztottuk  azoknak  mííködé- 
sét.  —  Ellenben  azon  nyelvbeli  közegnek,  mely  mint  sem- 
leges tér  egyesítette  azelőtt  honunknak  különböző  ajkú 
lakóit,  visszaállítása  többénem  lehetséges ;  e  tekintetben 
másként  kell  eljárnunk  s  ez  a  kérdésnek  legnehezebb  ol- 
dala. 

Lássuk  először  is.  miként  áll    nálunk    az    aristocratia 

még  most  jelenben  is  szemben  a  különböző  nemzetisé- 
gekkel. 

Mielőtt  azonban  ennek  taglalásába  bocsátkoznám,  tisz- 
tán fel  kell  állítanom  egy  tételt,  vagyis  nyíltan  be  kell  val- 
lanom minden  más  honosink  irányában,  hogy  én  a  ma- 
gyarnak erkölcsi  felsőbbségét  fenn  akarom  tartatni  Ma- 
gyarországon. Nem  követelek  részére  semmi  előjogot ,  va- 
laminthogy  a  törvény  előtt  azzal  soha  nem  is  birt ;  egye- 
nesen fonákságnak  nyilatkoztatom  azon  állítást,  hogy  a 
magyar  nyelvnek,  mint  nyelvnek,  különös  jogai  vannak; 
tagadom  a  magyarnak  minden  jogát  nyelvét  bárkire  tuk- 
málni, sőt  beteges  érzelgésnek  tartom  még  az  óhajtást  s 
az  abból  folyó  minden  törekvést  is,  más  honi  nyelvek  ro- 
vására terjeszteni  a  magyar  nyelv  határait:  de  igenis  fel 
akarom  tartatni  a  magyarságnak  szellemi  felsőbbségét  s 
befolyását  s  elkerülhetlenül  szükségesnek  tartom,  hogy 
azon  szellemi  egység  s  általános  physonomia,  melyet  Ma- 
gyarország mint  egész  előmutat,  a  magyarságból  folyjon 
ki.  Német  professori  stylben,  nem  felsőbbségét,  de  hegemó- 
niát mindenesetre  követelek  a  magyarság  számára,  s  ez  el- 
len ugy  hiszem  nem  is  lesz  kifogása  semmi  más  ajkú  hon- 
fitársamnak ;  mert  egy  minden  egység  nélkül  levő  zilált 
státusban  ugyancsak  nem  kívánkozik  lakni  bárki  is. 

Magyar  nemzetségek  vagyis  családok  birják  honunk 
földének  legnagyobb  részét  s  laknak  mindenütt  azon  vidé- 
keken is,  hol  más  nyelven  beszél  a  nép.  —  Az  úrbér  meg- 
szűnte előtt  Magyarország  összes  territóriumát  magyarok 
birták,  s  azt  lehet  mondani  bizonyos  tekintetben,  amint- 
liogy  volt  is  már  mondva ,  hogy  a  magyar  törvényhozás 
minden  buzgalma  mellett  a  magyar  nemzetiség  ügyében 
épen  maga  alatt  vágta  a  fát ,  midőn  a  földbirtok  felszaba- 

dítása  által  nagy  mennyiségű  magyar  földet  hagyott  kisik- 
lani a  magyarság  kezéből.  Ámde  ez  inkább  csak  szójáték. 
Ha  úrbérileg  birta  is ,  mégis  csak  az  idegen  ajkú  köznép 
kezén  volt  azelőtt  is  azon  föld,  melyet  ugy  mívelt  miut  tu- 
lajdonát. A  szabad  birtokszerzés  megengedése  is  ejtett 
csorbát  a  régi  állapoton,  s  ennek  következései  kártéko- 
nyabbak lehetnek ,  ha  résen  nem  áll  a  magyar  birtokos. 
De  ezen  netaláni  csorbulások  mellett  is  a  birtoknak  legna- 
gyobb része  most  is  magyarok  kezén  van  s  ugy  hiszem,  ez 
állapot  ki  is  tart  addig,  mig  túlestünk  a  mostam  nemzeti- 
ségi súrlódásokon  s  mig  a  földbirtok  lesz  a  potior  pars  cri- 
teriuma. 

Minden  magyar  birtokosnak  kastélya  vagy  laka  egy- 
egy  magyar  telep  a  más  ajkúak  között,  mind  meg  annyi 
elöörs  ha  ugy  tetszik,  s  mindaddig,  mig  ezekkel  lesz  meg- 
rakva mindazon  föld,  melyen  más  ajkúak  laknak,  valóban 
és  tettleg  magyar  földnek  lehet  azt  mondanunk.  A  földbir- 
tokos régi  nemesség'  még  mindig  a  potior  pars  a  lakosok 
közt,  csak  tőle  függ  az  lenni  minél  nagyobb  mértékben  s 
hiszem  is,  hogy  ezen  állapot  is  fenn  fog  állani  mindaddig, 
mig  arra  szükség  leend.  Tekintsünk  kissé  körül,  válto- 
zott-e sokat  a  régi  magyar  birtokos  családoknak  korábbi 
állása  a  nép  előtt.  Szenvedett-e  sokat  nemcsak  a  mágná- 
sok, de  a  többi  nemességnek  is  tekintélye  ?  Én  ugy  látom, 
csak  a  gyűlöletes  rész  tűnt  el,  maga  a  tekintély  fennmaradt 
sőt  nevekedett  mindazoknál,  kik  hazafias  fellépésük  s  tevé- 
kenységük által  azon  nyilatkozatokra  indították  a  köznépet: 
híjába !  csak  az  urak  tudják  legjobban,  mit  és  hogy  kell  tenni. 

Miután  nálunk  az  aristocratia  fennállása  annyira  ne- 
vezetes tényező  a  magyar  nemzetiség  fennállására  nézve : 
ez  annyira  fontos  tekintet ,  hogy  egymaga  késztet  mind- 


-oe;     27     3=- 

nyájunkat  az  ai-istocraticus  szerkezetnek,  a  mennyire  csak 
lehet  a  régi  feudális  képtelenségek  kikerülése  mellett,  to- 
vábbra is  fentartására,  mihelyt  hazai  állapotainknak  kilá- 
tásba helyezett  újraszervezése  szőnyegre  kerül.  Ezt  kétfé- 
leképen hiszem  elérhetőnek,  először:  ha  a  törvényhozás  ki- 
tűnő pohtikai  állást  ad  a  birtokos  nemességnek;  másod- 
szor :  ha  a  társadalmi  téren  az  aristocratia  enmag^ának  mi- 
nél  nagyobb  érvényt  szerez.  Mi  a  politikai  állást  illeti, 
természetesen  nem  lehet  többé  szó  kizárólagos  birtok  és 
hivatalképességről  vagy  épen  adómentességről,  e  tekin- 
tetben a  história  nem  mehet  visszafelé  csakúgy,  mint  a 
forrás  nem  folyhat  vissza  kútfeje  felé,  de  van  egy  kiváltság, 
melylyel  birhat  a  földbirtokos  és  nemes  osztály,  —  mi  azon- 
ban nálunk  még  jóformán  egyet  jelent  — igen  nagy  mértékű 
szabadelvüsége  mellett  is  az  állami  szerkezetnek,  s  ez  nem 
más,  mint  a  pairség,  a  felső-tábla.  Én  nekünk  újra  felső 
táblát  óhajtok  egészen  aristocraticus  és  históriai  alapon, 
felső-táblát,  mely  conservativ  legyen  szerkezete  s  természe- 
ténél fogva,  mert  ily  elemre  igen  nagy  szükségünk  leend 
azon  mozgalmas  időben ,  mely  be  fog  nálunk  következni ; 
conservativ  legyen  pedig  különösen  a  magyar  nemzeti- 
ségre nézve.  Azt  nem  fogjuk  kikerülni ,  hogy  az  alsó-táb- 
lán a  legkülönbözőbb  elemek  ne  jelenjenek  meg,  melyek 
okvetlen  igen  zajos  állapotokat  fognak  előidézni ,  lesznek 
ott  szlávok,  oláhok,  németek,  kik  a  legtarkább  indítványok- 
kal, talán  még  eddig  nálunk  nem  látott  s  nem  hallott  mo- 
dorban fognak  előállani:  legyen  a  felső-tábla  azon  erős 
szirt,  melyen  megtörik  minden  tiilcsapongás  s  adja  meg  ő 
a  státus  szerkezetének  azon  egyformaságot,  azon  történe- 
ties  zománczot,  azon  tisztán  magyar  ábrázatot,  mely  egye- 
dül biztosíthat  neki  tekintélyt,  állandóságot  és  erőt. 

Itt  van  az  idő  komolyan  gondolkodni  e  tárgy  felett ; 
a  koczka  el  van  vetve,  a  tliema  fel  van  adva,  meg  kell,  ugy 
leliet  nemsokára,  fejtenünk  s  ne  találjon  az  idö  késziiletle. 
nlil.  Miként  kellene  egy  ily  egészen  magyaros  és  történeti 
szellemű  magyar  felsó'-táblát  alakítani,  e  felett  vitatkozza- 
nak az  államtudósok,  csak  az  alap  olyan  legyen,  mint  fen- 
tebb említem.  Mig  jobbat  nem  találunk,  én  megtartandónak 
vélném  a  régi  szerkezetet,  mely  szerént  a  zászlósok  és  főis- 
pánokon kivttl  minden  egyes  mágnás  született  pair,  netalán 
valami  életkorbeli  megszorítással.  Azon  általános  elősze- 
retet mellett,  melylyel  visszatér  jelenleg  a  magyar  minden 
régi  tulajdonához,  ugy  hiszem,  ez  nem  találna  nagy  ellen- 
zésre a  közvéleményben,  a  magyar  nemzetiségnek  pedig  a 
leghathatósabb  garantiát  fogná  nyújtani.  *) 

A  magyar  nemesség,  mágnás  és  nem-mágnás,  tartsa  fenn 
a  törvényhozáson  kivül  is  régi  tekintélyét  s  a  magyar  nem- 
zetiségnek leghatalmasabb  oszlopa  lehet  még  jövendőre  is, 
mert  épen  históriai  állásánál  fogva  még  folyvást  nagy  te- 
kintélylyel  birván,  igen  könnyen  szerezhet  fajának  befo- 


*)  Sokkal  szükségesebb  volna  e  felett  s  általában  a  nemzeti- 
ségek kérdése  fölött  tanácskozni,  mint  már  most  előre  restaurálni, 
mi  kedvencz  tárgya  országszerte  a  társalgásnak  s  a  felett  határozni 
előre,  ki  legyen  első,  ki  legyen  másod  alispán.  Általában  vegyük 
eszünkbe  jól,  hogy  nem  kezdhetjük  többé  iijra  ama  régi  idyllikus 
-Extra  Hungáriám  non  est  vita''-féle,  s  csupán  a  megye  határszé- 
léig terjedő  politikai  nézeteket ;  magasabb  szempontot  kell  keres- 
nünk honi  dolgaink  megitclésére,  s  óvakodnunk  e  tekintetben  attól, 
mit  a  német  Krahwinklereinak  nevez.  Egy  oly  népnek,  mely  ki- 
váló szerepet  akar  viselni  s  kell  is  hogy  viseljen  honában  annyi 
más  népek  között,  mely  arra  van  kétségtelenül  hivatva,  hogy  azon 
csoportjában  a  népeknek,  mely  a  török  birodalom  bekövetkezhető 
szétomlása  után  alakulandó  ujoncz  státusok  közt  kimagasodjék, 
nekik  mintaképül  szolgáljon  s  mind  nagysága  mind  régi  status- 
gyakorlata által  imponáljon  :  nem  lehet  nem  szabad  éretlenkedni 
s  magasan  kell  nála  állania  a  politikai  érettségnek  és  komoly- 
ságnak. 

lyást  és  felsÖbbséget.  Ez  különösen  kötelességök  azoknak, 
kik  a  más  nyelvű  lakosság  közt  székelnek.  Ezek  mutassák 
meg,  liogy  most  is  ők  birnak,  ó'k  tudnak  legtöbbet.  Birván 
környezetüknek  nyelvével  s  e  nyelven  szólván  a  köznép- 
hez, annak  nagyrésze  észre  sem  veszi,  bogy  más  nemzetbeli- 
vel van  dolga  s  vezetteti  magát  politikai  véleményeire  néz- 
ve, a  hová  vezeti  az  értelmesebb  és  befolyásosabb.  Nem 
szükséges  magunk  megerőltetésével  gyakorolni  a  népsze- 
rűségnek legegyszerűbb  módját,  a  túlságos  vendégszeretetet, 
ezáltal  csúszik  ki  leggyorsabban  a  magyar  birtok  a  magyar 
kezekből  :  hanem  vegyünk  részt  minden  közügyben,  ve- 
zessünk minden  közmozgalmat,  láttassuk  s  hallassuk  ma- 
gunkat minél  többet,  szóval,  tegyük  minél  érezhetőbbé  je- 
lenlétünket, ne  hagyjuk  a  népet  magára  vagy  épen  zsák- 
mányul más  helytelen  vagy  épen  ellenséges  befolyásoknak; 
tanítsuk  meg  Őket  személylinkben  tisztelni  s  becsülni  mind- 
azt, a  mi  magyar,  —  hathatósabban  fogjuk  fentartani  a  ma- 
gyar nemzetiséget,  mint  La  nyelvterjesztő  egyleteket  alkot- 
nánk s  jutalmakat  osztogatnánk  néhány  magyar  szónak 
elgagybgásaért  egy-két  tót  vagy  oláh  gyermeknek. 

Legyen  hazafias,  legyen  magyar  minélinkább  nemes- 
ségünknek épen  azon  része,  mely  a  más  ajkúak  közt  lakik. 
Ezen  más  ajkú  honfitársaim  sem  fogják  rósz  néven  venni, 
ha  azt  sürgetem,  hogy  az,  ki  magyar  születésű  s  eredetű, 
minden  tekintetben  legyen  igazán  s  minél  inkább  magyar. 
Midőn  pedig  ezt  sürgetem,  nem  akarok  ezzel  csak  aíféle 
elcsépelt  plirasist  mondani,  nem  ok  nélkül  és  nem  czélzás 
nélkül  mondom,  s  mint  tevém  más  alkalommal,  kénytelen 
vagyok  ez  alkalommal  ismét  egy  kissé  az  elevenre  tapin- 
tani. 

Figyelemmel  kisérvén  jelen  hazai  mozgalmainkat,  le- 

hetién  észre  nem  vennünk,  hogy  a  felföldön  levő  magyarság- 
nak hazafias  hangulata  s  tevékenysége,  hasonlítva  a  más 
vidékbeliekhez  —  egyenesen  megvallva,  nem  kielégítő. 

Hogy  egészen  intuitív  példát  hozzak  fel,  vegyük 
csak  szemügyre  a  protestáns  ügyet,  a  Kazinczy-ünuepé- 
lyeket  és  Széchenyi-requiemeket.  Azon  buzgalom,  melyet 
e  mozgalmak  alkalmával  különböző  vidékek  felmutattak, 
bátran  szolgálhat  hévmérő  gyanánt  a  jelenleg  uralkodó  — 
hála  Istennek  —  felébredett  hazafiúi  érzelem  melegének  fo- 
kára nézve. 

Mindezen  mozgalmak  mindenütt  az  úgynevezett  intel- 
ligentia  kebléből  eredtek.  A  felföldön  legalább  is  annyi 
intelligentia  van  mint  az  alföld  ön;  itt  kevésbbé  számos  a  bir- 
tokos nemesség  s  csak  azzal  egyenlíttetik  ki  az  arány,  hogy 
a  korábban  honoratioroknak  nevezett  honpolgárok  is  az 
intelligentiához  számítandók ;  ezen  osztály  megvan  a  fel- 
földön is,  de  nem  annyira  magyar,  hogy  a  „magyar  intel- 
ligentiához" lenne  számítható.  Mint  mondom,  az  arány 
ugyanaz  s  mégis  mily  nagy  a  különbség.  Ha  épen  oly  buz- 
gó lett  volna  a  felföldi  intelligentia  mint  az  alföldi,  két-há- 
romannyi Kazinczy-ünnepnek,  Széchenyi-requiemnek  kel- 
lett volna  általa  létreliozatnia,  mint  történt  ;aprotestáns  ügy 
statistikája  és  históriája  is  másként  állana. 

Vegyük  legelőbb  is  ezen  protestáns  ügyet.  Legtöbb 
helyt  azért  feledkeztek  meg  a  felföldi  egyházkerületek  lel- 
kiismeretük követeléseiről,  mivel  a  világiak  nem  fejtettek 
ki  elég  buzgalmat,  apathiával  vették  a  dolgot  s  egészen  a 
lelkészek  befolyását  hagyták  érvényre  emelkedni.  Hogy 
ezek  inkább  hagyták  magukat  eltántoríttatni ,  könnyen 
magyarázható  azon  befolyásból,  melyet  uj  nagy  előnyök- 
re való  kilátás  rajok  gyakorolt ;    nem  kétkedünk    az    illető 

uraknak  protestáns  lelkületén,  de  híjába,  nagy  csábítások- 
nak kevés  ember  tud  ellenállani,  ez  míndío-  uo-v  volt 
minden  dolognál ;  a  világiaknak  buzgalmát  igen  elősegítette 
az,  hogy  az  egyház  uj  szerkezetében  személyes  állásukban 
kellett  volna  nagy  csonkulást  szenvedniök.  Ha  a  felföldön 
az  igen  számos  világi  intelligentía  több  buzgalmat  fejtett 
volna  ki  ez  ügyben,  nem  lett  volna  a  protestánsok  táborá- 
ban amaz  igen  sajnálatra  méltó  meghasonlás.  Lettek  vol- 
na kevésbbé  buzgók  az  alföldiek,  ott  is  meglehet  hogy 
másként  ütött  volna  ki  a  dolog ;  azon  befolyások,  melyek 
a  felföldi  lelkészekre  hatottak,  talán  itt  is  érvényre  emel- 
kedtek volna  imitt-amott,  habár  hiszem,  hasonlíthatlamil 
kisebb  mértékben  is.  A  mint  jelenleg  a  dolog  áll,  általáno- 
san panslavisticus  befolyások  és  indokoknak  tulajdonítják, 
hogy  a  felföldön  ugy  ütött  ki  a  dolog  a  mint  történt.  Van 
is  ebben  sok  igaz,  de  csak  ugy  van  értelme ,  hogy  miután 
azelőtt  épen  a  protestáns  papok  közt  voltak  a  panslavismus- 
nak  legtöbb  szóvivői  s  épen  saját  hitfelekezetökbeli  urak- 
kal jöttek  azelőtt  összeütközésbe,  most  jó  alkalmat  találtak 
az  egykori  tromfokat  más  tromfokkal  visszaütni,  megfeled- 
kezvén az  indulat  hevében,  mit  cselekesznek.  Ennyivel  ne- 
hezebb volt  kétségkívül  a  felföldi  protestáns  világiaknak 
állások  a  fennforgó  ügyben ;  de  annál  nagyobb  éberséget 
és  tevékenységet  kellett  volna  kífejteníök  s  egészben  mégis 
jobb  eredményeket  lehetett  volna  felmutatníok. 

Mi  a  Kazinczy- ünnepélyeket  és  Széchenyi-requieme- 
ket  illeti  (bocsánatot  kérek,  hogy  ily  prózailag  szólok  ki- 
vált ez  utóbbiakról,  de  híjába  mindennek  megvan  a  maga 
statistikai  oldala,  a  statistikusok  pedig  valamint  az  anato- 
mok  és  chemikusok  is  átkozott  prózai  emberek,  midőn  ma- 
guk szakmáját  veszik  elő),  nem  kívánhatni ,  hogy  épen  oly 

zavarja  az  általános  egyforma  hangulatot  és  zsibbasztja 
az  egyenlő  tevékenységet ,  tererotvén  egy  pártot  vagyis 
inkább  osztályt,  mely  különválik  a  többitől  minden  igaz 
ok  és  czél  nélkül.  Ennek  következtében  azután  mintegy 
két  táborra  oszlik  a  felföldi  intelligens  osztály ;  egy  részen 
vannak  a  régi  törzsökös  magyar  családbeli  birtokosok,  más 
részen  a  lelkészek,  különösen  azoknak  fiatalabb  része  s  a 
többi  mindennemű  oskolázott ,  tanult  honoratioroknak  te- 
temes része.  Tudjuk  azt  a  mindennapi  társas  életből,  hogy 
mihelyt  habár  történetes  és  helyi  viszonyok  következtében 
is  alakul  külön  cotteria ,  mindjárt  feltámad  köztük  pletyka 
utján  is  bizonyos  ellenkezés.  Valamint  megvannak  minden 
két  szomszéd  háznak  vagy  szomszéd  falunak,  városnak  a 
maga  pletykái,  rivalitásai  —  mert  hiszen  emberek  vagyunk 
—  úgy  megvan  mindjárt  az  ellenkezés  szelleme,  bármiként 
alakuljon  párt  vagy  osztály  nagyobb  mérvekben  a  hon- 
polgárok közt. 

A  közvéleményre  mindig  azon  pártnak  van  nagyobb 
hatása,  mely  a  többinél  mozgékonyabb ,  tevékenyebb  s  ez 
rendesen  az  épen  támadó  vagy  fiatal  pártoknak  tulajdona. 
Valamint  az  életben  rendesen  többre  megy  a  szorgalmas 
ember  a  talentomos  de  hanyag  embernél ,  ugy  van  az  a 
közéletben  is.  Álljon  bár  régi  tekintély ,  érdem  s  minden 
tekintetben  való  felsőbbség  a  potior  pars  mellett,  lejárja  egy 
kis  mozgékony  párt,  ha  tevékenységben  amazt  felülmúlja. 
Hányszor  láttunk  már  ily  módon  minoritást  majoritásnak 
fölébe  kerekedni. 

Vigyázzon  a  felföldi  magyar  nemesség,  nehogy  az 
eszmék  kormánya  kicsúszszék  kezéből.  Ha  nem  fogják  erő- 
sen tartani  kezökben  a  kormányt,  akkor  majd  átveszik  azt 
a  fiatal  papok  és  más   honoratiorok  s  ők  fogják  adni  a 

tempót.  O  tőlük  fog  kiliáromolni  a  szellemi  általános  irány, 
az  ö  nyomukon  kezd  gondolkodni  a  serdülő  ifjúság,  ő  álta- 
luk fog  magának  imponáltatni  a  tömeg. 

Nem  állítom  én ,  liogy  valami  ellenséges  szellem  fog 
lábra  kapni,  mert  hiszen  mit  akarnának  bármi  gyakorlati 
dologban  olyast,  mi  a  magyar  hazának  kárára  lehetne :  de 
elég  baj  az,  ha  csak  árnyalatokban  különbözik  is  az  irány, 
mely  a  honnak  egy  részében  él ,  midőn  arra  van  szükség, 
hogy,  magyarán  szólva,  egy  húron  pendüljön  az  egész 
ország. 

Ne  adják  fel  állásukat  felföldi  rokonink,  ne  mondják: 
ezekkel  az  emberekkel  nem  lehet  semmit  se  kezdeni,  nem 
érdemes  velők  vesződni ;  s  hogy  ugy  mondjam,  ne  mond- 
janak le  a  felföldről,  az  alföldhöz  csatlakozván  mind  gon- 
dolatban mind  pedig  anyagi  tekintetben.  Látunk  rá  nem 
egy  esetet,  hogy  a  felföldiek  lefelé  húzódnak ,  itt  ügye- 
keznek  birtokban  terjeszkedni  s  ügyekeznek  ugy  tekintet- 
ni magokat,  mintha  bizonyos  alsóbb  vidéki  körökhöz  tar- 
toznának társadalmi  tekintetben  s  a  felföldet  repudlálnák. 
Az  igen  üdvös,  ha  az  alfölddel  minél  sürübb  közlekedésbe 
lépnek  s  minél  szorosabb  egybeköttetésekbe  bocsátkoznak, 
de  azért  ne  fordítsanak  hátat  szorosabb  értelemben  vett 
hazájuknak ,  szülőföldüknek ;  az  az  ő  állásuk  (Posten)? 
melyre  helyezte  őket  a  gondviselés  s  melyen  helyt  kell  ál- 
lani ok.  Eleik  voltak  a  honfoglalók  azon  részeken,  ők  a  hon 
megtartói  ugyanott.  Magyarország  az  épen  ugy,  mint  a  hon 
többi  részei ;  a  magyar  ember  épen  annyi  joggal  találhatja 
magát  otthon  Liptóban ,  Árvában ,  mint  Hevesben  és  Sza- 
bolcsban. 

Hogy  a  magyar  nemességtől  várhatni  legtöbbet  a 
haza  ügyének  érdekében,  annak  eleven  példája  most  Sáros 

vármegye.  Sárosnál  alig  volt  gyökeresebben  pecsovics  me- 
gye az  országban.  De  liijába,  a  vér  vizzé  nem  válik,  s  most, 
miclön  többé  nem  egyes  politikai  kérdésekről  hanem  a  haza 
mentéséről  van  szó ,  Sáros  helyt  áll  s  oly  élénk  honfias 
mozgékonyság  uralkodik  keblében,  hogy  nem  lehet  ellene 
semmi  panasz,  mig  a  különben  oly  derék  Szepes  sokkal 
aluszékonyabbnak  mutatkozik.  És  miért?  mert  Sárosnak 
nagy  számú  előkelő  családai  vannak,  kik  most  megemlé- 
keznek róla,  hogy  ők  a  honfoglalók  utédai;  ellenben  Sze- 
pesnek  jeles ,  szorgalmas ,  értelmes  és  igazán  jó  szellemű 
népe  kevésbbé  fogékony  az  eszmék  általi  izgattatásra,  inkább 
átengedi  magát  iparüzői  világnézetének  s  általában  véve 
ha  nem  is  roszabb,  de  csendesebb. 

Azt  mondám  fennebb :  legyen  hazafias,  legyen  minél 
inkább  magyar  minden  magyar  ember,  ki  a  felföldön  lakik. 
S  itt  egy  igen  fontos  tárgyat  kell  előhoznom  s  e  tárgy  nem 
más  mint  a  —  tót  pesztonkák. 

Habár  a  felföldön ,  az  ugy  nevezett  tótságon  fészkel- 
nek a  legtöbb  és  legrégibb  magyar  nemzetségek ,  tagad- 
hatlan ,  hogy  az  odavaló  uraknak  nincs  meg  azon  mérték- 
ben valóságos  magyar  typusok,  mint  az  alföldieknek.  Erre 
vonatkozik  azután  az,  hogy  tótoknak  csúfolják  őket  a 
többiek.  És  ki  ennek  oka  ?  a  tót  pesztonkák. 

Vegyük  a  dolgot  egészen  mindennapi  gyakorlati  olda- 
láról. Akármerre  fordulunk  a  felföldön,  az  uri  házaknál 
alig  találunk  egyebet  tót  cselédségnél  az  alsóbb  rétegek- 
ben, a  felsőbb  rétegben  belföldi  és  külföldi  mindenféle  né- 
meteket, vagyis  német  belső  cselédet,  tót  külső  cselédet. 
Ha nézzUk  magát  az  uraság  nyelvészeti  rendszerét:  az  öreg 
urak  diákul ,  az  öreg  asszonyok  tótul ,  az  ifjabb  urak  ma- 
gyarul, az  ifjabb  asszonyok  németül  beszélnek,  szóval  leg- 

alább  négy  nyelv  van  a  háznál  folyamatban ,  jö  azonkivül 
némely  helyeken  a  franczia ,  mi  azonban  nem  gyakorol  va- 
lami különös  befolyást  s  korántsem  játszik  oly  szerepet  mint 
a  lengyeleknél,  hol  annak  mind  a  társas  életben  mind  a 
nemzet  szellemére  nézve  nagy  befolyása  van.  —  Ezen 
nyelvzagyválásból  természetesen  az  következik ,  hogy  egy 
nyelvet  se  tudnak  tökéletesen.  Voltaképen  azt  se  lehet 
tudni,  melyik  a  ház,  a  család  nyelve.  Ha  jól  tudnak  is  ma- 
gyarul, de  a  kiejtés  majdnem  általánosan  szenved  s  alig 
lehet  az  egész  tótságon  tiszta  kiejtésű  magyar  beszédet 
hallani.  A  gyermek  pesztonkájával  levén  legtöbbet,  ez  neki 
legfőbb  nyelvmestere  s  gyakran  megesik,  hogy  a  magyar 
nemes  család  ivadéka  idegen  nyelven  gagyogja  legelső 
szavait. 

Ismeretes,  mi  nagy  befolyást  gyakorol  a  nyelv  az  em- 
bernek lelkére,  nem  szükség  efelett  szót  vesztegetnem. 
Képzelhető,  mily  zavart  szül  a  gyermeknek  zsenge  elméjé- 
ben, midőn  azt  mondják  neki :  te  magyar  vagy,  s  ezt  tótul 
vagy  németül  mondják,  s  midőn  ő  másrészt  azt  hallja,  hogy 
azt,  ki  tótul  beszél,  tótnak,  ki  németül  beszél,  németnek 
hívják.  Ez  az  egyik  nagy  hátrány,  másik  az,  hogy  a  gyer- 
mek későbben  is  nehezen  tud  magyarul  jól  megtanulni, 
mert  részint  nincs,  kivel  magát  a  nyelvben  gyakorolja,  ré- 
szint rósz  magyar  beszédet  hall,  részint  a  sok  tót  és  német 
beszéd  hallása  által  hozzá  szokik  azon  általános  idegen 
beszédhanghoz ,  melyet  azután  átvisz  saját  magyar  beszé- 
débe. A  tót  nyelvnek  három  jellemző  vonása  van,  mi  épen 
ellenkezik  a  magyar  beszédhangal  s  azt  legjobban  elrontja. 
Az  a  hangnak  széles  kiejtése  legelőször  is ,  mi  épen  ellen- 
kezője a  magyar  mély  halk,  majdnem  o-ba  átmenő  a  hang- 
nak.   Továbá  a  mássalhangzók  kettőztetése ,  mi  igen  jel- 

lemzö  a  magyar  nyelvben ,  a  tótban  alig  fordul  elö  s  nincs 
visszatetszÖbb,  mint  mikor  adta  helyett  például  ata-t  vagy 
lenni  helyett  leni-t  kell  hallani.  Harmadik  eset  az  általános 
rövid  kiejtés,  például  Ádám  helyett  Adam.  Ezek  és  hason- 
lók ugy  elrontják  a  magyar  kiejtést,  hogy  valóban  vissza- 
tetszővé válik  az  alföldiek  fülének. 

De  ennek  más  oldala  is  van.  Az  efféle  nem  tiszta  ma- 
gyar nyelv  kevesebb  vonzóerővel  bir  mind  az  azt  beszé- 
lőki-e  mind  az  azt  halló  idegen  ajkuakra  nézve.  Minden 
csak  ugy  szép,  ha  a  maga  valóságában  és  tisztaságában 
mutatja  magát.  Nekünk  se  tetszik  a  hiencz  és  sváb  német 
nyelv,  mig  el  kell  ismernünk  a  tiszta  német  nyelvnek 
szép  és  nemes  hangzatát. 

Hogy  azonban  visszatérjek  a  gyermekek,  és  peszton- 
kákhoz ,  nem  csak  a  hibás  nyelvkiejtés  hanem  a  magyar 
jellemnek  szabad  kifejlése  is  akadályoztatik  a  gyermekek- 
nek idegen  ajkú  környezete  által.  Nem  akarok  én  abba 
bocsátkozni,  melyik  jellem  szebb,  becsülésre  méltóbb,  a 
magyar-e  vagy  a  tót,  de  kétségtelen,  hogy  ha  már  valaki 
magyar  akar  lenni,  legyen  igazán  s  minél  egészebben  ma- 
gyar ,  s  hogy  ne  hasson  akadályozólag  a  magyar  jellem 
kifejlődésére  örökös  idegen  jellemvonásoknak  minden  percz- 
ben  való  szemlélete  s  beszivása.  Mint  a  magyar  nyelv  ide- 
gen accentust  nyer ,  épen  ugy  kap  idegen  zamatot  maga  a 
magyar  jellem  is,  s  olyformán  kell  eszére  jönni  a  serdülő- 
nek, hogy  minduntalan  isméth  önmagának:  hiszen  én  ma- 
gyar vagyok ;  de  már  akkor  beszívott  zsenge  korában  oly 
jellemvonásokat ,  melyektől  nem  tud  menekülni ,  észre  se 
vévén,  hogy  azok  nem  illenek  be  a  magyar  jellem  rámájá- 
ba s  mi  ezen  zavarnak,  ezen  ellenmondásoknak  eredménye? 

Az,  hogy  a  felföldi  magyarságnak  hazafias  buzgalma  s  moz- 
gékonysága, mint  most  látjuk  —  nem  kielégito. 

Egy  mozgalmas  közélet,  tettleges  közélet  —  nemcsak 
olyan,  milyet  most  alkot  magának  a  korlátai  közt  meg 
nem  férő  hazafias  szellem,  de  a  mely  természetesen  nem  le- 
het más  mint  negativ  sok  tekintetben,  —  csökkentené  nagy- 
részben ezen  bajt  is,  mert  a  közéletre  való  hivatás  egy 
perezre  se  hagyná  elfelejtetni  az  illetőkkel,  hogy  magyarok, 
s  igy  ez  esetben  is  általános  panaceának  bizonyítaná  be 
magát.  De  lehet  segíteni  a  dolgon  igy  is ,  csak  el  kell  is- 
merni az  illetőknek  az  általam  elősorolt  visszás  állapotok- 
nak valóságát ,  elismerni  annak  szükségességét ,  hogy  leg- 
először is  a  hozzájuk  legközelebb  álló  s  hatalmukban  levő 
esetben  mentsék  meg  a  nemzetet,  t.  i.  önmaguk  személyében. 

Soha  ne  téveszsze  szeme  elől  a  felföldi  magyarság  azt, 
hogy  ha  nem  vigyáz,  lassan-lassan  észrevétlenül  az  egész 
felföld  eltótosodik.  Meglehet,  némelyek  boszankodással 
fogják  ezen  insinuátiót  visszautasítani  s  én  örömmel  lennék 
tanuja  minden  ily  boszankodásnak,  mert  azt  látnám  belőle, 
hogy  az,kiboszankodik,  annyira  távol  érzi  magától  csak  a 
megengedhetőségnek  (Zulassigkeit)  is  vádját,  hogy  részé- 
ről bir  a  helyes  hangulatnak  öntudatával;  de  mint  mondom, 
ezen  eltótosodás  legyen  az  örökös  rémalak ,  mely  vissza- 
riaszsza  az  illetőket,  ha  tán  nem  eléggé  serényeknek  találnák 
önmagukat  a  szóban  levő  nemzeti  kötelességük  mellett 
való  éber  eljárásban.  Gondolják  meg,  hogy  felelősek  a 
magyar  liazának  e  tekintetben  való  integritásáért.  Minden 
magyar  embernek  háza  és  házanépe  egy-egy  telep,  egy-egy 
katonai  positio  szellemileg  az  idegen  ajkú  hazai  földterüle- 
ten.   Nincs  jogunk  s  nem  tanácsos  az  idegen    ajkuakból 

toborzani  sajíít  hadseregünk  részére,  de  legyenek  vitézek, 
leg-yenek  jól  fegyelmezettek  saját  csapataink. 

Ily  nagy  dolgok  emlegetése  közben  talán  bizarrnak 
fog  tetszeni,  ha  pesztonkákról  beszélek ;  de  nem  fogja  senki 
tagadni  a  nevelés  fontosságát,  a  nevelés  pedig  épen  leg- 
fontosabb részében  mindjárt  a  bölcsönéi  veszi  kezdetét. 

Arra  legyen  fordítva  legfőbb  gondja  a  felföldi  magyar 
birtokos  osztálynak ,  hogy  házanépe  egészen  magyar  le- 
gyen, hogy  a  gyermek  tiszta  magyar  szót  halljon  s  a  szónak 
eszközlése  által  tisztán  magyar  lelkületet  szívjon  magába. 
Magyar  dajkákat  kell  fogadni  s  minél  több  magyar  cselé- 
det tartani.  Ez  talán  nem  látszik  eléggé  fontos  tárgynak 
első  tekintetre ,  de  kiszámíthatlan  fontosságú  következmé- 
nyeiben. Más  vidékről,  magyar  helyekről  hozatni  egyéne- 
ket, kik  a  gyermekek  körül  vannak  alkalmazva,  ennek  egé- 
szen bevett  szokássá  s  kimaradliatlan  rendszabálylyá  kell 
vállniasugy  kell  a  dolgot  elintézni,  hogy  annak  meglegyen 
a  maga  rendes  útja-módja.  Tapasztalásból  tudom  rósz  kö- 
vetkezéseit annak ,  ha  a  gyermek  oly  környezetben  neve- 
kedik zsenge  korában .  melynek  nyelve  idegen  s  nem  tud- 
nám eléggé  ajánlani  —  egyenesen  nemzetiségünk  érdeké- 
ben —  hogy  az  illetők  vegyék  figyelembe  szavaimat  s  ko- 
molyan   vegyék   fontolóra   a  dolgot. 

Magyar  irányt  kell  adni ,  különösen  a  felföldön,  az 
összes  nevelésnek.  Rendesen  igy  gondolkoznak  ott  még 
most  is  a  szülők:  hiszen  magyar  születés  a  gyermek, 
magyarul  ugy  is  fog  tudni,  megtanul  magától  is.  Ellen- 
ben annál  jobban  vigyáznak  arra,  hogy  a  német  és 
franczia  nyelvben  járta.sakká  legyenek,  ha  eiiélkül  ma- 
radnának a  gyermekek,  az  valóságos  szörnyííközésre 
méltó  dolog,  botrány  volna.    Magyarul    nem    tudni    még 

most  se  szégyen  a  nőnemnél  a  felföldön  igen  sok  helyt 
s  nem  csak  a  legfelsőbb  körökben,  mint  volt  kevéssel 
ezelőtt  országszerte,  hanem  a  közép  nemesi  házaknál 
is.  Ellenben  Isten  őrizzen  attól ,  hogy  németül  folyvást, 
francziául  is  legalább  ugy  ahogy  beszélni  s  irni  ne  tudná- 
nak a  kisasszonyok.  Még  az  rngol  és  olasz  grammatika  is 
előbb  kerül  a  sorba,  mint  a  magyar  nyelvtan.  —  Általában 
be  van  véve  a  felföldi  uraknál  az,  hogy  a  német  nyelv  nem- 
tudása valóságos  scandalum,  semminél  fogva  nem  tartják 
magokat  különbeknek  az  alföldi  uraknál ,  mint  ezen  előny- 
nél fogva ;  akire  kimondhatják,  hogy  nem  beszél  jól  néme- 
tül s  kálvinistiís  kiejtéseért  giinyolhatjákj  arra,  mint  míve- 
letlen emberre,  ki  van  mondva  az  anathema.  Kz  oly  fonák- 
ság, mely  szomorú  tanúsága,  hogy  felföldi  nemességünk 
sokkal  hátrább  van  a  magyar  korszellem  értésében,  mint 
többi  hazánkfiai  s  hogy  a  felföldön  még  nem  birt  elterjedni 
azon  mozgékony  nemzeties  szellem,  mely  jellemzi  legis- 
legujabb  korunkat.  —  Ha  lényeges  a  magyar  nyelv  rend- 
szeres és  kimeritó'  tanulása  általánosan  a  hazai  ifjúságra 
nézve,  mennyivel  inkább  lényeges  az  a  felföldön,  hol  a 
folytonos  nyelvgyakorlatot  is  kell  a  nyelvészet  müvelé- 
sének pótolnia;  a  gyermekek  összes  tanulmányainak 
felét  legalább  ennek  kellene  ott  kitennie,  hogy  ebből 
pótolhassák  ki,  mit  a  mindennapi  társalgásban  elmu- 
lasztanak. 

Gyakorlatban  van  még  most  is,  de  még  inkább  volt 
azelőtt  „magyar  szóra"  az  alföldi  s  „német  szóra"  a  fel- 
földi iskolás  helyekre  küldeni  a  tanuló  inakat ,  cserébe  ad- 
ván őket  a  kevésbbé  vagyonos  osztálybeliek.  Ezen 
igen  üdvös  szoká.st  fel  kell  tartani  s  minél  nagyobb  gyakor- 
latba hozni.    Különben  is  minél  több  alkalmat  kell  adni  a 

felföldi  gyermekeknek  arra ,  hogy  tiszta  kiejtésű  magyar- 
ságot halljanak ;  látogatások,  utaztatások  által  stb. 

Ha  nem  vigyáznak  eléggé  a  szülök ,  még  oly  eset  is 
adhatja  magát  elö,  hogy  itt-ott  úgynevezett  panszlávvá  növi 
ki  magát  egy-egy  magyar  fiá.  Sokszor  van  első  ifjúságunk 
benyomásainak  kitörölhetetlen  hatása;  kerülhet  egy-egy 
magyar  fiú  amaz  úgynevezett  panslavisticus  irányú  kör- 
nyezetbe, s  később  is  megmarad,  már  csak  a  sok  emberben 
rejlő  ellenmondási  szellem  következtében  is,  a  felvett  irány 
mellett  s  az  ily  eset  —  egyszerűen  szólva  —  már  azután 
gyönyörűséges  egy  dolog  volna  csakugyan. 

A  tót  nyelvnek  és  jellemnek  van  bizonyos  insinuativ 
természete,  mely  által  könnyen  talál  magának  utat  a  vele 
érintkezésbe  állóknak  elméjébe  és  szokásaiba.  Tagadbat- 
lanul  sok  gyöngédség  és  kedélyesség  rejlik  a  tótok  jellemé- 
ben, mely  kellemesen  hat,  habár  tudja  is  az  ember,  hogy 
nem  nagy  lélekegyenességgel  s  őszinteséggel  párosul.  S 
azért  a  tót  eléggé  veszedelmes  szomszéd  más  nyelvüekre 
nézve.  Látjuk  is  ennek  következéseit.  A  tótságon  legtöbb 
tótos  elem  van  a  magyarságba  vegyülve ,  külsőleg  és  bel- 
sőleg egyaránt.  Más  szlávok ,  mint  a  ruthének  már  sokkal 
kisebb  befolyást  gyakorolnak ,  mert  a  dunamelléki  tótok 
sokkal  magasabban  állanak  szellemi  értékben,  mint  a  ruthé- 
nek. A  ráczokkal  vegyest  lakó  magyarokon  még  kevésbbé 
látszik  az  idegen  befolyás,  az  oláhok  közt  lakók  pedig  épen 
igen  gyenge  nyomait  láttatják  a  folytonos  érintkezésnek. 
Nincs  rá  példa ,  hogy  ráczos  vagy  oláhos  magyar  kiejtést 
hallana  az  ember  született  magyaroknál,  mig  a  tótos  kiejtés 
nagyon  el  van  terjedve  a  tótságon  lakó  született  magyar 
és  épen  tős-gyökeres  magyar  családok  tagjai  közt.  Ott  kell 
tehát  leginkább  ébren  állani  a  magyar  nyelv  ügye  mellett; 

ott  kell  leginkább  ellene  dolgozni  az  idegen  befolyásnak. 
Hozzájárul  mind  éhez  még  azon  körülmény  is,  hogy  a  tót- 
ság területileg  sokkal  tömörebb ,  mint  minden  más  idegen 
nyelv  hazánkban.  Mig  az  oláhok  és  ráczok  által  elfoglalt 
részekben  mindenütt  találtatnak  magyar  helyek,  ugy  hogy 
többnyire  legfelebb  pár  óra  távolságra,  lehet  mindenütt 
magyar  szót  hallani ;  a  tótságon  napokig  el  lehet  utazni 
anélkül,  hogy  az  ember  magyar  helységre  akadjon,  kivéve 
a  tótságnak  déli  kinyúlásait.  Ezen  nyelvtopographiai  tény 
igen  fontos  s  látszanak  is  nagy  mértékben  következményei. 
A  ráczok  és  oláhokkal  vegyesen  lakó  magyarok  olyanok 
egészen ,  mint  azok ,  kik  nagy  tömegekben  laknak  együtt, 
az  erdélyi  magyarság  semmivel  sem  kevésbbé  tiszta ,  mint 
az  alföld  bármely  lakója,  ki  még  alig  hallott  életében  idegen 
szót,  pedig  Erdély  ugyancsak  összevissza  át  van  szőve 
oláh  területekkel ;  a  felföldi  magyarságon  ellenben  ugyan- 
csak érezhető  a  tótos  zamat. 

Mindezen  szemlélődések  saját  figyelmezésem  és  ta- 
pasztalataim eredménye;  meglehet,  hogy  ilyes  dolgoknak 
elüsorolása  triviálisnak  látszik  s  nem  fog  e  soroknak  vala- 
mi tudományos  szint  kölcsönözni ,  de  én  azt  tartom ,  hogy 
ily  elemzésekbe  szükséges  bocsátkozni,  ha  valódilag  akar- 
juk felismerni  állapotainkat.  Ha  csak  a  magasabb  stylaris 
és  tudományos  szint  keressük,  vagy  ha  eszméinknek  illus- 
tratiókat  keresvén,  azokat  ráerőltetjük  hazai  viszonyainkra, 
Írhatunk  igen  szép  s  közönségesen  megbámult  munkákat, 
ha  éhez  különben  nem  hiányzik  a  tehetség:  de  az  igazat 
nem  fogjuk  kifürkészni  s  utoljára  se  lesz  fáradságunknak 
más  eredménye,  mint  saját  tehetségünknek  tündököltetése. 
Meglehet,  hogy  pesztonkákról ,  tótos  accentusról  való  be- 
szélgetés több  eredményre  vezet. 

Azért  mulassunk  is  még  kissé  e  tárgynál. 

Nem  akarok  böjti  prédikácziókat  irni  s  általános  ki- 
fejezésekben szivére  kötni  a  felföldi  magyarságnak  a  nem- 
zetiség ügyét,  de  még  egy  fontos  körülményre  akarom  fel- 
hívni figyelmét. 

Ha  becsületet  akarunk  szerezni  a  magyar  nyelvnek 
az  idegen  ajkúak  előtt ,  ha  általában  a  magyarságnak  tisz- 
teletre méltó  állást  akarunk  szerezni ,  szükséges  azt  minél- 
nagyobb  tisztaságban  és  tökélyben  előállítani.  Mint  már 
mondám,  minden  ugy  legjobb,  legvonzóbb,  ha  a  maga  ere- 
detiségében s  tisztaságában  van  előállítva.  Mint  említem, 
bizony  a  hiencz  nyelv  nem  igen  fogja  elbájolni  egyikünket 
is ,  mig  meghajlunk  Schiller  és  Göthe  nyelve  előtt.  Ha  a 
franczia  nyelvet  akarjuk  felismerni  vagy  jól  magunkévá 
tenni ,  nem  megyünk  Svájczba  vagy  Elzászba ,  hanem  in- 
kább Parist  fogjuk  felkeresni.  Bizony  a  magyarságot  se 
akarnók  a  palóczok,  barkók  vagy  épen  felföldi  tótos  ma- 
gyarság által  képviseltetni,  inkább  csak  Debreczenre  és 
Miskólczra  fogunk  utalni,  s  ha  magunkban  fontolgatjuk, 
népünknek  melyik  része  iránt  érzünk  legtöbb  becsülést,  az 
alföldön  fog  elménk  keresgélni.  Már  ez  ugy  van,  a  dolog- 
nak természetében  fekszik.  Tót  vagy  német  hazánkfia,  ha 
és  a  mennyiben  vonzalommal  és  tisztelettel  viseltetik  a  ma- 
gyar iránt,  inkább  fogja  az  alföldi  telivér  és  tiszta  beszédű 
magyar  felé  irányozni  vonzalmát,  mint  palóczos,  tótos,  né- 
metes szomszédja  felé,  mert  folyvást  szeme  előtt  fog  lebegni, 
hogy  azon  tulajdonságok,  melyekért  a  magyart  becsüli, 
szereti,  ott  léteznek  legnagyobb  tökélyben,  hol  a  nyelv  tisz- 
tábban él,  hol  legszebben  s  eredetiebben  hangoztatik.  Azért 
szükséges,  hogy  ha  tiszteltetni  s  szerettetni  akarjuk  a 
magyart ,    legyünk    minél    tökéletesebb    magyarok.     — 

S  hogy  minél  inkább  azokká  legyünk,  tanuljunk  meg  min- 
denekelőtt minél  tisztábban  beszélni  magyarul. 

Tagadhatlan  ,  bogy  magyart  magyarral  mérlegelve, 
az  alföldinek  mint  valódi  magyarnak  elsőbbsége  van.  Azt 
is  tapasztaljuk  mindennap,  bogy  az  alföld  imponál  a  fel- 
földnek. Nem  csak  a  jó  fehér  debreczeni  czipó  hat  különö- 
sen csábító  erővel  a  zabkenyéren  rágódó  atyánkíiára,  nem- 
csak a  mérföldekre  terjedő  kaUlsztengerek  és  kukoricza- 
erdök  szülnek  elragadtatást  az  áros  és  minden  szineket 
játszó  felföldi  parlagok  turkálójára,  imponálnak  az  embe- 
rek is.  A  felföldi  ember  mindig  némi  szorongást  érez,  lia 
az  alföldre  megy ,  ügyekszik  magát  accomodálni  s  ennek 
következtében  néha  még  túlságos  magyar-miskáskodásba 
is  átmegy.  Mindez  annak  jele,  hogy  az  alföld  neki  imponál. 
Ellenben  az  alföldi  bizonyos  felsőbbségi  érzést  árul  el,  ha 
a  felföldön  járkál,  s  mit  egyébiránt  igen  helytelenül  tesz, 
mindig  kész  arcza  nyelve  a  csufondároskodásra.  Ez  igy 
van,  habár  régibb  és  többoldalú  culturájánál  fogja  jóval 
meghaladja  a  felföld  az  alföldet  s  rendesen  a  nagyobb  mű- 
veltség imponálni  szokott.  x\z  egész  onnan  ered,  hogy  az 
alföld  magyarabb  minden  tekintetben.  Ez  tisztán  mutatja  a 
tisztább  magyarságnak  előnyeit,  tisztán  mutatja,  mennyire 
szükséges,  hogy  ha  becsültetni  s  szerettetni  akarjuk  tót- 
tal, némettel  a  magyart,  minél  tisztább  magyarral  hozzuk 
érintkezésbe ;  azaz,  tanuljanak  minél  tisztábban  magya- 
rul beszélni  a  felföldön  lakó  magyar  véreink;  semmi- 
vel se  tehetnek  jobb  szolgálatot  a  magyar  nemzetiség- 
nek, semmivel  se  róhatják  le  jobban  hazájuk  iránt  való  tar- 
tozásukat. 

Ezt  és  ennyit  lehet  tőlük  követelnünk.    Valóban  szé- 


gyen,  gyalázat  volna,  ha  a  magyar  nemes  hagyná  magát  ha 
nem  is  sodortatni,  de  apródonként  elvonatni  nemzete  tömegé- 
től az  által,  hogy  egész  tunyasággal  nézné,  miként  nyer  tért 
mindinkább  más  nyelvnek  és  természetnek  befolyása,  miként 
mossa  miként  vájja  ki  lassan  a  csepp  a  követ.  Nem  mondom 
én,  hogy  tótnak  vagy  bármely  másnyelvű  embernek  lenni  szé- 
gyen, de  igenis  mondom  s  ismétlem,  hogy  szégyen,  ha  Ma- 
gyarországban magyarember  magát  bármi  más  nyelvű 
a  partot  a  lassú  víz,  miként  ereszti  mind  tovább  szálait  a  pók, 
nép  által  absorbeálni,  aláásatni  hagyja,  ha  ugy  is  kis  szá- 
mú nemzetét  önszemélyében  meglopatja.  A  felföldet  az 
ottani  magyarság  tarthatja  meg  legjobban  a  magyar  nem- 
zetiségnek s  felelős  az  egész  nemzet,  az  egész  világ  előtt 
fajának  integritásaért. 

Hogy  jelenleg  nincs  az  országszerte  uralkodó  hazafias 
buzgalomnak  színvonalán,  én  egyenesen  annak  tulajdoní- 
tom, hogy  a  magyar  szellem  ott  külső,  különösen  tót  be- 
folyás által  vau  megvesztegetve,  mi  a  tótos  beszédben 
nyíltan  kifejezi  magát.  Ezen  befolyás  alól  minden  áron 
bontakozzék  ki  felföldi  aristokratiánk,  mert  most,  midőn  a 
tettleges  közélet  szellemét  fel  nem  tarthatja ,  mindinkább 
gyengül,  mindinkább  aluszékonynyá  válik  s  nem  lesz  képes 
fontos  hivatásának  megfelelni.  Minélinkább  megtisztí- 
tandja  nyelvét  az  idegen  accentustól,  a  szlavizálástól,  annál 
inkább  fogja  tapasztalni,  mi  egészen  másképen  kering  a 
magyar  vér  ereiben,  s  magától  fog  emelkedni  hazafiúi  hév- 
ben és  tevékenységben ;  és  nem  fogunk  panaszolkodhatni  a 
miatt,  hogy  a  tŐs-gyökeres  arictocraticus  családok  ivadékai, 
kik  az  alkotmányos  magyar  közéletben  évszázadok  óta 
egyedül  élvezték  az  államnak  minden  javait  s  folytonos 
gyakorlatában    voltak  a  nyilvános   közéletnek,    hátrama- 

radnak  azon  más  vidékbeli  honoratiorok  mögött,  kik- 
nek elei  csak  az  igát  húzták,  de  kik  nem  engedik,  hogy 
rajtok  hazafiúi  buzgalomban  bárki  túlhegyen,  bár  min- 
den joguk  csak  annyiban  állott  azelőtt  is,  hogy  ma- 
gyaroknak nevezhették  ok  is  magukat,  ugy  mint  bár- 
ki más. 

p]  sorok  irásáuál  azt  tűztem  ki  magamnak  feladatul, 
hogy  ügyeinknek  bekövetkezendő  fordulata  alkalmával  a 
nemzetiség  és  nemzetiségek  kérdése  fogván  képezni  ügyeink- 
nek legnehezebb  részét,  e  kérdéseknek  előleges  és  gyakor- 
lati szempontból  való  megfontolására  s  a  mennyiben  lehet, 
előleges  tisztába-hozatalára  fordítsam  hazámfiainak  figyel- 
mét, mielőtt  a  munka  körmünkre  ég. 

Meg  vagyok  győződve  a  felől,  bogy  jövendőnk  attól 
függ,  tudunk-e  jóra  menni  a  velünk  élő  mindenféle  nyelvű 
népekkel,  meg  tudunk-e  velök  élni  békességben  és  mégis 
szabadság  és  haladás  tekintetében  tűrhető  állapotban.. 
Eddigi  eljárásunkkal  e  tekintetben  a  lehető  legroszabb  liir- 
nevet  szereztük  magunknak,  annyi  bizonyos.  Megérdemel- 
jük-e vagy  nem  ezen  reputatiót,  most  nem  akarom  vitatni. 
Hibásak  voltunk-e  csakugyan,  vagy  sükerült  rágalmazóink- 
nak hitelre  találni,  körülbelül  egyre  megy ;  annyi  kétségen 
kivül  áll,  hogy  a  világnak  nagy  része  azt  hiszi,  hogy  nem 
bántunk  jól  más  ajkú  honosinkkal.  Mihelyt  újra  mozogha- 
tunk, a  világ  feszült  figyelemmel  fogja  kisérni  minden 
léptünket,  mindenek  felett  pedig  azon  eljárásunkat,  azon 
utat,  melyen  indulni  fogunk  a  nemzetiségek  kérdé- 
sében. Legelső  lépéseinknek  ez  utón  véghetlen  fon- 
tossága lesz  sorsunkra  nézve.  Ha  higgadtságot,    eszélyt, 

valódi  politikát  fogunk  mutatni  e  tekintetben  ,  meg  lesz 
nyerve  részünkre  a  közvélemény ;  ha  ellenben  szenvedély, 
kisszerű  czivakodás  és  alap  nélkül  való  követelés  fog  ismét, 
mint  azelőtt,  e  kérdésnél  felülkerekedni,  ha  a  világ  azt  látja, 
hogy  mi  nem  felejtettünk  semmit  és  nem  tanultimk  sem- 
mit: akkor  majd  eljönnek  mások  rendet  csinálni,  s  kive- 
szik kezünkből  azon  igen  fontos  szerepet,  melyre  különben 
hivatva  vagyunk,  tudniillik  mind  saját  magunk  mind  egész 
keleti  Európa  sorsának  elintézését. 

Miként  tartsuk  fenn,  miként  erősbítsük,  gyarapítsuk 
snját  nemzetiségünket  és  mit  csináljunk  a  köztünk  élő 
más  nemzetiségekkel:  e  kettő  körül  forog  a  kérdés. 

Mind  a  két  tárgyra  nézve  megvan  jelenleg  nálunk  a 
kellő  jó  hangulat.  Azon  egyetértés,  mely  hazánkban  eresz- 
ben uralkodik  a  nemzetiségek  kérdésében  ugy  mint  egye- 
bekben, a  lehető  legjobb  reményekre  jogosít;  de  kérdés, 
fenn  fog-e  maradni  ugyanazon  mértékben  ezen  szép  egyet- 
értés, ha  majd  a  dolog  arra  kerül,  miként  rendezzük  el  jö- 
vendőre állami  viszonyainkat  ?  E  felett  jó  lesz  előre  is  gon- 
dolkodni s  a  mennyire  lehet,  tisztába  jönni;  az  általános 
nyugodt  hangulat  igen  kedvező  az  érett  megfontolásra  és 
szenvedély  nélkül  való  vitatkozásra,  a  mennyiben  vitatkoz- 
nunk lehet. 

Mind  az,  mit  eddig  mondottam,  a  kérdésnek  azon  ré- 
szét illeti,  miként  tartsuk  fenn,  miként  gyarapítsuk  saját 
nemzetiségünket.  Kimatattam  eléggé  —  ugy  hiszem  — 
hogy  a  magyar  nemzetiségre  nézve  a  magyar  nemesség 
különösen  fontos  szerepet  játszik,  s.hogy  hazánknak  azon 
részeiben,  hol  a  nép  idegen  nyelven  beszél,  főképen  a  ma- 
gyar birtokos  nemesi  osztály  van   arra  hivatva ,  hogy  a 

magyar  nemzetiséget  fentartsa  s  a  nemzet  integritását  meg- 

őrizze.  —  Előadtam  azon  magyar  elemnek  fogyatkozá- 
sait s  talán  nem  helytelen  útmutatást  adtam  arra  nézve, 
miként  kell  magát  összeszednie,  liogy  megfeleljen  hivatá- 
sának. Előadtam,  hogy  jövendő  törvényhozásunknak  kö- 
telessége lesz  a  nemesség  azon  fontos  szerepére  különös 
tekintettel  lenni.  Mind  ezen  előadásom  azon  alapon  nyug- 
szik, vagyis  inkább  azon  felvétel  áll  minden  okoskodá- 
somnak hátterében,  mit  már  egy  más  mmikában  (l.  „Nemze- 
tiség" 1858.)  kifejtettem,  hogy  t.  i.  nincs  semmi  jogunk 
külsőképen  terjeszkedni  más  nemzetiségek  rovására,  hogy 
minden  korábbi  lépéseink  ez  irányban  jogtalanok  voltak  s 
a  legkárosabb  következményeket  vonták  maguk  után; 
ellenben  jogunk  és  kötelességünk  belterjesen  erősíteni, 
gyarapítani  saját  nemzetiségünket.  S  e  kérdésnél  kívánok 
még  időzni  egy  kissé,  mielőtt  tárgyamnak  másik  felére  át- 
térnék s  ahhoz  szólanék  szorosabban,  mik  teendőink  a 
jövő  szervezés  alkalmával  a  többi  nemzetiségek  ügyében. 

Belterjesen  —  igen,  ez  a  mód,  melyet  kell  követnünk 
nemzetiségünk  gyarapításában ;  másképen  nem  megy,  ezt 
megmutatta  a  keserű  tapasztalás.  De  ezen  tér  elég  tágas 
arra,  hogy  munkálkodni  fajunknak  gyarapításán  bő  alkal- 
munk legyen.  En  sokkal  szükségesebbnek  tartom,  hogy 
mind  az,  a  ki  magyarnak  neveztetik,  valódi  igaz  magyar 
legyen,  mint  azt,  hogy  névszerinti  számunk  néhány  ezerrel 
szaporodjék.  Ha  hódítani ,  ha  szaporítani  kell,  hódítsunk 
saját  körünkben ;  fájdalom !  vnn  még  elég  hódítani  és  vissza- 
szerezni való  épen  saját  fajunknak  kebelében  is.  Mirevaló 
a  birtokszerzés,  mig  meglevő  birtokunk  sincs  jó  karban. 
Minek  a  sok  fegyelmezetlen  nép,  mielőtt  meglevő  seregünk 
jól  be  lenne  gyakorolva  ? 

Sokan  megütköznek    talán  a  felett,  hogy   én  igy  be- 

szélek  épen  most,  midőn  oly  általános  és  nagy  a  buzgalom 
nemzetiségünk  mellett,  mint  még  soha  nem  volt.  Elisme- 
rem én,  hogy,  hála  a  magyarok  Istenének,  felébredtünk  s 
elmondhatjuk:  „állsz  még,  állsz, szeretett  hazám.  Nem  dőlt 
még  alacsony  porba  nemes  fejed!"  —  de  mindamellett  is 
sok  kivánnivalót  látok  minden  nagy  lelkesedés  mellett; 
nem  tehetek  róla,  hogy  azt  kell  mondanom,  miszerint  „mind 
ez  még  nem  elég." 

Mint  már  előadtam,  felföldi  nemességünknek  magyar- 
sági állapotát  nem  tartom  kielégítőnek.  E  tekintetben  még 
végtelen  sok  a  helyrehozandó,  a  teendő.  Ha  a  másvidék- 
beli  magyarság  ott,  hol  ugyancsak  tömören  és  erősen  áll, 
képezi  is  valódi  magvát  a  magyar  fajnak,  azon  rész ,  mely 
más  nyelvű  honosink  közt  közvetlen  érintkezésben,  részint 
szétszórva  s  elszigetelve  áll,  a  magyar  nemzetiségnek  köz- 
vetlen fenntartója  azoknak  irányában,  s  azért  szerepe  fe- 
lette fontos. 

De  továbbá  nemzeti  érzés ,  magyarság  tekintetében 
még  sok  kívánnivaló  van  egyebütt  is,  különösen  felsőbb 
társaságunk  bizonyos  töredékénél.  Itt  vagyunk  ismét  ezen 
ominosus  szónál:  magasabb  körök,  mágnások.  „Hát  ezen 
embereknek  még  most  se  elég ;  hát  teljességgel  nem  lehet 
nekik  kedvöket  találni ;  nem  lehet  követeléseiknek  eleget 
tenni?'' 

Reménylem,  nem  fog  senki  megbotránykozni,  csak  vé- 
gig hallgasson.  Elmondottam  más  alkalommal  panaszimat, 
s  ha  nem  látszanék  szerénytelenségnek,  némi  tekintetben 
elmondhatnám  most  a  múltra  nézve,  hogy  teljesült  kíván- 
ságom :  „üssetek ,  de  hallgassatok  meg."  Fájlaltam,  hogy 
sok  ember  magára  vette  szavaimat ,  kinek  erre  épen  nem 

volt  rá  oka,  kit  szavaim  nem  érinthettek ;  gyakran  tettem 

is  szemrehányást  magamnak,  hogy  tahin  nem  tah41tam  el 
a  kellü  modort ,  habár  a  mérték  miatt  ah'g  vethetek  sze- 
memre valamit.  De  ez  már  megvolt,  mint  mondani  szokás, 
nem  akarok  erről  sokat  szólani,  nehogy  kelleténél  nagyobb 
fontosságot  látszassam  tulajdonítani  akkor  mondott  igény- 
telen szavaimnak.  Most  ki  kell  nyilatkoztatnom,  hogy  tár- 
saságunk magasabb  körei  oly  jól  felfogták  hivatásukat  s 
oly  dicsó'en  teljesítik  kötelességüket,  hogy  a  hazafinak  örö- 
mében szive  repes,  midőn  e  buzgalmat  látja,  hogy  az  egész 
haza  könnyebben  lélekzik ,  mióta  előkelő  fiait  oly  buzgón 
látja  a  haza  ügye  mellett  állani ;  a  panasz,  a  vád,  melyet 
még  mindig  emelünk,  csak  némely  töredéket,  némely  körö- 
ket, egyeseket  illet. 

És  nincs  irgalom  a  közvélemény  előtt  azoknak  részére, 
kik  a  hazának  még  most  is  liátat  fordítanak,  kik  magukat 
a  közügytől  elvonván,  vagy  épen  fitymálván  a  mostani  oly 
szép  oly  nagy  jelentőségű  törekedéseket,  megrabolják  a 
hazát  azon  közremunkálástól,  melyre  annak  minden  egyes 
polgár  részéről  a  legnagyobb  szüksége  van;  kik  a  hazán 
kivül  töltik  most  is  idejöket,  költik  vagyonukat  s  csak  sze- 
mélyes és  házi  ügyeiket  vévén  tekintetbe,  ugy  tesznek, 
mintha  mind  az,  mi  körülök  történik,  őket  nem  is  illetné ; 
kik  épen  fel  engedik  nevüket  s  jelentékeny  személyiségö- 
ket  használni  arra,  hogy  ujjal  mutassanak  rajok  bizonyos 
részről,  mint  a  kik  nyiltan  desavouálják  a  hazájukban  lé- 
tező hangulatot,  s  azt  nem  hogy  osztanák,  de  magukvise- 
lete által  nyiltan  kárhoztatják.  Az  ilyeneknek  magukvise- 
lete még  mindig  egy  nagy  vérző  seb  a  haza  testén  s  fáj 
végtelenül. 

Korábban  a  magyar  nemzet  válságos  napjaiban  a  leg- 
nagyobb oligarchák  játszották  a  legnagyobb  szerepet  s  va- 

lahányszor  a  haza  megmentetett,  mindenkor  egy-egy  ha- 
talmas nemesnek  volt  köszönhető ,  ki  a  mozgalmak  él^rfe 
állott.  Ma  épen  legislegnagyobb  birtokosaink  közül  nehá- 
nyan  tökéletesen  nulliíicálják  magokat.  Es  ha  csak  köz- 
ügyekre gyakorolható  hathatós  befolyásuk  menne  kárba, 
még  el  lenne  szenvedhető,  de  a  dolog  nem  csak  addig  van. 
Mind  azt,  kit  nyiltan  nem  látnak  a  küzdők  sorai  közt,  az 
ellentáborba  sorozza  a  közhír,  melyet  ugyancsak  mohón 
szoktak  felhasználni,  annyival  inkább,  haakárindolentiából 
akár  félénkségből  nem  is  desavouálják  az  illetők  a  nekiek  tu- 
lajdonított állást.  A  ki  magasan  áll,  láttatik  mindenki  által 
s  nem  vonhatja  ki  magát  abból,  hogy  akarata  ellenére  is 
egyik  vagy  másik  részhez  nesoroltassék.  Különös  az  való- 
ban, hogy  minél  nagyobb  valakinek  állása,  birtoka,  annál 
kevésbbé  mozoghasson,  annál  kisebb  lehessen  politikai  bá- 
torsága. Szokásos  elcsépelt  phrásis,  hogy  könnyű  a  kisebb 
embernek  valamit  kezdeni,  mert  keveset  veszélyeztet; 
mintha  több  élete  volna  egynél  minden  embernek,  mintha 
a  kisebb  birtok  nem  volna  épen  oly  szükséges  életfeltétel 
mint  a  nagyobb,  de  mintha  könnyebben  is  volna  a  nagy  bir- 
tok veszélynek  kitéve  mint  a  kisebb.  Szomorú  volna  valóban, 
ha  a  szerencsének  anyagi  kedvezményei  megfosztanák  az 
embert  a  szellemi  szabad  mozgástól ,  tevékenységtől,  ho- 
lott épen  abban  áll  a  vagyonnak  nagy  előnye,  hogy  az  em- 
bert mindinkább  felszabadítja  az  élet  sanyaruságainak  föld- 
höz ragasztó  bilincseitől.  Veszélyesebb  s  zavarosabb  idők- 
ben, midőn  az  ököl  és  kard  volt  jórészt  a  telekkönyv,  a 
legnagyobb  birtokosokat  láttuk  mindig  minden  mozgalom 
élén  s  most  mikor  az  enyira  és  tiéd  rendezetten  s  biztosítva 
áll,  mert  hiszen  a  communismus  csak  nagy  gyermekek  ré- 
szére készített  ijesztő  —  hazánkban  különösen   —  most. 

mondom,  a  nagy  vagyonú  arra  legyen  kárhoztatva,  hogy 
kincsörzö  sárkány  szerepét  játsza,  ugy  hogy  végre  ne  le- 
gyen más  mint  valami  holt  testület  és  egy  rakás  gazdasági 
s  udvari  tisztnek  és  szolgának  pénztárnoka;  arra  legyen 
kárhoztatva,  hogy  a  közügyre  nézve  ugy  álljon,  mintha  a 
világon  se  volna  s  csak  olykor-olykor  mutattassék  elö,  mint 
egy-egy  imposant  díszitmény,  melyre  az  utczák  csöcseléke 
száját  táthassa,  maga  pedig  rendkívül  boldognak  érezze 
magát,  hogy  a  kegyeknek  sugaraiban  olykor-olykor  mele- 
gednie megengedtetik.  Fájdalom !  ilyenre  is  akadhatnánk 
nagyuraink  között.  A  jó,  a  naiv  magyar  nép  örömében 
boréból  ugranék  ki,  a  hazát  mondaná  megmentettnek,  ha 
csak  egy  kis  részvétet  mutatna  egynémely  magyar  a  köz- 
ügy iránt,  hisz  volt  rá  eset,  hogy  egy  kézmozdulatukra  nagy 
betűvel  irták  hírlapok:  „derül":  —  az  ily  szerep  ugy  hi- 
szem szebb  mint  az,  melyről  fennebb  szólottam. 

De  hiszen  én  talán  hijába  beszélek,  mert  épen  oda, 
hova  leginkább  kellene,  nem  hat  el  szavam  s  még  tán  téve- 
désből épen  olyan  veszi  magára  szavaimat,  kit  érinteni 
eszem  ágában  sincs.  De  csak  szóljunk  mégis,  talán  elhat 
mégis  valahogy  egy-két  hang.  Juttassák  oda  az  eféléket 
azok,  a  kiknek  tenni  talán  módjukban  van,  vagy  alkalmuk 
akad ;  mondják  el,  mint  esdekel  egy  nemzet,  hogy  ne  von- 
ják el  tőle  segélyöket,  vagy  legalább  ne  engedjék  magukat 
és  nagyhangzásu  nevöket  ellene  felhasználtatni ;  mondják 
el,  mi  fáj  itt  s  mi  könnyű  volna  a  sebekre  írt  önteni.  Ez  a 
valódi  tér  és  alkalom  a  nemzetiség  terjesztésére,  ez  a  bel- 
terjes működés,  hathatósabb,  mintha  százanként  vagyeze- 
renként  fognánk  más  nyelvű  honosinkból  proselytákat ; 
egy  hatalmas  magyart  nyerjünk  vissza  a  közügynek,  töb- 
bet ér,  mint  ha  egy  fél  vármegyére  ráfoghatjuk ,  hogy  ma- 

gyarul  köszönni  s  a  magyar  grammatikának  egykét  feje- 
zetét elgagyogni  megtanult. 

A  mit  most  mondék,  inkább  csak  egyeseket  illet,  ámde 
ezen  egyeseknek  magatartása  igen  nagy  fontosságú  s  azért 
közügynek  tekintlietö.  De  nagyobb  kiterjedésben  véve  is 
van  egy  kis  mondanivalóm. 

Valóban  lelkiismeretben  járó  dolognak  tartanám,  arra 
lelkesíteni  felsőbb  társasági  köreinket,  hogy  jobban  buzog- 
janak a  nemzetiség  mellett,  mert  habár  az  eféle  sohasem 
árt,  ép  oly  kevéssé  mint  mindennap  bár  hallani  prediká- 
cziót,  melyben  az  istenfélés  és  jó  erkölcs  a  gyarló  ember- 
nek szivére  köttetik,  de  ezen  igék  mégis  kényesebb  termé- 
szetűek lévén  a  s/okott  vallási  és  erkölcsi  igéknél,  ismétlé- 
sök  azon  gondolatot  ébreszthetné,  hogy  nem  vagyunk  az 
illetőkkel  megelégedve,  bármily  buzgón  és  őszintén  kö- 
vetnek el  részükről  mindent  a  mit  lehet.  Nem  kivánok  lel- 
kesíteni, annál  kevésbbé  pedig  leczkézni  senkit,  hanem  egy 
kis  figyelmeztetés  nem  fog  ártani. 

Arra  kell  most  már  törekednünk,  hogy  az  elfogadott 
s  elkezdett  jó  irány  bennünk  vérré  váljék,  ugy  hogy 
ránk  se  foghassa  senki,  hogy  magyarságunk  nem  annyira 
szivből  jő,  mint  inkább  demonstratio,  kötekedés  és  elége- 
detlenség kifejezése.  Kerüljük  még  szinét  is  annak,  mintha 
a  divat  követésének  is  volna  része  buzgalmunkban,  mintha 
az  nem  annyira  magyarság  mint  magyaroskodás  lenne. 

Nagyon  tartok  tőle,  hogy  ismét  félre  fogok  értetni, 
mintha  azt  mondanám,  hogy  felsőbb  köreinknek  minden 
magyarsága  csak  tréfa,  komédia  s  én  minden  dicséret  mel- 
lett is  bizonyos  rejtett  gonoszsággal  és  gúnynyal  szólanék, 
bizonyos  gyermekesség  s  éretlenség  feltevése  mellett  alkal- 
mazván dicséreteimet.  Ez  ellen  nem  tudok  mást  mondani 

mint  újra  kinyilatkoztatni,  hogy  bántani,  de  még  csak  meg 
is  róni  nincs  szándékomban,  s  ezen  aggodalmam  mégse 
hátráltathat  kimondani  azt,  mit  előhozni  jónak  találok. 

Szükséges,  hogy  társaságunk  legfelsőbb  rétegei  is  oly 
t(5s-gyökerésen  magyar  színt  mutassanak  mint  népünknek 
egyéb  része,  ugy  hogy  ne  a  csikós  vagy  a  huszár  legyen  a 
magyarnak  prototypja,  hanem  a  magyar  űr.  S  erre  más 
is  kell  mint  magyar  ruha  és  sallangos  szerszám,  ezt  csinál- 
tathat pénzért  bármi  sehonnai  s  láttuk  is  viseltetni  kevés- 
sel azelőtt  hogy  a  magyar  divat  felébredett,  ugy  hogy  a 
sujtásos  ruha  már  majdnem  hitelét  vesztette  azáltal,  hogy 
egyenruha  gyanánt  láttuk  viseltetni.  Magyar  lélek,  magyar 
szív  és  a  magyar  jellemnek  beszédben  magaviseletben  való 
kifejezése  szükséges  arra,  hogy  el  lehessen  mondani,  mi- 
szerint a  magyar  társaság  magyar  igazán.  Erre  a  legfőbb 
kellékek  megvannak.  Nézze  bárki  aristokratiánknak  physi- 
cumáí,  látni  fogja,  mily  vér  teszi  mozgásba  ezen  tagokat ; 
ha  politikai  mííködését  vizsgálja,  látni  fogja,  hogy  egészen 
magyar  nyomon  jár  s  tökéletesen  bir  a  maga  helyének  ön- 
tudatával; csupán  a  salonban  és  gyermekszobában  volt  mind- 
eddig hiba. 

Es  a  gyermekszoba  épen  a  legfőbb  fontosságú.  Annak, 
mit  a  gyermekszobában  darálnak  ,  csevegnek,  öszliangzás- 
ban  kell  lenni  azzal,  mit  az  utczán ,  a  zöldaszlalnál  szóla- 
nak,  különben  az  élet  tele  van  ellenmoudásokkal  s  tisztán 
körülirt  jellemek  gyéren  lesznek  láthatók  s  minden  nyo- 
mon fogjuk  tapasztalni  az  életnek  a  neveléssel  való  össze- 
ütközését. 

A  magyarságnak  Magyarországon  seholsem  szabad 
csak  lelkesedés  tárgyának  és  következésének  lenni,  vagy 
ugy  tekintetni,    mintha   csak  kötelesség  teljesítése    volna, 

melyet  azután  lehet  több  vagy  kevesebb  magyar  ruhával, 
nemzeti  szalaggal,  utczán  való  hangosabb  magyar  beszéd- 
del, hazafiúi  czélokra  való  bü  adakozással,  hazafias  ünne- 
pélyek szorgalmas  látogatásával  leróni,  de  otthonn  bizonyos 
tekintetben  alkalmatlan  íesznek  tekinteni.  A  magyarságnak 
annyira  otthonos  és  kényelmes  valaminek  kell  lennie, 
mintha  az  ember  másként  nem  is  létezhetnék ;  ne  legyen 
ünnepi  köntös,  hanem  egyszersmind  mindennapi  öltözet ; 
szóval  a  magyarságnak  tökéletesen  vérré  kell  bennünk 
válnia,  csak  akkor  lesz  mindene  tekintetben  a  maga  rendjén. 

A  hol  még  az  nincs  ugy,  ott  lassan  megy  a  dolog  ter- 
mészeténél fogva,  mert  házi  és  családi  körébe  senki  se  tür 
beavatkozást,  legyen  az  egyesek,  legyen  az  a  közönség  vagy 
némi  részben  a  közvélemény  részéről.  Hanem  ez  legyen  az 
irány,  melyben  a  magyarságot  megállapítani  s  a  nemzeti- 
séget terjeszteni  ügyekezünk,  sehol  nincs  erre  alkalmasabb 
tér,  sehol  nem  vár  állandóbb  eredmény ;  egyszersmind  ez 
azon  tér,  mely  minden  egyesnek  részére  nyitva  áll.  Itt  nem 
szükségeltetik  talentum,  politikai  képzettség,  státusférfiúi 
tulajdonok,  alig  van  honpolgár  és  honpolgárnö,  ki  itt  ha- 
tást ne  gyakorolhatna,  hasznot  ne  tehetne. 

Mindaddig,  mig  a  gyermekszobákban  egészen  ottho- 
nos nem  lesz  a  magyarság ,  felsőbb  köreinknél  hiányzani 
fog  a  nemzetiségnek  valódi  biztos  alapja,  s  nem  lesz  meg- 
óva  alkalmi  recidiváktól  sem.  A  külsőn  lehet  változtatni 
könnyen,  lehet  felvenni  szokásokat,  lehet  követni  egy  vagy 
más  divatot ;  csak  a  mi  vérré  vált,  a  mi  gyermekségünktől 
fogva  bennünk  cl,  a  miben  születtünk,  felnőttünk,  csak  az 
kiirthatatlan  és  eltörülhetlen  emlékezetünkből.  Elkorcsoso- 
dástól  ez  sem  óv  meg,  de  találkozzunk  bármi  ellenkező' 
befolyásokkal  az  életben,  az,  mit  az  anyatejjel  beszívtunk. 

örökösen  oppositiót  formál  a  kebel  fenekén.  S  ily  oppo- 
sitióra  van  nemzetiségünknek  igen  nagy  szüksége,  mert 
habár  nem  egyszer  diadalmaskodott  már,  de  épen  a  diadal 
mindig  megelőzött  harczot  feltételez  s  még  most  is  folyto- 
nosan liarczoló  vagyis  katonáskodó  állásban  kénytelen 
magát  tartani.  Magyar  dajkálás  ,  magyar  nevelés'  legyen 
családi  jelszavunk,  legyen  mindennapi  munkánk.  Ez  fogja 
épen  lényeges  részében  kiegészíteni  mostani  oly  örvende- 
tes, oly  dicső  hazafias  tevékenységünket. 

A  hol  a  nevelés  —  értem  inkább  az  iskolázást  —  be 
van  fejezve  s  ez  irány  nem  volt  szem  előtt  tartva,  ott  bi- 
zony sok  tekintetben  már  el  van  a  dolog  késve,  s  ott  nincs 
más  mód,  mint  minél  inkább  magyarba  öltöztetni  a  kis- 
asszonyokat s  a  nyilvános  életre  szoktatni  az  ifjakat  s  ily 
esetekben  csak  a  jobbak  és  lelkesebbek  fognak  meggyő- 
ződés és  belátás  által  igazi  magyarokká  válni,  mert  hiszen 
láttunk  már  martyrokat  is  a  nemzetiség  ügye  mellett  olya- 
nokból, kik  idegen  szellemű  nevelésben  részesültek;  ámde 
nekünk  nemcsak  arra  van  szükségünk,  hogy  minél  több 
lelkessel  birjunk,  nemcsak  magokra  a  lelkesekre  van  szüksé- 
günk, hanem  az  egész  tömegre  is  fészkestül  tőkéstül  vala- 
mennyiünkre. S  azért  a  hol  most  kezdődik  a  nevelés,  ott 
ügyekezzenek  a  szülők  tisztán  magyar  irányt  adni  gyer- 
mekeiknek, s  kipótolni  azt,  mit  magukon  szülőik  s  azoknak 
szülői  elmulasztottak,  hogy  az  egész  ivadék  legyen  minden 
tekintetben  tizenhárom  próbás  magyarságú. 

Volna  mindenki ,  kit  magyarnak  nevezünk ,  magyar 
minden  kifogáson  fölül ,  nem  békételenkedném  fajomnak 
csekély  száma  felett.  Nem  kellene  mondanunk  a  költővel : 
„minden  ember  legyen  ember  és  magyar  —  a  kit  a  föld 
hord  s  egével  betakar",  ha  azt  mondhatnók  egész  bátor- 


-^    59     e=^ 

sággal,  hogy  valódi  magyar  ember  minden  magyar.  Ha- 
zánkban a  magyarság  viszi  a  zászlót  most  is,  s  ha  magán 
e  fajon  semmi  csorba  nem  volna,  még  magasabbra  lehetne 
ama  zászlót  emelni.  Elegen  vagyunk  mi  számra  nézve,  csak 
legyünk  elég  erősek  lélekben  és  erkölcsi  értékben  is,  nem 
fogja  senki  a  zászlót  markunkból  kitekerni.  Ha  ezt  meg- 
tartjuk, nem  lesz  soha  szükségünk  nyelvterjesztö  egyesü- 
letek- és  intézetekre,  annál  kevésbbé  pedig  arra,  hogy  tör- 
vényeket hozzunk  a  magyar  nyelv  érdekében ;  valamint 
nem  fér  össze  a  mai  világ  szellemével  uralkodó  vallás,  ugy 
nem  létezhet  törvényesen  uralkodó  nyelv.  Belterjesen  ter- 
jeszszük  és  erősítsük  nemzetiségünket,  e  téren  van  még  elég 
tennivalónk,  e  téren  jogos  és  bizonyos  jó  eredményű  tevé- 
kenységünk. 

Áttérek  tárgyamnak  másik  felére,  azon  kérdésre  tudni- 
illik: mit  csináljunk  a  hazánkban  levő  többi  nemzetisé- 
gekkel ? 

Semmi  sem  jellemzi  inkább  jelen  hazai  állapotunkat, 
mint  azon  nyugodt  hangulat,  azon  egyetértés,  mint  közön- 
ségesen nevezzük,  mely  a  hazánkban  élő  különféle  nemze- 
tiségek közt  uralkodik. 

„Átok  verte  meg  a  magyart,  hogy  az  soha  össze  nem 
tart"  —  ez  volt  egyike  azon  rémképeknek,  melyekkel  ijeszt- 
gettük magunkat  egész  1848-ig  s  mely  igen  gyakran  hoza- 
tott elő  mentségül  sok  tenni  és  mozogni  restellő  bús  magyar 
által.  „Mi  haszna  próbálkozunk,  mind  nem  ér  az  semmit, 
átok  verte  meg  a  magyart.  ..."  Ezen  ijesztő  váz  még  a  mo- 
hácsi vérmező  gőzeiből  emelkedett  ki,  nevekedett  a  Zápolya- 
Ferdinánd  féle  gyászos  harczok  emlékének  következtében, 
fentartatott  a  Rákóczy-Tököly-féle  mozgalmak  által  s  mint 
régi  hagyomány  jött  át  az  ujabbkori  pecsovics  és  liberáHs 
pártoskodás,  korteskedés  idejére  s  egészen  uj ,  még  ha- 
zánkban addig  nem  látott  s  hallott  uK'xlon  újult  meg  a  nem- 
zetiségi harczok  áhal.  Angliában  épen  kétszáz  esztendeje, 
hogy  a  tory  és  whig  pártokban  két  általános  politikai 
irány  létrejött  s  azóta  tart  folytonosan ;  nálunk  több  mint 


háromszáz  éve,  hogy  az  angollal  sokban  analóg  két  párt 
létezik;  mert  a  mohácsi  vész  után  nemsokára  megkezdette 
Bátory  István  nádor  az  első  pecsovics  szerepét,  mig  Zápolya 
mint  az  első  ellenzéki  pártfonök  fellépett ;  három  század 
óta  mindig  ugyanazon  egy  dolog  volt  jiálunk  a  pártos- 
kodásnak alapja,  bármi  különböző  alakban  nyilatkozott  is. 
Széchenyi  István  vegyitett  először  más  szinezetet  az  ellen- 
zékbe, t.  i.  a  haladás  eszméjét;  de  például  a  Rákóczyak 
és  az  akkori  Eszterházyak,  Pálfyak  stb.  .  .  .  meg  Wesselé- 
nyi Miklós  és  az  ö  korabeli  pecsovicsok  közt  alapra  nézve 
valóban  nem  volt  nagy  különbség.  —  De  lett  légyen  amaz 
„Átok  verte  stb."-féle  rémképnek  bármi  eredete,  lett  légyen 
bármi  igaz  benne  s  hatott  légyen  bármiként  hazánknak 
fiaira  —  emlékezem  magam  is,  mily  rémitőleg  hatott  rám 
gyermekkoromban  —  annyi  bizonyos,  hogy  legújabb  tör- 
téneteink ama  régi  átkot  megtörték  tökéletesen,  mert  na- 
gyobb egyetértéssel  folyt  harczokat  hasonló  esetben  alig 
tud  felmutatni  a  história,  mint  volt  az,  mely  hazánkban 
nem  régen  lefolyt.  A  nemzetiségekkel  való  egyenetlenség 
és  harcz  egészen  uj  valami  s  nem  lehet  egy  cathegoriába 
sorozni  ama  régi  viszálkodásokkal  magyar  és  magyar 
között,  de  a  mennyiben  erre  nézve  is  egészen  más  hangulat 
látszik  létrejönni ,  bizhatunk  benne ,  hogy  e  tekintetben  is 
megtörik  ama  régi  hagyományos  átok. 

Bizhatunk  —  mondom.  De  valamint  azelőtt  sok  tunya 
fatalistának  szolgált  mentségül  s  tétlenségre  ürügyül  az, 
hogy  „hijába  törekszünk,  átok  verte  meg  a  magyart,"  úgy 
jelenleg  ne  szolgáljon  tétlenségre  ürügyül  az,  hogy  „hála 
Istennek ,  most  már  vége  van  minden  viszálkodásnak, 
egyetértés  uralkodik  mindenféle  nemzetiségek  közt."  A  do- 
log koránsem  áll  oly  tisztán,  mint  talán  —  felületesen  véve 

a  dolgokat,  gondolnók ;  s  meglehet,  hogy  bármi  szép,  bár- 
mi örvendetes  és  biztató  is  ezen  egyetértés,  majd  ha  tettre 
kerül  a  sor,  az  egész  egy  szép  reggel  eltűnik  ngy,  mintha 
sohase  létezett  volna. 

Hogy  mit  n*  m  akarunk,  arra  nézve  hiszem ,  hogy 
megvan  az  általános  és  tökéletes  egyetértés,  de  majd  az- 
után, hogy  mit  akar  u  n  k  ,  erre  nézve  meglehet ,  hogy  új- 
ból feltámad  a  régi  harcz,  megkezdődik  a  régi  tragoedia 
minden  peripetiáival. 

Szükséges,  hogy  a  mennyire  lehet,  tisztába  jöjüuk 
előre  a  felett ,  hogy  mit  akarunk  ?  hogy  akarjuk  jövőre  ?  s 
erről  akarok  én  pár  szót  szólani,  a  mennyire  lehetséges. 

Mi  most  nagyában  elfogadjuk  országszerte  azon  néze- 
tet, hogy  köztünk  egyetértés  uralkodik  s  bizonyos  tekin- 
tetben beleképzeljük  magunkat  ezen  idylHcus  állapotba. — 
Nehogy  keserűn  kellessék  csalódásokból  kiábrándulnunk  s 
az  egyetértés  aranykorából  egyszerre  harczok  s  viszályok- 
kal teljes  vaskorra  ébrednünk ,  jó  lesz  előre  szeme  közé 
nézni  valódi  állapotunknak.  Most,  mint  mondom,  tökélete- 
sen egyetértünk  arra  nézve ,  mit  nem  szeretünk ,  mit  nem 
akarunk,  de  alig  van  tudomásunk  arról,  micsoda  reménye- 
ket táplál  s  mily  programmal  akar  fellépni  a  jövőre  nézve 
egy  vagy  más  a  hazánkbeli  nemzetiségek  közül.  A  tizenkét- 
évi  tétlenség  igen  jó  szolgálatot  tett  arra  nézve ,  hogy  el- 
vette tőlünk  az  alkalmat,  folytatni  elkeseredett  vitáinkat, 
hogy  alkalmat  adott  s  időt  engedett  a  szenvedélyek  kihű- 
lésére, hogy  azóta  sokan  letűntek  a  színpadról  a  régi  szen- 
vedélyes harczok  vezetői  közül ,  kik  aligha  lettek  volna 
valaha  képesek  régi  szenvedélyeikről  s  régi  benyomásaik- 
ról lemondani,  hogy  uj  egyének  támadtak  ,  kiknek  kebelé- 
ben a  folytatott  harczok  régi  keserűsége  még  meg  nem 

foganhatott,  kik  nem  tekintik  magukat  apostatáknak,  ha  a 
régi  vakon  szenvedélyes  modort  elhagyják,  s  képesebbek 
higgadtan  és  szenvedély  nélkül  állani  ki  ezután  a  sorom- 
póba ,  kik  nem  tartják  magokat  solidarisoknak  a  koráb- 
biaknak eljárásuk  mellett;  j(5  szolgálatot  tett  egyszóval 
arra  nézve ,  hogy  a  régi  elkeseredésnek  éle  megtompult  s 
higgadtabb  eljárásra  a  tér  kiegyengettetett:  de  másrészt 
hátrányos  volt  annyiban,  hogy  nem  volt  alkalom  kicserélni 
gondolatinkat,  nem  volt  alkalom  a  kölcsönös  capacitatióra 
s  egyes  nyilatkozatok ,  magán  utón  imitt-amott  történt 
véleménycsere,  s  inkább  csak  találgatás  mint  értekezés,  a 
dolgot  igen  kevéssé  érlelte  s  jóformán  ott  állunk  kölcsönös 
követeléseinkkel,  a  hol  a  vitát  a  catastrophák  velünk 
félbenhagyatták. 

Kisértsük  meg ,  sorba  véve  a  különböző  nemzetisége- 
ket, constatirozni  azoknak  állapotját ,  hogy  lássuk,  kikkel, 
állunk  szemben.  Nézzük  legeiül  is  Horvátországot. 

Horvátország  sokban  különbözik  a  többiektől.  Ezen 
tartomány  egy  kikerekített  s  meglehetős  természeti  hatá- 
rokkal ellátott  terület ,  melynek  mindenkor  volt  bizonyos 
saját  consistentiája.  Horvátország  ugy  a  mint  jelenleg  áll, 
ha  nem  is  diplomatice,  de  irányát  s  tényleges  állását  s  szel- 
lemét velünk  szemközt  véve,  magába  foglalja  a  három  hor- 
vát vármegyén  kivül,  a  szlavóniai  három  megyét,  a  tenger- 
melléket és  az  összes  horvát  és  sziavon  határőrvidéket  és 
Dalmátországot  s  mint  egy  igen  tekintélyes  és  meglehető- 
sen compact  testület  áll  velünk  szemben.  Mindenkor  „társ- 
országok"czimet  viselt,  megvolt  saját  czímere ,  municipalis 
hatósága,  gyűlése,  bánja,  szóval  bizonyos  önállósága.  Eb- 
ben egészen  különbözik  a  horvátok  és  sziavonok  állása  a 
hazánkbeli  többi  nemzetiségekétől.  Horvátországban  van 

központja  a  déli-szláv  szellemiségnek ;  6'k  a  déli-szlávok- 
nak  legműveltebb  s  régi  alkotmányos  életök  —  életünknél 
fogva  nekik  van  minden  déli -szlávok  közt  legtöbb  politi- 
kai képességűk  és  érettségok.  (Lehetlen  fel  nem  tartóztatnom 
magamat  fenntebbi  kifejezésemnél :  életök  —  életünk.  Azt 
monda  Ovid:  et  quidquid  vellem  dicere, versuserat;  a  hor- 
vátok különállásáról  akarunk  szólani  s  azon  veszszük  észre 
magunkat,  hogy  —  a  mit  Isten  egybeadott,  az  ember  nem 
választhatja  szét.)  Mindezekből  látszik,  hogy  az,  mit  rövi- 
den Horvátországnak  nevezünk,  egy  igen  tekintélyes  nép- 
testület,  vngyis  csoportozat.  Ha  az  ethnographicus  nemze- 
tiségnek hazánkban  helye  van,  az  csak  itt  találhat  alkalma- 
zást, miután  itt  geographiai  és  ethnographiai  határok,  habár 
Tótországban  kevésbbé  tisztán,  léteznek.  Ámde  ez  ország 
700 esztendő  óta  a  magyar  szent  koronának  tagja,hétszáz  esz- 
tendeig osztozott  velünk  jóban  roszban  egyaránt  s  annyira 
összevissza  voltak  keverve  s  forrva  viszonyaink,  hogyZrinyit 
a  szigetvári  hőst,  Zrinyit  a  költőt,  Keglevich  Pétert,  s  száz 
más  hőst  magyar  és  horvát  egyaránt  reclamálja  s  ezen  külön- 
ben csiklandós  tárgy  fölött  a  litteratorok  komolyan  össze- 
veszni sem  tudtak.bár  eleget  czivódtak egymással  két  részről. 
Még  1827-ben  a  végett  folyamodott  a  horvátországi 
gyűlés  a  királyhoz,  hogy  a  magyar  nyelv  Horvátország- 
ban is  taníttassék.  Az  1839/40-iki  országgyűlésen  széltében 
szólottak  magyarul  a  horvátországi  követek ;  1843-ban 
februárban  a  horvátországi  gyűlés  azt  liatározta,  hogy  a 
magyar  nyelv,  mint  hivatalos,  soha  ne  használtassék  s  a 
követek  eltiltattak  attól,  hogy  az  országgyűlésen  magyarul 
szóljanak.  Emlékezhetünk  azon  keserű  vitákra  s  szomorú 
jelenetekre, melyekre  ez  alkalmat  adott.  Mi  történt  1848-ban, 
köztudomású. 

Négy  factor  van  a  horvátországi  mozgalmak  támadása 
körül :  szláv  nyelv  és  nemzetiség  feléledése ;  panslavisti- 
cus  ábrándozások  és  orosz  befolyás ;  raunicipalis  jogokhoz 
való  ragaszkodás  vagy  inkább  féltékenység;  végre  még 
egv  nevezetes  factor,  mely  a  dolgot  kitörésre  hozta,  miről 
azonban  bővebben  nem  szólhatok.  Mi  ezen  factoroknak 
jelenbeni  munkásságát  illeti,  ugy  hiszem:  a  szláv,  különö- 
sen a  horvát  nyelv  és  nemzetiség  cultusa  megvan  teljes 
erőben;  mi  a  panslavismus  és  orosz  izgatás  befolyását 
illeti,  ugy  vélem,  ezen  factor  nem  nagyon  működik.  Mindaz, 
mit  a  panslavismus  magában  foglal,  oly  nagy  terjedelmű 
és  általános  valami ,  hogy  kevés  közvetlen  hatása  lehet, 
oly  valami,  mi  nem  nagyon  hevít,  mi  egy  szóval  nem  kéz- 
zelfogható. A  szlávok  hisznek  a  panslavismusban,  ez  ná- 
luk neme  a  hitágazatnak,  ez  bizonyos  kovásza  a  költői  és 
ábrándozó  hajlamnak ;  hisznek  benne  körülbelül  ugy,  mint 
Izrael  népe  a  Messiásban.  A.  mennyiben  testet  akarnak 
adni  ez  eszmének ,  a  panslavismus  átmegy  az  orosz  világ- 
uralomba; de  nem  mintha  rajongnának  az  Oroszországba 
való  bekebleztetésért.  csupán  bizonyos  nagy  mérvekben  vett 
politikai  világrendszerről  gondolkodnak  olyformán,  hogy 
Európa  politikai  rendszerének  nem  a  francziák  vagy  a  né- 
metek hanem  a  szlávok  s  legközelebb  Oroszország  legye- 
nek meghatározói.  Ez  az  egész  s  mondom  oly  valami,  mi 
annál  inkább  kisiklik  a  kézből,  minél  inkább  ügyekszik  az 
ember  megfogni.  —  Mi  az  Önállóságot  illeti,  éhez  ugy 
hiszem  a  horvátok  még  inkább  ragaszkodnak  mint  azelőtt 
s  terjedtebb  municipahs  jogokat  várnak;  vagy  talán  vannak 
számosan,  kik  épen  csak  legfelebb  valami  foederatio  utján 
akarnak  Magyarországgal  maradni ;  ez  azonban  egészen  a 

még  kétes  jövőtől  függvén,  csak  alkalmilag  fognak  e  tekin- 

tétben  valami  határozott  eszmében  megállapodhatni.  E  te- 
kintetben megjegyzendő,  hogy  a  horvátok  politikailag  ma- 
guknak fognák  bizonyosan  követelni  a  határőrvidéket,  va- 
lamint Dalmatiát  és  a  magyar  tengermelléket  s  igy  kikere- 
kítve akarnak  felléjini  követeléseikkel.  —  Mi  ama  negyedik 
factort  illeti,  arra  nézve  ugy  hiszem  hasonlíthatlanul  job- 
ban állunk  mint  azelőtt.  Valamint  hiszem,  hogy  szép  sza- 
vakkal magukat  többé  a  helyes  útról  eltérittetni  nem  hagy- 
nák, ugy  bizonyosan  átlátták,  hogy  szenvedélyeiket  maga 
javára  s  közös  vesztünkre  zsákmányolta  ki  a  politika. 

]\Ii  az  általános  hangulatot  illeti ,  annyit  bátran  felve- 
hetünk, hogy  a  horvátoknál  jelenleg  ellenünk  harag  és 
gyűlölség  nem  létezik,  sőt  megtérés  és  kiengesztelődés  mu- 
tatkozik általánosan ;  ellenben  nagy  még  most  is  irányunk- 
ban a  bizalmatlanság.  Ok  ugy  tekintenek  bennünket  mint 
az  erősebb  részt,  az  idősebb  testvért;  attól  tartanak,  hogy 
ha  a  régi  állapotok  visszaállíttatnak,  ismét  arra  fogunk  tö- 
rekedni, hogy  őket  megmagyarosítsuk  s  még  nem  régi  s 
csak  fejlődésnek  indult  zsenge  nemzetiségűket  aláássuk; 
tartanak  talán  továbbá  attól  is,  hogy  ellenünk  elkövetett 
tetteiket  nem  bírjuk  megemészteni  s  nem  tudunk  nekik 
őszintén  megbocsátani.  Ezekre  nézve  kell  őket  minél  előbb 
s  minél  jobban  biztosítani.  Ok  tőlünk  mint  erősebb  fél- 
től várják  a  közelítést,  tőlünk  várják,  hogy  kész  pro- 
grammal lépjünk  elébök. 

Nézzük  a  többi  nemzetiségeket. 

Irányunkban  ezek  mindnyájan,  tótok,  szerbek,  oláhok, 
egyenlő  állásban  vannak,  mely  nagyban  különbözik  a  hor- 
vátokétól. Mert  míg  ezek  természetes  határok  és  régi  tör- 
téneti különállás  által  bizonyos  consisteutiával  birnak,  ugy 
hogy  —  ha  csak  geographia  és  ethnographiáról  volna  szó  — 

Horvátországot  könnyű  volna  Magyarországtól  elszakasz- 
tani :  addig,  nincs  a  tudós  Németországnak  oly  ethnogra- 
phus  státustnddsa,  kiaz  ethnographia  kivánalmaihoz  képest 
Magyarországot  feldarabolni  és  njra  egybealkotni  képes 
volna ;  mert  különböző  fajaink  annyira  összevissza  vannak 
keveredve  s  ha  léteznek  is  itt-ott  nagyobb  tömegekben,  e  tö- 
megeknek annyira  elnyúlnak  egyes  tagjai,  annyi  szigeteket 
formálnak  egymás  közt,  hogy  itt  kikerekitésekröl  másként 
álmodni  sem  lehet,  csakúgy  hogy  hazánk  népességének  leg- 
alább fele  vándoroljon  ki  helyéről  s  cseréljen  lakhelyet, 
már  erről  pedig  beszélni  sem  érdemes.  Tartományi  külön 
állásokról,  autonómiáról  külön  nemzetiségek  szerint,  itt  szó 
se  lehet  oly  állapotban,  hol  a  politikai  jogok  ténylegesek 
és  cselekvŐleg  lépnek  fel ;  akkor  lehet  csak  egész  kényel- 
mesen demarcationális  vonalakat  húzni,  mikor  a  népnek 
arról  vagy  alig  van  tudomása,  vagy  tökéletes  közönnyyel 
veszi,  mint  most  a  Wojwodina  vagy  a  Bánság  határait. 
Ilyesmiről  komolyan  nera  gondolkoznak  más  ajkú  honosink 
s  ha  mégis  akadna  egy-kettő,  ezeknek  részére  nagyon  czél- 
szerü  volna  egy  ethnographiai  földabroszt  készíteni,  mi 
rögtön  elvenné  bátorságát  bárkinek  is,  hogy  magát  e  téren 
való  szervezésben  megpróbálja.  Kivétel  e  tekintetben 
Erdély.  —  Ott  megvolt  azelőtt  is  diplomatice  és  köz- 
igazgatásilag a  három  nemzet  ,  magyar  ,  székely  és 
szász ;  ott  azon  esetben,  ha  az  Unió  teljes  mértékben 
végre  nem  hajtatnék  ,  azt  kivánják  és  méltán  kíván- 
hatják is  az  oláhok,  hogy  ők  is  nemzetnek  ismertesse- 
nek el. 

Ezen  nemzetiségek  közt  sem  létezik  jelenleg  harag  és 
gyűlölet  irántunk,  hanem  létezik  bizonyos  neme  a  bizal- 
matlanságnak. Ok  is,  és  még  inkább  mint  a  horvátok,  attól 

tartanak,  hogy  mi,  visszaállván  a  régi  állapotok,  ismét  ugy 
fogjuk  az  urak  szerepét  játszani,  mint  azelőtt;  ismét  fötö- 
rekvésünk  lesz  a  magyar  nyelvet  terjeszteni  s  ha  kezünk- 
ben hatalom  lesz,  reájok  erőszakolni  s  igy  zsenge  nemzeti- 
ségüknek nemcsak  kifejlődését  akadályozni,  de  azt  valóság- 
gal aláásni  s  idő  folytával  őket  magyarokká  tenni.  Ettől 
tartanak  ők,  miután  minket  ugy  néznek  mint  minden  te- 
kintetben erősebbeket.  Ez  az  ő  bizalmatlanságuknak  igazi 
oka,  ezért  fáznak  tőlünk  most  is,  ezért  tartanak  bizonyos 
tekintetben  a  mostani  állapot  megváltoztatásától ,  ezért  s 
ez  által  talál  utat  közéjök  még  most  is  a  felingerlő,  lázitó 
vagy  legalább  konkolyt  hintŐ  befolyás.  Ezekre  nézve  kell 
őket  megnyugtatnunk.  Ok  is  tőlünk  várják  a  közeledést, 
tőlünk  várják,  hogy  azon  testvéri  kéz,  melyet  feléjök  nyúj- 
tunk, kész  biztosításokat  és  adományokat  hozzon.  Arról  meg 
kell  győződve  lenniök,  hogy  csak  Magyarországgal  lehet 
jövendőjük,  hogy  csak  velünk  és  általunk  nagyrészben  vár 
reájok  az  üdv  s  azért,  ha  bizonyos  tárgyakban  —  mint 
különösen  a  magyar  nemzetiséggel  szoros  kapcsolatban 
állókkal  nem  vesznek  is  részt  a  mostani  mozgalmakban, 
minthogy  bizony  nem  is  követelhetjük  tőlök,  hogy  a  Ka- 
zinczy-ünnepélyeket  velünk  együtt  felkarolják,  vagy  a 
Akadémiának  mint  különösen  magyar  nyelvmivelő  intézet- 
nek dotatiójában  nagy  részt  vegyenek :  de  egyébiránt,  hogy 
hazafiúi  hangulatuk  sok  tekintetben  igen  örvendetes,  sőt 
némelyekben  alig  marad  hátra  a  mienk  mögött,  azt  öröm- 
mel lehet  tapasztalnunk. 

Sok  tekintetben  ugy  vagyunk  mi  más  ajkú  honosink- 
kal,  mint  Széchenyinek  kéményseprője  és  hálóköntösös 
embere,  kik  éjjel  találkozván  a  folyosón,  egymást  ördögnek 
és  kisértetnek  nézték.  Mi  félünk  tŐlük ,  mert  a  panslavis- 

mustól,  meg  Szent-Tamástól  és  az  erdélyi  móczoktól  most 
is  borsódzik  hátunk ;  ök  viszont  félnek  mitőlünk,  liogy  ha 
erőre  vergődünk,  nem  nyugszunk,  mig  csak  meg  nem  ma- 
gyarosítunk mindent  mi  élőnkbe  akad. 

Ezekben  foglakatik  főbb  vonásokban  és  általános- 
ságban más  ajkú  honosink  hangulata  irányunkban.  Mi 
egyes  különös  követeléseiket  és  óhajtásaikat  illeti :  azt  kí- 
vánják mindnyájan  egyaránt,  hogy  senki  nemzetisége  miatt 
a  közéletben  való  tettleges  részvétből  ki  ne  zárassék  s  e  vég- 
re nyelvök  a  nyilvános  iskolákban  nemcsak  mint  tantárgy 
hanem  mint  tanítási  nyelv  is  felvétessék,  a  közigazgatásnál 
is  valamint  nyilvános  tanácskozásoknál  általok  és  irányok- 
ban rendesen  használtassék.  Ha  ez  megadatik,  ki  lesznek 
elégítve  s  Magyarországot  hazájoknak  fogják,  mint  eddig 
is,  tekinteni  s  egész  hazafiúi  ügyekezettel  készek  lesznek 
közremunkálni  annak  boldogságára  s  nem  fognak  idegen 
istenekhez  folyamodni. 

Most  már  lássuk,  mit  adhatunk  meg  mi  nekiek  V 
Legelői  is  ki  kell  jelentenünk,  hogy  mi  Magyarország- 
nak históriai  állását  és  határait  csorbítatlanul  fel  akarjuk 
tartani  s  e  tekintetben  egy  hajszálnyira  sem  távozhatunk  el 
régi  jogállapotunktól.  Ez  ép  ugy  áll  a  szorosabb  érte- 
lemben vett  Magyarországra  mint  a  kapcsolt  részekre 
nézve.  A  mit  őseink  ránk  hagytak,  abból  nem  idegeníthe- 
tünk  el  semmit  öngyilkosság  nélkül,  —  ez  mély  meggyő- 
ződés országszerte.  Ugyanis,  mi  nem  tekinthetjük  ugy  ha- 
zánkat mint  valami  tartományt,  hanem  mint  egy  századok 
óta  fennálló  birodalmat,  melynek  nevezetes  története  van, 
melynek  voltak  fényes  és  homályos  korszakai ,  de  a  mely 
folytonosan  ugy  létezett  mindeddig,  mint  egy  elismert  és 
üszthatlau  státus.  Mi  soha  nem  ismerhetjük  el,  hogy  a  többi 

osztrák  tartományokkal  vagy  Törökország  egyes  tartomá- 
nyaival állunk  egy  rangban ;  nem  engedhetjük  meg,  hogy 
keleti  Európa  uj  rendezése  vagy  szervezete  alkalmával 
minket  amágy  egy  vagy  más  statussystemába  disponálja- 
nak ;  ugy  hiszszük ,  hogy  odáig  még  nem  jutottunk.  Egy 
nagy  és  tekintélyes  államnak  tartjuk  magunkat  s  nem  holmi 
Dunai-fejedelemségnek,  Serviának,  Montenegrónak  stb. .. 
Érzünk  annyi  méltóságot  és  erőt  magunkban,  hogy  a  ha- 
zánkban levő  sok  mindenféle  elemet  összetarthatjuk  s  azt 
hiszszük;  hogy  mind  ezen  elemeknek  velünk  s  általunk  le- 
het, mint  volt  eddig,  ugy  jövőben  is,  jóllétre  legtöbb  kilá- 
tásuk. Ne  higyje  a  külföld  s  ne  higyje  itt  benn  senki  se, 
hogy  mi  egészen  meghunyászkodtunk,  hogy  annyira  meg- 
alázva érezzük  magunkat  a  sors  által  s  annyira  megzavar- 
tak bennünket  a  nemzetiségi  villongások,  hogy  készek  va- 
gyunk megalkudni  bármily  feltételek  mellett,  hogy  két- 
ségbe estünk  a  felett,  hogy  ezen  hínárból  kigázolhassunk ; 
hála  Istennek  van  még  út  és  mód  erre  is;  képesek  vagyunk 
még  mi  beláthatni  a  mi  helyes  és  igaz,  megtenni  a  mi  igaz- 
ságos, s  mind  ezt  megteszszük  saját  belátásunk  után,  saját 
magunk  jó  szántából  s  bizonyosan  jobban  el  fogjuk  igazí- 
tani ezen  zíírzavaros  állapotokat,  mint  a  nagytudományu 
és  culturáju  Németország  valamennyi  ethnographusa,  ki 
Isten  tudja  miféle  foederatiokat  és  Staatensystemeket  alkot, 
midőn  mintegy  magasabb  sugallat  következtében  hivatva 
érzi  magát  virrasztani  keleti  Európa  s  annak  culturája 
ügye  fölött. 

Hazánk  integritása  előttünk  conditio  sine  qua  non ;  nem 
bocsátkozhatunk  semmiféle  combinatióba ,  mi  ezzel  ellen- 
kezik. Valamint  hiszem ,  hogy  Hunniában  mindig  lesznek 
szlávok  és  oláhok,  még  csak  egy  kóbor  üstökös-csillag  boly- 

gónkat  szét  nem  zúzza,  vagy  vulcanismus  és  neptunismus 
a  mostani  földi  dolgoknak  véget  nem  vet  egy  csapással : 
ugy  hiszem  azt  is,  hogy  a  mostani  nemzetiségi  villongások 
megszűnnek,  mert  nem  fogja  senki  átlátni,  mi  ok  az  a  köl- 
csönös gyűlöletre,  liogy  egyik  tótul,  másik  magyarul  beszél, 
s  megszünnekanemzeti  villongások,  mihelyt  magát  e  tekin- 
tetben senki  sem  bántva  sem  fenyegetve  nem  erezi.  Ha  most 
már  ezen  átmenő  villongás,  ezen  képzelt  eltűrhetlen  álla- 
pot, mely  nem  a  dolgokban  hanem  csak  a  képzeletben  lé- 
tezik, odáig  vezetne,  hogy  közös  hazánkat  feldarabolnánk : 
igen  rövid  idö  alatt  keservesen  bánnánk  meg  balgatagsá- 
gunkat. Ugy  tennénk  mint  azon  testvérek,  kik  összevesz- 
vén szétszedik  házukat  s  annak  elroncsolt  darabjaiból  kü- 
lön gunyhót  épít  mindenik,  melyet  a  szél  is  elhord,  mig 
együtt  kényelmesen  megférhettek  volna  ó'seik  lakában,  s 
akkor  bánják  meg  késó'n  tettüket,  midőn  haragjuk  elmiilt  s 
átlátják,  mily  balgatagok  voltak  a  harag  első  indulatának 
engedni.  Ily  szerencsétlen  experimentálástól  óvjon  meg  ben- 
nünket a  sors,  óvjon  meg  attól,  hogy  ezeréves  együttélés 
tapasztalását  háttérbe  szorítsa  bármi  államrendszeri  még 
sehol  nem  létező  theoria,  bármi  ethnographiciis  népboldogi- 
tási  ábránd. 

Ezen  alapról  indulunk  ki,  midőn  értekezésről  vagy 
alkuról  van  szó  más  nyelvű  honosinkkal. 

Két  szójárás  játszik  nagy  szerepet  a  nemzetiségi  kér- 
dés tárgyalása  körül,  u.  m.  ,diplomaticas  nyelv'  és  ,a  nem- 
zetiségek egyenjogúsága.'  En  kerültem  mindeddig  mind  a 
két  phrázist  s  kerülni  akarom  ezentúl  is.  Azon  általánosan 
szájban  forgó  uralkodó  szavakhoz  tartoznak  ezek  is,  me- 
lyeket ad  terrorem  populi  szoktak  felléptetni ,  de  melyek- 
nek valódi  értelme  nincs.  Diplomaticus  nyelv  voltaképen 

nem  jelent  egyebet  mint  azon  nyelvet,  melyen  a  diplomák 
kiadatnak,  de  azért  midőn  azt  sürgettük  országszerte,  hogy 
a  magyar  nyelv  legyen  a  diplomaticus  nyelv,  voltaképen 
azt  értettük  alatta,  hogy  ez  legyen  az  uralkodó  nyelv. 
Kerüljük  ezen  rósz  emlékezetű  szót!  —  A  nemzetisé- 
gek egyenjogúsága  még  nagyobbszerü  kongó  phrázis. 
Mindenben  való  egyenjogúság  nem  képzelhető,  ez  tö- 
kéletesén gyakorolhatlan  valami ;  hogy  voltaképen  mit 
jelent:  tapasztalásból  is  tudjuk.  Ne  éljünk  tehát  ezen  sza- 
vakkal, melyek  igen  sokat  akarnak  egy  szóval  kifejezni,  de 
melyeknek  valódi  értelmök  nincs  s  csak  arravalók,  hogy 
zavart  csináljanak. 

De  mindezeknek  előrebocsátásával,  hagyjuk  el  a  prae- 
liminárékat  s  menjünk  minden  további  taglalás  nélkül  in 
medias  res. 

A  mit  mi  megajánlhatunk  idegen  ajkú,  de  ne  mondjuk 
idegen  —  hiszen  egymásnak  nincs  e  honban  idegen  — 
hanem  más  és  nem  magyar  ajkú  hazánkfiainak,  a  mit  pro- 
gramm  gyanánt  állithatunk  fel ,  következőkben  vélem  ki- 
mondhatni : 

1.  Országgyűlésen  a  tanácskozási  nyelv 
—  magyar. 

2.  Megyegy üléseken  minden  a  megyében 
divatozó  nyelv  egyaránt  használható. 

3.  A  kormányzás  és  közigazgatás  nyelve 
valamennyi  a  hazában  élő  Ji  y  e  1  v. 

4.  Külön  i  s  k  0 1  cí  k  minden  nemzetiség  s  z  á- 
m  á  r  a. 

Most  már  taglaljuk  ezen  programmot,  előbb  az  összes 
négy  pontot  együtt  véve.  azután  egyenként  külön. 

Mindenekelőtt  megjegyzendő,  liogy  mind  az  a  mi  e 
programmban  foglaltatik,  kivihető  a  régi  magyar  alkot- 
mánynak legkisebb  megcsorbítása  nélkül ;  mellette  minden 
forma  tökéletesen  érintetlen  maradhat.  A  nyelv  soha  sem 
változtatott  legkisebbet  is  alkotmányunk  formáin.  Nyom 
nélkül  jött  be  a  latin  nyelv  országos  és  megyei  tanácsko- 
zásainkba, valamint  a  hivatos  irományokba ;  minden  forma- 
változás nélkül  Ion  kiküszöbölve  a  latin  s  behozva  a  ma- 
gyar nyelv ;  épen  oly  kevéssé  érintené  az  alkotmány  lé- 
nyegét vagy  bármely  formáját  a  többi  nyelvek  hivatalos 
használatának  behozatala. 

Polyglott  országgyűlés  nem  képzelhető.  Ha  egy 
megyei  vagy  városi  gyűlésen  több  nyelven  folyik  a  tanács- 
kozás, az  nem  okoz  semmi  zavart,  mert  mind  a  tanácsko- 
zók mind  a  hallgatóság  érti,  ha  nem  is  beszéli  jól,  azon 
nyelveket,  melyek  azon  megyében  vagy  községben  diva- 
toznak ;  ellenben  egy  dunamelléki  követ  bizonyosan  nem 
tud  sem  ráczul  sem  oláhul,valamint  egy  tiszamelléki  bizonyo- 
san nem  tud  tótul  s  igy  a  tanácskozás  lehetlenné  válnék ; 
ennek  nem  kell  semmi  bővebb  magyarázat.  Ellenben  semmi 
se  áll  ellene  annak,  hogy  azon  országgyűlésnek  végzései, 
üzenetei,  jegyzőkönyvei,  valamint  a  beszédekről  vezetendő 
hiteles  napló,  minden  a  hazában  divatozó  nyelvre  átfordít- 
tassék  s  ahoz  értők  által  hitelesíttetvén  jöjjön  országszerte 
köztudomásra.  Az  egész  csak  a  megszokásból  és  néhány  jó 
fordítóból  áll.  Tehát  az  országgyűlési  tanácskozási  nyelv- 
nek egynek  kell  lenni  s  a  többség  nyelve  az  levén,  termé- 
szetesen magyarnak.  —  Másképen  áll  a  dolog  a  megyei 
s  mindennemű  helytartósági  gyűléseknél,  ide  értve  a  pro- 
testánsok minden  fokozatú  egyházi  gyűléseit  is.  Itt  szabad 
tért  kell  engedni  minden  nyelvnek,  hogy  a  haza  közügyei- 

ben  minden  honpolgár  részt  vehessen.  S  a  dologban  nincs 
semmi  kivihetlen.  Csak  szántszándékos  makacsság  és  my- 
stificatio  volna  azt  állitani,  hogy  ha  például  Zólyommegyé- 
ben egy  tót  pap  felkelne  s  tótul  beszélne  a  megyegyűlésen, 
azt  az  ottani  magyar  urak  nem  értenék ,  mert  —  a  mint 
igen  természetes  is  —  az  ottani  magyar  urak  tótul  jól  ér- 
tenek és  folyvást  beszélnek  is ;  másrészről  ama  tót  pap  is 
megérti  ha  egy  magyar  ur  neki  magyarul  felel,  mert  tud- 
juk, hogy  nincs  egyén  a  felföldön,  épen  a  legnagyobb  pan- 
szlávokat  se  véve  ki,  a  ki,  ha  annyi  képzettséggel  bir,  hogy 
gyűlésben  beszélhet,  magyarul  ne  értene.  De  vegyünk  más 
megyét,  például  Nógrádot  vagy  Gömört,  hol  az  intelligen- 
tiának  csak  kisebb  része  tót  ajkú  s  melyeket  —  a  potiori  fit 
denominatio  —  magyar  megyéknek  lehet  nevezni.  Itt  is  — 
tapasztalásból  tudjuk  —  kevés  ember  akad,  ki  meg  ne  értsen 
egy  tót  beszédet,  az  ott  lakó  tótok  pedig  bizonyosan  jól  meg- 
értik a  magyar  nyelven  tett  nyilatkozatokat.  Ez  igy  van 
mindenütt.  A  mely  megyében  sok  oláh  vagy  rácz  lakik,  ott 
a  magyarok  az  oláh  vagy  a  rácz  nyelvben  jártasak  és  vi- 
szont, a  mennyiben  e  tekintetben  hiány  volna,  ki  lehet  pó- 
tolni azáltal,  ha  egymás  nyelvének  megismerésére  vala- 
micskével több  gondot  forditunk,  de  ha  épen  akadna  egyes, 
ki  a  másikat  meg  nem  érti,  szomszédja  tolmácsolhatja  a 
beszéd  velejét.  Ha  valahol,  itt  bizonyosan  áll  az,  hogy 
mundus  se  expediet.  —  Valamint  tanácskozni  a  megyék- 
ben lehet  több  nyelven,  ugy  igen  kis  fáradsággal  s  minden 
zavar  nélkül  lehet  két  vagy  több  nyelvű  hiteles  jegyzö- 
könyveket szerkeszteni ;  egykét  ügyes  és  becsületes  fordító 
s  néhány  koncz  columnázott  papír  megteszi  az  egészet, 
s  mindenki  szólhat  ugy,  a  mint  Isten  szólania  adta  s  nem 
kell  senkinek  hallgatni  azért;  hogy  a  divatozó  vagy  hiva- 

talos  nyelven  beszélni  nem  tud  s  ily  esetleges  akadály  miatt 
nem  fog  elveszni  sok,  talán  igen  jó  s  igen  helyes  tanács,  s  a 
közönség  nem  mondhatja,  hogy  egy  töredék  zsarnokosko- 
dik vagy  legalább  kizárólag  intézkedik.  —  Ugyanez  áll  az 
egyházi  gyűléseknél,  hol  már  most  is  mutatja  a  gyakorlat, 
miszerint  lehet  több  nyelven  is  tanácskozni ;  az  ágostai  val- 
lástételt követöknél  erre  számos  példa  van  s  megy  a  dolog 
most  is,  s  annál  jobban  fog  menni,  mihelyt  az,  mi  most  ta- 
lán innen  is  onnan  is  rósz  szemmel  nézetik,  rendesen  be- 
vett szokássá  s  törvényes  joggá  válik.  —  Mi  a  k  orm  ány- 
zást  és  közigazgatást  illeti :  bátran  fel  lehet  tenni 
hogy  egy  miniszteri  vagy  bármely  kormányszéki,  valamint 
törvénykezési  tanácskozó  testület  fog  módot  találni  ab- 
ban, hogy  a  tanácskozási  nyelv  felett  össze  ne  veszszen;  ily 
higgadt  emberekből  álló  és  zárt  ajtóknál  tanácskozó  testü- 
letről fel  se  lehet  tenni,  hogy  e  miatt  felakadjon.  A  mi  a 
rendeletek  kiadását  illeti,  igen  könnyű  egy  kis  statistikai 
tabellát  késziteni  arra  nézve,  hogy  mily  helyhatóságokhoz 
mily  nyelven  kellessék  irni  s  feljegyezni,  hogy  például 
Borsodmegyéhez  csupán  magyarul,  Liptómegyéhez  tótul 
és  magyarul.  Aradmegyéhez  magyarul ,  oláhul  és  ráczul 
kell  irni.  Egy  két  forditó,  irnok  és  néhány  koncz  papírral 
több  itt  is  megteszi  az  egész  dolgot.  A  megyéknél  valamint 
azelőtt  is  ment  a  közigazgatás  és  törvénykezés,  midőn 
csupa  magyar  nemes  volt  a  tisztviselő,  ugy  nem  képzel- 
hető ezután  se  felakadás,  és  itt  nem  lesz  szükség  több  koncz 
papírra  mindamellett,  sőt  remélhető,  hogy  szenvedni  fog 
a  papír-  és  téuta-industria.  —  Mi  az  iskolákat  illeti: 
gondoskodni  kell  arról,  hogy  minden  nemzetbelinek  alkal- 
ma legyen  anyanyelvét  és  azon  nyelvet ,  melyen  kenyerét 
keresni  reméli,  tökéletes  alapossággal  megtanulni.  Valamint 

a  népiskolákban  az  már  most  is  megvan,  ugy  kell  lennie 
a  felsőbb  iskolákban  is.  Például  az  evangélikusoknak  egyik 
iskolája  legyen  magyar,  másik  tót,  harmadik  német;  a 
mennyiben  egyes  nemzetiséghez  tartozók  nem  lennének 
képesek  iskolát  fentartani,  a  státusnak  kell  pótolnia  s  re- 
mélhető oly  állapot,  hogy  a  protestáns  autonómia  megóvása 
miatt  nem  fognak  az  illetők  vonakodni  ilyetén  segélynek 
elfogadásától.  A  református  iskoláknál  ily  eset  nem  fordu- 
land  elő,  a  catholicus  és  óhitű  iskoláknak  akként  kell  el- 
rendeztetniök,  hogy  minden  nemzetiség  végig  tanulhassa 
tanulmányait  saját  nyelvén.  Ha  kivánni  fogják  a  különböző 
nemzetbeliek,  az  egyetemet  is  akként  kell  rendezni,  hogy 
ugyanazon  tantárgyat  különböző  nyelveken  lehessen  hall- 
gatni s  akként  kell  dotálni  az  egyetemet,  hogy  kettős 
hármas  tanszékek  létezhessenek;  ezen  módot  inkább  vélném 
czélszerűnek,  mint  ha  magyar,  szláv,  oláh  egyetem  külön 
állíttatnék  fel,  részint,  hogy  maga  az  intézet  nagyobbszerű  le- 
gyen s  egy  nagyszerű  tudományos  fészek  létezzék  több 
apró  helyett,  részint,  hogy  ily  közös  egyetem  legyen  egyik 
egyesítő  pont  a  különböző  nemzetiségekre  nézve,  épen 
ugy  mint  a  közös  országgyűlés  a  haza  középpontján.  — 
Minden  egyéb  tudományos  intézet,  a  nyelvmívelő  tár- 
sulatokat ideértve,  a  státus  gyámolitásában  egyaránt  ré- 
szeltetnék. 

Egy  húzómban  adtam  elő  az  általam  felállított  pro- 
grammnak  részleteit.  Ugy  hiszem,  e  futó  áttekintésből  is 
kitűnik,  hogy  nincs  benne  semmi  képtelenség,  semmi  ki- 
vihetetlen. Csak  higgadt  megfontolás  kell  s  annak  belátás^^, 
hogy  a  magyar  nyelv  kérdése  nem  becsület-kérdés,  hanem 
lenni-  vagy  nemlenni-kérdés.  A  régi  magyar  alkotmány 
nem  szenvedne  általa  semnji  csonkulást  s  más  ajkú  liouo- 

sink  ki  lennének  elégítve.    De  vizsgáljuk  még  bővebben  is 
ama  programmnak  egyes  pontjait. 

1.  Az  országgyűlésen  nem  lehet  több  nyelven  beszélni 
és  pedig  korántsem  azért^  ^^^gy  :^^^'  ez  mégis  csak  sok 
volna',  hanem  egyszerűen  azért ,  mert  a  több  nyelven  való 
tanácskozás  nem  gyakorolható.  Erre  nincs  is  példa  sehol. 
Az  amerikai  congressusban  senkinek  se  jo  eszébe  franczi- 
ául  vagy  németül  beszélni ,  mivel  ebből  oly  bábeli  zavar 
támadna ,  hogy  lehetetlen  volna  vitatkozni.  Nem  azért  kí- 
vánom én,  hogy  magyar  nyelven  folyjék  a  tanácskozás, 
hogy  minden  egyenjogúság  mellett  is  mégis  csak  legyen  a 
magyar  nyelvnek  egy  kis  praerogativája ,  mert  hiszen  az 
életben  és  gyakorlatban  elég  tettleges  praerogativája  lesz, 
—  e  miatt  ne  búsuljunk  —  hanem  egyszerűen  csak  azért, 
mivel  ez  másképen  nem  lehet.  Ha  a  latin  nyelvet  birnánk 
még  annyira  mint  csak  egy  évtizeddel  is  ezelőtt,  nem  vél- 
ném ellenzendőnek  ennek  használatát,  mert  e  nyelvnek 
hébe-korba  való  hallása  nem  okozna  nagy  zavart,  mihelyt 
nem  elvkérdést  képviselne,  hanem  egyszerűen  egy  vagy 
más  szónok  részéről  a  szükség  kifolyása  lenne.  Mint  holt 
nyelv  sokkal  kevésbbé  juttatná  bárkinek  is  eszébe ,  hogy 
nemzetiségi  praetensióval  van  összekötve,  azonkívül  sokáig 
volt  tanácskozásaink  kizárólagos  nyelve,  múltja  van  és  sok 
becses  emlék  van  hozzá  csatolva.  De  miután  sokan  a  kik 
tudták  is,  elfelejtették,  az  ujabb  nemzedék  pedig  benne 
épen  járatlan ,  de  miután  nem  is  nemzeti  nyelv  s  igy  épen 
nem  elégíthet  ki  semmi  követelést  s  csak  negativ  tekintet- 
ben elégíthetne  ki  bizonyos  tekintetben :  a  latin  nyelv  ná- 
lunk is  kétszeresen  holt  nyelvvé  vált  s  a  számításból  egé- 
szen kiesik.  Ha  használható  volna,  két  nyelven  még  csak 
lehetne  tanácskozni,  mint  ez  gyakorlatban  is  volt,  de  több 

nyelven,  magyar,  horvát,  szerb,  tót,  oláh,  német  nyelven, 
melyekközül  egyiket  sem  lehet  kirekeszteni  s  igy  hétnyelven, 
melyből  az  egyes  tagok  legfelebb  kettőt,  némelyek  hármat 
értenek  —  tanácskozni  teljes  lehetetlen. 

Ha  már  egy  nyelven  kell  folyni  a  tanácskozásnak,  az 
természetesen  nem  lehet  más  mint  a  magyar.  Számszerint 
is  töbszörösen,  nem  csak  egyszerűen  fölülhaladja  a  magyar 
a  többi  egyes  nemzetiségeket,  ha  pedig  az  intelhgentiát 
veszszük,  a  túlnyomóság  aránya  még  tízszeresen  növekedik. 
Valamint  ez  áll  az  ország  lakosaira  nézve,  ugy  még  inkább 
ki  fog  tűnni ,  ha  maguk  a  leendő  képviselőknek  nyelvét 
veszszük  tekintetbe.  Habár  lélekszám  szerint  fognak  is  az 
országgyűlési  képviselők  választatni,  magok  a  más  ajkú 
kerületek  is  igen  sok  magyart  fognak  választani  s  a  tős- 
gyökeres más  ajkú  képviselők  száma  nem  lesz  arányban  a 
választók  számához.  Miután  —  teszem  —  Árva-  vagy  Liptó- 
megyében  a  magyar  urak  jól  tudnak  tótul  s  e  nyelven  az 
ottani  lakosokkal  folytonos  fel  nem  akadó  közlekedésben 
állanak,  nem  látandják  át  az  ottani  választók,  miért  ne 
választanának  magyar  urat  képviselőül ,  ha  ezek  közt  — 
a  mint  hogy  van  is  a  dolog  —  több  arravaló  embert  talál- 
nak. S  ez  ugy  van  mindenfelé.  Meglehet,  hogy  eleinte  ha- 
bár kevésbé  képes ,  de  mégis  saját  fajokbeli  embereket  fog- 
nak választani,  már  —  csak  azért  is  —  de  ez  nem  fog  sokáig 
tartani  s  ha  látják  a  választók ,  hogy  bizony  egy  oly  gyű- 
lésben nem  fog  akárki  ,megállhatni'  s  követök  hallgatásra  s 
nem  épen  diszes  szerepre  lenne  kárhoztatva,  másképen 
fognak  eljárni  s  oly  embereket  küldeni,  kikkel  egyszerűen 
szólva  becsűletet  valljanak.  Mert  valamint  azelőtt  is  sokat 
tartottak  arra  a  választók ,  hogy  méltólag  legyenek  kép- 
viselve s  igen  büszkék  voltak  rá,  ha  ,az  ők  követjök'  kitett 

magáért ,  iigy  jövőre  is  várhatni  a  választó  testületektől 
hasonló  törekvést,  hasonló  ambitiót. 

Nem  akarom  ezzel  azt  mondani ,  hogy  a  más  ajkúak 
közt  nincsenek,  vagy  igen  kevesen  vannak  oly  egyének, 
kik  egy  országos  képviselő  állásának  betöltésére  kéj^esek. 
A  hazánkban  élő  nemzetek  közt  egy  sincs ,  kit  a  természet 
jeles  elmebeli  tehetségekkel  fel  ne  ruházott  volna ,  de  ha 
körültekintünk,  lehetlen  nem  látni,  hogy  a  politikai  képzett- 
ség a  magyar  fajnál  aránytalanul  nagyobb.  Hiszen  ez  ter- 
mészetes. Azelőtt  a  magyar  nemesség  kizárólag  vitte  a 
közügyeket ;  a  más  ajkúak  közt  leginkább  csak  azok  sze- 
reztek nagyobb  tudományos  képzetséget,  kik  papi  és  tanitói 
hivatalra  készültek.  Hogy  ee  jövőre  egészen  másképen 
lesz ,  természetes  és  igen  nagy  nyereséget  várhat  a  haza 
abból,  hogy  sokkal  több  ember  készülvén  politikai  pályára, 
tömegestül  fog  növekedni  a  politikailag  képzett  értelmes 
egyéneknek  száma,  több  ember  fogja  viselni  a  közügyek 
terhét,  többen  fognak  virasztani  a  haza  sorsa  felett.  Való- 
ban e  tekintetben  igen  nagy  volt  a  fogyatkozás  s  a  köl- 
csönös elidegenedésnek  az  volt  egyik  főoka ,  hogy  a  más- 
ajkuaknak  nem  volt  alkalmuk  a  közügyekbe  befolyni  s 
bizonyos  tekintetben ,  habár  nem  törvényileg ,  de  tettleg, 
róluk  nélkülök  intézkedett  a  státus.  A  nemesség  volt  minden, 
ez  vitte  a  közhivatalokat ,  ez  választott  követeket ,  a  más- 
ajkuak  mint  leginkább  a  köznéphez  tartozók,  leginkább 
csak  adóztak  és  forspontoztak  s  igy  ugy  kellett  a  magyaro- 
kat tekinteniök ,  mint  egy  felettök  uralkodó  fajt  s  midőn  a 
a  magyarok  ellen  felléptek,  nem  csak  a  nyelv  elleni  ellen- 
szenv, hanem  a  közügyekből  való  kirekesztetéss  a  mindent 
rólunk  nélkülünk  erezése  is  munkálkodott  bennök.  Vegyenek 
csak  részt  a  közügyekben ,  kóstolják  meg  csak  a  közéletet. 

szólhassanak ,  határozhassanak  csak  az  Őket  legközelebb 
érdeklő  ügyekben ,  tudják  csak ,  hogy  az  általuk  választott 
férfiak  védik  és  viselik  ügyöket  a  legmagasabb  helye- 
ken is,  még  egészen  másképen  fognak  hazájukhoz  ragasz- 
kodni s  hijába  fogja  bárki  is  nekik  mondani ,  hogy  azon 
birodalom,  melyhez  Szibéria  is  tartozik,  azon  ország,  hol  a 
czitromfa  virít.  E  tekintetben  tehát  csak  jó  következéseket 
várhatunk.  Az  pedig,  hogy  magyarul  fog  menni  az  ország- 
gyűlési tanácskozás,  gátat  fog  vetni  annak,  hogy  igen  zajo- 
san és  tömegesen  lépjenek  fel  a  többi  e  téren  új  elemek  s 
mint  a  haza  közös  fiainak  és  polgárainak,  mindenféle  ajkú 
honosinknak  egyenlő  érdeke  van  abban ,  hogy  minél  na- 
gyobb rend  uralkodjék  átalakulásunk  krizise  alkalmával, 
hogy  dolgaink  minél  simábban  menjenek. 

Azt  fogják  ellenem  vetni,  hogy  ez  által  a  más  ajkúak 
közvetve  mégis  kényszeríttetnek  a  magyar  nyelv  tanulására, 
mert  —  miután  egy  se  jó  katona,  ki  tábornok  lenni  nem 
(5]^ajt  —  a  ki  a  közéletre  készül ,  mindenesetre  akarni  és 
ügyekezni  fog  országgyűlési  követ  is  lehetni,  s  igy  kény- 
telen lesz  magyarul  tanulni,  mégpedig  jól  megtanulni, 
hogy  a  nyelv  ne  hátráltassa  gondolatinak  egész  könnyű- 
séggel való  közlésében.  Megengedem,  hogy  ez  ugy  is  van, 
de  hijába  ez  másként  nem  lehet,  különben  országgyűlés 
lehetetlen.  A  sors  ugy  akarta ,  hogy  többen  lakjunk  egy 
hajlékban,  el  kell  fogadnunk  sorsunkat  s  megnyugodni 
abban,  a  min  változtatni  nem  lehet.  Különben  talán  nem  is 
oly  nagy  a  baj. Saját  nemzeti  bélyegét  senkinek  sem  kell  szük- 
ségképen letenni  azért,  hogy  más  nyelvet  tanul,  sőt  egy^- 
némelyikben  tökéletes  járatosságot  is  szerez  magának.  Ezer 
példa  van  rá.  Hány  magyar ,  épen  a  rajongásig  magyar, 
tud  tökéletesen    németül,  épen  azon    nyelven ,  mely  ránk 

nézve  sok  tekintetben  a  leg-veszedelmesebb.  Ha  különben 
erősen  él  n  kebelben  a  nemzetiséghez  való  ragaszkodás, 
nem  veszélyeztetheti  azt  bármelyik  és  bármennyi  nyelv 
tudása,  kivált  ha  az  anyanyelvet  tökéletesen  birjuk.  De 
különben  nem  is  képzellietö ,  liogy  az,  ki  liazánkban  a 
politikai  pályára  lép  s  azon  szerepelni  is  akar ,  a  mngyar 
nyelv  tudását  nélkülözhesse.  Biztos  tudomásom  van  arról, 
hogy  jelenleg  is,  mikor  nincs  szó  arról,  hogy  országgyűlé- 
sen szónokoljunk ,  épen  legnagyobb  úgynevezett  panszláv- 
jaink  közt  legtöbben  jól  tudnak  magyarul ,  habár  bizonyos 
helyeken  vele  nem  dicsekednek  is;  átlátják,  hogy  Magyar- 
honban semmi  tekintetben  nem  lehet  szerepelni  a  magyar 
nyelv  tudása  nélkül.  —  Általában  véve  a  nyelvek  tanulása 
ily  polyglott  országban  mindig  nagyon  el  lesz  terjedve  s 
kölcsönösen  fog  gyakoroltatni,  ügy  is  az  a  sorsunk  nekünk 
kevésbbé  civilizált  népeknek,  hogy  sok  idó't  kell  nyelvek 
tanulására  vesztegetnünk.  A  franczia  nem  sokat  bibelödik 
más  nyelvek  tanulásával,  az  angol  is  keveset;  az  ok  nyelvű- 
ket tanulja  m;'is,' nekik  nem  kell  ezzel  fáradniok  ;  a  tudákos 
német  már  sokkal  nagj^obb  lingvista,  mert  szereti  magát 
befúrni  mindenüvé ;  de  legtöbb  nyelvet  tanul  az  orosz ,  a 
lengyel  s  mi  Magyarhon  különféle  nemzetei ,  mert  rászoru- 
lunk a  külföldre  s  nem  elégelhetjük  az  ismereteknek  saját 
nyelvünkön  és  saját  körünkből  kerülő  forrásait.  Nyelvek 
tanulása  osztályrészünk  helyzetünknél  fogva.  Különben 
ezen  nyelvtanulásban  is  lesz  viszonosság,  mert  a  megyei 
életben  szükségök  lesz  a  magyaroknak  is  a  fó'bb  élö  hazai 
nyelveknek  megtanulására. 

Ami  a  kíivetvalasztókat  szóval  a  közönséget  illeti,  tö- 
kéletesen tájékozhatja  magját  s  a  legnagyobb  pontossággal 

lesz  értesítve  mindenről,  mi  az  országgyűlésén  történik  az 

által, hogy  tervem  szerint  minden  ország-gyűlési  iromány, 
ideértve  a  gyorsírók  által  készült  pontos  naplót  is,  minden 
nyelven  és  hitelesen  közöltetnék.  Az  irományok  gyors  köz- 
lése nem  fog  nagy  hátramaradást  szenvedni  a  fordítások  s 
azok  megbirálása  és  hitelesítése  által.  Egyszerre  működ- 
hetnek több  nyelvbeli  gyorsírók,  ezen  kis  költséget  az  állam 
nem  sajnálhatja.  A  közönség  ilyformán  észre  se  veszi,  hogy 
mily  nyelven  folynak  Pesten  a  viták;  a  jelenlevő  más  ajkú 
hallgatóság  pedig  bizonyosan  fog  annyit  érteni  magyarul, 
hogy  a  vitatkozásokat  tanulsággal  és  élvezettel  hallgathassa. 
De  ha  lehetetlen,  hogy  nálunk  az  országgyűlésen  több 
nyelv  és  más  minta  magyar  nyelv  használtnssék,  egy  más 
szempontból  szükséges  is,  hogy  csak  egy  és  pedig  a  magyar 
nyelv  legyen  az  országgyűlésnek  tanácskozási  nyelve. 
Bármennyire  kell  is  kerülnünk  azt,  liogy  a  magyar  nyel- 
vet mint  uralkodót  állítsuk  fel,  arra  minden  esetre  nagy 
szükségünk  van,  hogy  a  státus  egységének  külső  és  látható 
jelei  létezzenek  serre  semmi  sem  alkalmasabb  mint  épen  az 
országgyűlés.  Valamint  hazánknak  nevet  a  magyarság  ád, 
ugy  szükséges,  hogy  bizonyos  határozott  ábrázata,  színe- 
zete legyen  s  ezt  mint  eddig ,  ugy  ezután  is  a  magyarság 
adja  meg  neki.  Jöjjön  hozzánk  bár  mely  idegen  s  látogas- 
sa meg  országgyűlésünk  termeit,  hadd  lássa,  micsoda  hazá- 
ban van,  hadd  tudja,  hogy  él  még  azon  nemzet,  mely  Nagy 
Lajos  korában  ép  oly  túlnyomó  volt  az  európai  sólyegyen- 
ben,  mint  később  a  sjoanyol,  vagy  ujabban  a  franczia,  hadd 
lássa,  hogy  Keleteurópa  sem  oly  nemzetiség-  és  tartomány- 
chaos,  mint  tán  némelyek  hinni  látszanak,  hanem  egy  nem- 
zet él  itt,  mely  határozott  szinezetű,  tömör  s  mely  már 
megmutatta,  hogy  tisztességes  helyet  tud  elfoglalni  az  euró- 
pai népek  családjában.  Miután  minden  itt  levu  nemzetiség- 

nek  szabad  kifejlést  engedünk,  midőn  minden  nyelvet  mint 
egyenjogút  —  lia  ugy  tetszik  —  elismerünk  s  miután  ez- 
által mindenesetre  egy  rakás  egymást  elkülönzö  és  centri- 
fugai elemet  állitunk  fel,  szükséges,  hogy  tartsunk  meg 
minél  több  egységi  elemet  is ,  hogy  államunk  minden  sza- 
bad minicipnlis  szabadság  élvezete  mellett  ne  nélkülözze 
az  elkerülhetlenül  szükséges  egységet  se.  Egyik  ilyen 
egységi  elem  és  eszköz  lesz  épen  a  magyar  országgyűlés. 
Mint  egységes  magyar  államot  mindenesetre  többre  néz- 
nek bennünket  a  külföldön,  mint  úgy,  hogy  mi  itt 
most  már  ügy  léteznénk,  mint  egy  újonnan,  nemzetiségi  és 
ethnographicus  elvek  szerint  alakult  foederatio  -  forma 
állam-kisérlet. 

Fel  kell  említenem  egy  fontos  körülményt.  Sokszor 
protestálunk  mi  az  ellen,  hogy  más  ajkú  hazánkfiai  és  kül- 
földi irók  minket  nem  „Ungar"nak  „hongrois"nak  hanem 
„Magyarén"  vagy  „les  Magyars"nak  neveznek;  mi  azért 
leginkább  a  miatt  boszankodunk,  mivel  e  szó  „die  Magyarén", 
a  kiejtésben  a  második  a  betű  á-nak  meghúzva  ejtetvén, 
fülünket  sérti  s  valóban  kellemetlenül  is  hangzik,  és  mivel 
rólunk  —  sok  levén  jóakarónk  —  ezen  kitételek  használata 
mellett  már  igen  sok  roszat  összefirkáltak.  Csak  nem  régi- 
ben is  protestált  egy  pótló  birodalmi  tanácsos  hazánkfia 
ezen  megkülönböztetés  ellen.  Szerintem  nincs  miért  na- 
gyon békételenkednünk  ezen  „Magyarén"  kitétel  miatt. 
Miután  csakugyan  beszélnek  már  eleget  többi  hazánkfiairól 
is,  kell  tenni  köztünk  valami  névbeli  megkülönböztetést. 
De  azért  soha  sem  fog  eszébe  jutni  semmi  külföldinek, 
másképen  nevezni  hazánkat  mint :  Hungária,  Ungarn,  Hon- 
grie,   Hungary  stb,  s  ezen    nevezet  alatt  elstí  helyen  azon 

nemzetet      értik,      mely     eló'tt     egykor      egész      nyugot 

reszketett,  mely  később  iigj^anazon  nyugotnak  védfala  lett 
a  barbarismus  ellen  s  mely  a  Hunyadiakat  és  Zrínyieket 
felnevelte ;  mely  egész  a  legiijabb  időkig  szabad  alkotmányt 
tartott  fenn,  midőn  már  azt  régóta  elvesztették  Európa  leg- 
fényesebb nevű  nemzetei. 

2.  A  megyei  tanácskozásoknál  való  nyelv  használata 
egészen  másként  áll ,  mint  az  országgyűlési.  Ezen  megyei 
tanácskozásoknak  természete  és  színezete  jövőben  más  lesz, 
mint  azelőtt  volt.  Miután  az  országgyűlési  követeket  néma 
megyei  közönség,  hanem  külön  választó  kerületek  fogják 
választani  s  az  utasítások  adása  megszűnik ,  nem  lesz  rá 
alkalom  és  szűkség,  hogy  a  nagyobb  politikai  kérdések 
felett  anticipative  megyeíleg  vitatkozzunk  és  határozzunk, 
ilyes  kérdések  csak  petítiók  alakjában  fognak  előfordulni, 
a  megyei  gyűlések  foglalhatván  el  helyét  az  Angolország- 
ban levő  népgyűlések  —  meetingeknek.  A  megyei  gyűlé- 
sek nem  igen  lesznek  jövőben  kis  országgyűlések,  melyeken 
egész  nagyszerűségben  és  ünnepélyességben  folynak  a 
viták  a  legnagyobb  országos  törvényhozási  kérdések  fölött, 
hanem  bizonyos  szűkebb,  családias,  otthonos  és  hogy  ugy 
mondjam,  localis  hangulat  fog  bennök  létrejönni,  mely 
azonban  teljes  mértékben  bírhat  azon  érdekkel,  mely  az 
igen  tág  alapon  nyugvó  municipalis  szabadság  gyakorla- 
tával van  egybekötve.  S  ez  által  a  megyéknek  fontossága 
nem  fog  megsemmisülni ,  csak  a  kellő  mértékre  fog  vissza- 
helyeztetni, arra,  mely  alkotmányunk  szellemével  valódi 
öszhangzásban  áll.  A  kortesek  eltávolításával  s  e  lielyett  a 
megyéknél  a  képviseleti  rendszer  behozatalával,  meg  fog 
szűnni  a  gyűlések  túlságos  zajossága  s  nem  jönnek  többé 
elő  azon  gyászos  jelenetek,  melyek  már  nem  csak  a  tiszt- 
ujítások  hanem  az  érdekesebb   politikai    kérdések  tárgya- 

lásánál  is  vérengző  kicsapóngásokká  fajultak.  Az  egész 
megyei  gyülésezés ,  miut  mondom ,  családiasabb  színt  fog 
ölteni  s  ennek  folytán  mindjárt  kevésbbé  ütközhetnek  meg  a 
magyar  ajkúak  azon,  lia  egyes  más  ajkú  tagok  azon  nyel- 
ven fognak  felszólalni ,  a  mely  nyelven  adta  nekik  Isten 
legszabadabban  s  kényelmesebben  szóllaniok.  Ezt  meg- 
tagadni tölök  többé  nem  leliet.  Nemzetisége  miatt  nem  lehet 
kizárni  senkit  a  közös  politikai  jogok  élvezetéből,  ez  impli- 
cite ki  volt  mondva  már  akkor,  midőn  kimondották  hon- 
atyáink a  törvény  előtt  való  egyenjogúságát  a  haza  minden 
polgárának.  Nem  volna  pedig  egyéb  kizárásnál,  ha  nyelvök 
miatt  akadályozva  lennének  a  jogok  legbecsesebbikének, 
t.  i.  a  nyilvános  tanácskozásban  való  részvevésnek  gya- 
korlatától. 

Mint  már  fenntebb  megjegyzem,  csak  szántszándékos 
makacs  tagadás  és  mystificatio  volna  azt  állitani,  hogy 
nem  fogják  egymást  érteni  azok ,  kik  az  ily  több  nyelven 
folyó  megyei  tanácskozásokban  részt  vesznek,  mert  tudjuk 
a  gyakorlatból ,  liogy  oly  megyékben,  hol  több  nyelv  van 
életben  s  használatban,  a  lakosságnak  azon  része,  mely 
nincs  örökösen  saját  falujához  kötve,  érti  a  vidéken  diva- 
tozó nyelveket.  A  tótsági  magyar  nemesség  ért  is  beszél  is 
folyvást  tótul ,  hasonlóképen  hazánk  délkeleti  részén  ért 
mindenki  ráczul ,  oláhul.  Köztudomású  az  is ,  hogy  mind- 
azon másajkuak,  kik  különféle  üzletekkel  foglalatoskodnak 
s  a  magyar  vidékeken  a  vásárokat  látogatják ,  a  magyar 
nyelvben  jártasak  ;  a  papok  és  minden  rendű  honoratiorok 
még  inkább  tudnak  magyarul,  minél  több  elmebeli  képzett- 
séggel birnak ,  annál  jártasabbak  a  magyar  nyelvben,  ugy 
hogy  épen  a  legnagyobb  pánszlávok  valószínűleg  mind  tö- 
kéletesen értik.  De  vannak  egész  vidékek,  hol  a  más  ajkúak 

közt  a  magyar  nyelv  ismerete  nagyon  el  van  tei'jedve.  A 
szepességi  németek  például  bőven  birnak  annyi  járatos- 
sággal, hogy  Szepes  vármegye  gyűlésén  tökéletesen  meg- 
érthessék, ha  valaki  magyar  beszédet  mond,  s  megértik 
egyszersmind  ha  tót  nyelven  tétetik  valami  nyilatkozat. 
Viszont,  hogy  épen  Szepesröl  vegyünk  példát,  nem  hiszem, 
hogy  akadjon  ott  magyar,  ki  mind  németül ,  mind  t(5tul  jól 
ne  értene.  Erdélynek  oláhoklakta  részeiben  a  magyarok 
széltében  tudnak  és  beszélnek  oláhul,  mert  velők  folytonos 
közvetlen  érintkezésben  élnek,  de  minden  műveltebb  oláh  is 
tud  magyarul  annyit,  hogy  megértse  a  magyarnak  gyűlési 
beszédét,  mert  hiszen  a  havasi  mócz  épen  oly  kevéssé  fog 
a  tanácskozásokban  részt  venni ,  mint  a  lazokban  *)  éló'  tót 
vagy  a  hortobágyi  csikós.  —  Legtöbb  visszás  állapot  jöhetne 
eló'  olyan  megyékben,  melyeknek  egy  része  egészen  tömött 
és  élesen  elhatárvonalozott  vidékeken  bir  különböző  ajkú 
lakosokkal  Például  Nógrád  felső  része  egészen  tót  minden 
közbeneső  magyar  helyek  nélkül  s  az  Ipoly  vize  benne 
a  tót  és  magyarajknak  közt  éles  határvonalat  képez ;  itt, 
vannak  a  megye  alsóbb  s  Heves  felé  eső  részeiben  olyanok, 
kik  tótul  igen  keveset  tudnak.  Gömörben  ugyanez  eset 
fordul  elő.  Ha  most  már  a  megyegyűlésen  ezen  tótul  nem 
tudó  hazafiak  tót  dictiót  hallanak,  azoknak  biz  az  különös- 
nek fog  tetszeni.  Ily  esetben  nincs  más  mód,  mint  az  em- 
bernek megkérdezni  tótul  értŐ  szomszédját,  hogy  mit  mond 
a  sógor.  **)  A  sógor  pedig  bizonyosan  megérti  az  ő  beszédét. 
Ilyes  bökkenők  bizony  fognak  itt  is  amott  is  előfordulni, 
hanem  hát  —  mundus  se  expediet ;  ne  fessük  az  ördögöt  túl- 

■*)  Láznak  hivják  a  tótságori  a  hegyekben  elszórt  «  erdői rtványokon  épült 
tanjákat,  melyek  sok  helyt  igen  számosak. 

**)  A  nógrádi  palócz  a  tótot  s  ez  amazt  viszont  közönségesen  sógornak 
nevezi. 


^e     87     ö=- 

ságosan  feketének;  hátha  menni  fog  a  dolog  sokkal  köny- 
nyebben  mint  gondolnók.  A  felföld  általában  megszokta  a 
több  nyelvek  összezavarását  s  a  legnagyobb  béketűréssel 
hallja  ott  mindenki,  mint  töri  nyakát  egyik  nemzetbeli  a 
másik  nyelvének ;  számtalanszor  hallani  azt  is,  hogy  a  leg- 
nagyobb kényelemmel  elbeszélgetnek  két  három  nyelven, 
hol  egyikre .  hol  másikra  fordítva  a  beszédet ;  ezen  több- 
nyelvűség tehát  ott  épen  nem  lesz  a  gyűléseken  sem  valami 
oly  rendkivüli  tünemény,  mert  csak  visszatükrözése  leend 
a  mindennapi  élet  jeleneteinek.    Az  alföldi  magyarnak  ez 
természetesen  jobban  visszatetszenék,  de  ezt  az  egész  dolog 
nem  illeti,  mert  az  alföldi  magyar  megyék  gyűlésein  bizony 
nem  lesz  rá  eset,  hogy  valaki  más  nyelven  kezdjen  szóno- 
kolni.   Nem  kell  a  dolgokat  oly  nagyon  élőkre  állitani  s 
áthághatlan  akadályokat  képzelni  ott,  hol  azoknak  valódi 
létezése  még  bebizonyítva  nincs.    Csak  ne  legyen  szivünk- 
ben harag,  hanem  éljen  az  erős  meggyőződés,  hogy  meg 
kell  alkudni  a  körülményekkel ;  ne  tévesszük  szem  elől,  hogy 
a  nemzetiségi  eszmék  és  kérdéseknek  jelen  felkorbácsolt 
állapotában  itt  a  legfontosabb  dolgokról ,  lenni-  vagy  nem 
lenni -kérdésről  van  szó,  s  a  dolog  menni  fog,  mennie  kell. 
Nem  kell  —  mondom  —  élére  álhtani  előre  mindent.   Ki 
kezeskedik  arról,  hogy  lesz-e    szükség,    lesz-e  állandóan 
szükség  arra,  hogy  nyeljük  jobbról  is  balról  is  ezen  tarka 
visszonyokat ;  csak  lecsillapodjanak  a  szenvedélyek,  bizo- 
nyosak lehetünk  benne ,  hogy  az  élet  és  gyakorlat  el  fog 
simítani    minden  ilyes  asperitásokat  s  megérhetjük,  hogy 
magyar  beszédeket  hallunk  szlávoknak  és  szláv  beszédeket 
magyaroknak  ajkairól,  mindenesetre    elérjük    azt,    hogy 
mindenütt  a  potior  parshoz    fogja    magát   accomodálni  a 
kisebbség  az  ilyes  külsőségekben. 

Hogy  épen  a  megyei  élet  terén  jóra  tudjunk  menni 
ezen  nehézségekre  nézve,  föfőfontosságu,  mert  itt  fog  a 
közélet  mindenkit  legközelebbről  érdekelni.  A  magyar  köz- 
életet azelőtt  túlságosan  foglalta  magában  a  megyei  élet 
mind  azért,  liogy  itt  igen  nagy  munkálkodási  tér  volt  nyitva 
mindenki  részére,  mind  jDedig  azért,  hogy  az  országgyűlé- 
sek hosszú  időközökben  tartattak  s  nem  székeltek  a  haza 
középpontján.  Ennek  meg  volt  káros  oldala,  mert  politikai 
láthatárunkat  szűkké  tette  s  a  megyei  dolgok  elfoglalták 
egész  figyelmünket,  úgy  hogy  a  nagyobb  s  általánosabb  kér- 
désekkel való  foglalkozástól  elvonttak,  elszoktattak ;  jövőre 
ez  másképen  lesz,  másképen  kell  lennie,  ha  helyzetünkhöz 
illő  nagykorúságra  akarunk  felemelkedni,  de  azért  a  me- 
gyei szerkezetnek  s  a  megyei  életnek  meg  kell  hogy  ma- 
radjon kellő  fontossága.  Minden  esetre  ez  lesz  a  legelső  al- 
kalom a  nemzetiségek  összetalálkozására,  ez  lesz  azon  hely, 
hol  minden  nemzetiség  tettlegesen  tapasztalhatja,  hogy  ott- 
honn  van  honábau  ,  s  hogy  e  hon  neki  oly  jogok  élvezetét 
adja  s  biztosítja ,  milyenekkel  nem  birnak  sok  nagy  biro- 
dalom lakói,  mely  birodalmak  kívülről  ragyognak  s  nevök 
félelemmel  említtetik,  de  belülről  annál  nyomasztóbb  álla- 
pottal kell  a  népnek  küszködnie  s  helyzete  utoljára  se 
egyéb  „czifra  nyomorúságnál".  Arra  kell  törekednünk,  hogy 
a  megyei  életet  minden  ajkú  hazánkfiai  részére  minél  inkább 
hozzáférhetővé  s  élvezhetővé  tegyük ,  erősebb  kötelékkel 
nem  csatolhatjuk  őket  a  közös  hazához  ;  sehol  jobban  Össze 
nem  olvaszthatjuk  az  ő  érdekeiket  a  mieinkkel.  Lássa  csak 
minden  honpolgár ,  hogy  hazája  rá  nézve  nem  csak  szüle- 
tésének s  ősei  porainak  földe,  de  egyszersmind  azon  tér, 
melyen  szabadon  fejtheti  ki  tehetségeit,  melyen  szabadon 
intézkedhetik  maga  dolgairól,  s  melynek  jó  vagy  rósz  álla- 

pofáért  magát  is  kezesnek  kell  tekintenie:  kétségtelen,  hogy 
egészen  más  szemmel  fogja  tekinteni  hazáját,  más  sziv- 
vel  fog  elébe  menni  habár  másajku,  de  vele  mindenben 
közös  sorsban  részes  hazájaíiának. 

Ha  a  megyei  élet  terén  jól  elrendezkedünk  ,  jól  meg- 
férünk más  ajkú  honosinkkal,  olyformán  azonban,  hogy  itt 
részökre  tettleges  befolyást  és  cselekvő  szerepet  biztosítunk 
az  által ,  hogy  nyelvökkel  tökéletes  szabadsággal  élhetnek 
a  közügyekben :  akkor  nem  hogy  veszélyt  hoznánk  hazánk- 
ra, hanem  milliókkal  szaporítjuk  meg  azoknak  számát,  kik 
a  közügyek  terhét  vállaikon  hordozzák ;  eddig  jóformán 
csak  a  magyarság  élvezte  a  közélet  jogait,  de  viselte  is 
egyedül  a  haza  fentartásának  és  előbbre  vitelének  terheit. 
Oszszuk  meg  e  terhet  s  könnyebben  fogjuk  viselni,  ha  még 
az  eddigieknél  nagyobbakat  rakna  is  a  sors  vállainkra. 

Ne  gondoljuk ,  hogy  a  szlávok ,  mihelyt  saját  nyelvü- 
kön szólhatván  tömegesen  jönnek  a  megyei  gyűlésekre, 
azon  indítványnyal  fognának  mindjárt  előállani,  hogy  a 
tót  felföld  Magyarországtól  elszakittassék  s  Oroszország- 
hoz csatoltassék ;  vagy  hogy  az  oláhoknak  az  lesz  legelső 
gondjuk,  hogy  magukat  minden  közbeeső  vidékekkel  együtt 
az  uj  aldunai  oláh  státusba  bekebeleztetni  követeljék.  Meg- 
lehet, hogy  holmi  gyermekiesen ,  asszonyiasan  daczoskodó 
polgártársak  fogják  magukat  hallatni  itt-amott,  fogiuik 
hallani  holmi  recriminatiókat,  példázgatásokat  a  múltra 
nézve,  fogunk  tapasztalni  holmi  ujonczias  éretlenkedéseket : 
de  teljességgel  nincs  ok  feltenni,  hogy  a  más  ajkúak  meg- 
feledkezzenek a  közös  érdekekkel  szoros  kapcsolatban  levő 
saját  érdekeikről,  hogy  be  ne  lássák,  mikint  nem  hozhatiuik 
létre  viszálkodásokat  a  nélkül,  hogy  magok  alatt  vágnák 
a  fát. 


-<é     90     ^-- 

Mihelyt  a  nyilvános  tanácskozásoknál  rendesen,  s  ha 
kell,  törvényesen  be  lesz  véve  a  többi  nyelvek  haszná- 
lata, megszűnik  mindjárt  azon  kellemetlen  benyomás,  me- 
lyet szültek  ekkoráig-  a  nyelvbeli  követelések.  Mert  eddig 
csak  ugy  tekintettek,  mint  daczoskodás,  ujj  húzás,  s  a  ma- 
gyar nyelv  suprematiája  ugy  volt  felállítva  részünkről 
mint  becsületkérdés.  Mily  keserűséget  szültek  az  ország- 
gyűléseken a  horvátországi  követeknek  nem  is  horvát  ha- 
nem latin  nyelven  tartott  beszédeik!  A  legnagyobb  bo- 
tránynak s  valódi  lázadásnak  vétetett  volna ,  ha  valamely 
megye  gyűlésén  tótul  vagy  ráczul  kezdett  volna  valaki 
szónokolni.  Mindez  csak  addig  tart,  mig  joggá  nem  válik  az 
eddig  megtagadott,  de  ezután  jó  szivvel  megadandó  köve- 
telés. 

Az  evangélikusok  egyházi  gyűlésein  egyedül  volt  ed- 
dig szokásban  tótól  s  németül  nyilatkozni,  de  ugy  tekinte- 
tett a  magyarok  részéről,  mint  valódi  hadüzenet,  botrány  s 
nagyon  szomorú  dolognak  tartatott,  hogy  annjnra jutottunk 
már,  hogy  az  eféléket  eltűrni  kénytelenek  vagyunk.  Volt 
egy  eset,  mely  különös  világot  vethet  az  ilyes  esetekre. 
Egy  felföldi  evangélikus  esperességben,  hol  a  jegyzőkönyv 
azelőtt  magyarul  vitetett,  azt  követelte  a  többség,  hogy 
az  jövőre  tót  nyelven  vezettessék.  Amaz  esperesség 
tót  ajkú,  kivévén  a  keblebeli  nemességet  s  egy-két  városi 
egyházat,  a  nagy  többség  nyelve  benne  mindenesetre  szláv; 
ha  nem  épen  örvendetes  volt  is  tehát  látni  a  magyarnyelv 
kiküszöbölését,  de  nem  lehet  tagadni ,  hogy  a  méltányos- 
ság a  szlávok  követelése  mellett  szólott.  A  felügyelő  haza- 
íiiíi  kötelességének  vélte,  s  fájdalom!  igen  el  van  terjedve 
az  ilyes  fogalomzavar  —  minden  áron  megakadályoztatni 
a  tót  nyelvnek  a  magyar  fölött  való  diadalát  s  nem  ment- 

lietvén  meg  a  magyar  nyelvet,  kivitte,  hogy  a  jegyzőkönyv 
jövőben  —  németül  szerkesztessék.  —  Az  evangélikusok 
egyházi  gyűlései  fontos  szerepet  játszanak  e  kérdésben.  Tót 
ajkii  evangelicus  hazánkfiai ,  kiknek  soraik  közt  léteznek 
épen  a  tót  nemzetiségnek  legbuzgóbb  hivei,  itt  kerestek  s 
találtak  eddig  leginkább  alkalmat  arra,  hogy  a  nyilvános 
tanácskozások  bans  általában,  a  közéletben  részt  vegyenek 
s  többnyire  egyházi  férfiak  levén,  jövőre  is  különösen  fog- 
nak e  téren  szerepelni.  Azért  is  itt  van  a  legközelebbi  alka- 
lom arra,  hogy  egyik  nevezetesebb  nemzetiségi  felekezet 
irányában  a  méltányosság,  türelem  és  higgadtság  útjára 
térjünk  s  megkisértsük  gyakorlatilag  azon  elveknek  alkal- 
mazását, melyeknek  általános  bevételét  én  mnlhatlanul 
szükségesnek  tartom  minden  tanácskozó  gyűléseinknél,  az 
egy  országgyűlést  kivéve.  Vegyék  ezt  fontolóra  az  illetők ; 
bontakozzanak  ki  a  régi  előitéletek  közül  s  mutassák  meg 
gyakorlatilag,  hogy  valamint  Istent  egyaránt  lehet  dicsérni 
minden  nyelven,  ugy  a  közügyet  is  lehet  szolgálni  minden 
nyelv  használata  mellett. 

3.  A  mi  a  kormányt  és  közigazgatást  illeti, 
kevés  toldanivalóm  van  ahoz,  mit  fentebb  e  tekintetben  elő- 
hoztam. A  főbb  kormányszékeknél  alig  lesz  érezhető  a  több 
nyelvek  behozatala.  Itt  nem  fordulván  elő  nyilvános  ülé- 
sek, beszélhetnek  a  collegialis  tanácskozmányokban ,  vala 
mint  az  irodákban  akár  chinai  nyelven,  ez  az  ők  dolguk ; 
ha  magyarul  tudnak  legjobban,  beszéljenek  magyarul,  ha 
egyik  vagy  másik  nem  tud  magyarul,  beszéljen  ugy  a  hogy 
tud  s  értsék  meg  egymást  ugy  a  hogy  birják  —  ez  az  ők 
dolguk  egészen  s  az  országra  nézve  egészen  közönyös. 
Csupán  arra  kell  tekintettel  lenni,  hogy  ha  valamely  hon- 
polgár felmegy  tudakozódni  vagy  informálni,  kapjon  útba- 

Igazítást  és  feleletet,  bármely  hazai  nyelven  szólal  meg. 
Ha  magyar  ember  van  ilyes  —  ránézve  áltáljában  nem 
kedves  —  járatban  s  valami  tót,  vagy  rácz,  vagy  oláh  bu- 
reaukratához  akad,  ama  bureaukratáuak  legyen  kezénél 
egy  magyarul  tökéletesen  értő  spiritus  familiárisa,  ki  amaz 
ügyes  bajos  ember  szándékát  jól  előadhassa  a  főnöknek  s 
amazt  eligazíthassa,  hogy  melyik  tornáczra  forduljon  s 
melyik  ajtón  térjen  be.  Hasonlóképen  megfordítva ;  tót, 
német,  horvát,  szerb,  oláh  elmondhassa  mondókáját  saját 
nyelvén,  ha  valamely  magyar  tisztviselőnél  van  végezni- 
valója  s  minden  főhivatalnoknak,  ki  ama  nyelveket  nem 
érti,  legyen  kezénél  egy  vagy  két  bilinguis,  trilinguis  secre- 
tarius.  Az  ilyen  részletes  és  aprólékos  intézkedésektől  igen 
sok  függ.  Tegyük  fel  azon  esetet ,  bogy  egy  jámbor  más- 
ajku  honpolgár,  ki  egészen  házi  körében  él  s  keveset  for- 
gott holmi  hivatalos  dolgokban,  egyszer  baja  akadván,  fel- 
megy Budapestre,  hogy  panaszt  tegyen,  vagy  útbaigazítást 
nyerjen.  Az  ilyen  expeditiókat  az  ember  rendesen  igen 
kellemetlen  valaminek  nézi,  s  bizonyos  hátborsódzással 
közelít  a  hosszú  tornáczok  és  számozott  ajtók  felé,  tapasz- 
talta ezt  mindenki .  kit  balsorsa  ily  helyekre  vezetett.  A 
bánásmód,  melylyel  a  kérdéses  polgártárs  találkozik,  kivált 
ha  magasabb  állása  tisztviselőnél  vau  dolga,  nagy  benyo- 
mást fog  rá  gyakorolni  s  megmarad  örökre  emlékezetében. 
Ha  nyájas,  udvarias  fogadtatásban  részesül,  kivált  ha  na- 
gyon sokáig  nem  kell  várakoznia,  ha  maga  nyelvén  jól 
kipanaszolhatja  magát,  s  habár  tolmácsolva,  saját  nyelvén 
kap  világosan  érthető  feleletet,  kész  lesz  nála  a  bizalmi 
szavazat  a  kormány  irányában  s  nem  fogja  győzni  elmon- 
dani otthonn  társai  körében,  hogy  mily  derék  becsületes 
emberek  vaunak  oda  fenn:  mig  a  legnagyobb  keserűség- 

ge\  fog  keble  eltelni  s  ellenséges  indulatot  fog  elbeszélései- 
vel szítani,  ha  azt  mondhatja,  hogy  nem  értették  meg,  nem 
panaszolhatta  ki  jól  magát,  mert  oly  nyelven  volt  kényte- 
len baját  előadni,  melyet  nem  igen  bir,  melynek  rósz  elő- 
adása miatt  a  főnöknek  mogorva  s  az  Írnokoknak  gúnyos 
képével  kellett  találkoznia.  Néhány  tolmácskodó  Írnok- 
nak alkalmazása  nem  fog  se  nagy  költséget  se  nagy  zavart 
okozni  s  csak  különben  minden  rendben  legyen  s  az  ille- 
tőknél solia  ne  hijányozzék  a  nemzetiséget  érintő  dolgok- 
nak helyes  felfogása,  méltányosság  és  tapintat,  mely  magá- 
tól jön  mihelyt  megvan  a  helyes  felfogás,  a  kormányzat 
nem  fog  szenvedni  hátramaradást. 

A  megyei  közigazgatás  ment  azelőtt  is,  és  pedig  tűr- 
hetően ment,  igen  olcsón  ment.  A  felett  ne  biisnljunk,  hogy 
lehetséges-e  nálunk  a  közigazgatás  a  nemzetiségi  igények- 
nek bő  mértékben  való  kielégítésével  s  itt  egész  biztos- 
sággal feltehetjük,  hogy  fog  menni  magától  a  dolog.  Itt 
mindössze  se  kell  sok  változtatást  tenni  a  rég-i  rendszeren 
s  annyi  valódi  képesség  s  gyakorlati  felfogás  mellett  mint 
melyet  bizonyított  be  fajunk  a  hívataloskodas  terén,  bizto- 
sak lehetünk  abban,  hogy  elfogjuk  találni  mindenütt  a  he- 
lyes utat.  —  A  több  nyelvű  megyékben  ugy  lehet  jövőre 
a  járásokat  vagy  legalább  az  alszolgabirói  kerületeket  fel- 
osztani, hogy  így  kicsiben  meglegyen  a  nemzetiségek  sze- 
rint való  területfelosztáss  az  ilyen  járások  vagy  még  inkább 
alszolgabirói  kerületek  tisztviselői  ugy  választassanak,  hogy 
tökéletesen  birják  járásuk  vagy  kerületök  nyelvét.  Ha  ez 
meglesz,  ugy  hiszem  nem  kell  egyéb  mint  a  jegyzői  kar- 
nak pár  egyénnel  való  nagyobitása  s  meglesz  minden,  hogy 
kielégíttessék  minden  igény  s  a  közigazgatás  se  szenvedjen 
semmi    hátrányt.    —    Megengedendő   mindenesetre,    hogy 


-^     94     L^^ 

mindenki  maga  nyelvén  adhasson  be  kérványeket ;  minél 
kényelmesebb  és  könnyebb  lesz  altaljában  a  közügyeknél 
mozogni,  annál  jobban  megkedveltetjük  minden  nyelvű 
honosinkkal  hazai  viszonyainkat. 

Nagyobb  és  kisebb  rendű  tisztviselők  választása  és  ki- 
nevezésénél csupán  a  képességre  s  ne  a  nemzetiségre  legyen 
tekintet,  söt  eleinte,  hogy  minél  több  j (5  akaratot  mutassunk, 
hasonló  képességek  mellett,  néha  még  elsőséget  is  adjunk  a 
más  ajkuaknak.  Ezt  szem  előtt  kell  tartani  a  rangok,  mél- 
tóságok s  mindennemű  állami  s  polgári  kitüntetéseknél  is ; 
s  a  ki  az  idegen  ajkúak  közt  ambitionáljn  a  magnási  ran- 
got vagy  egyéb  kitüntetést  és  különben  megvan  nála  a 
kellő  qaalificatio,  ám  teljék  kedve. 

4.  Végre,  a  mi  programmomnak  negyedik  pontját,  t.  i.  az 
iskolaügyet  illeti,  ez  különös  figyelmet  igén^^el,  mert  egye- 
nesen a  nvelvnek  szabad  müvelésével  iön  szoros  összeköt- 
tetésbe.  Midőn  azelőtt  való  nemzetiségi  politikánk  követ- 
keztében a  magyar  nyelv  anyagi  szétterjesztését,  vagyis 
a  magyarulbeszélők  számának  szaporítását  tűztük  ki  leges- 
legfőbb és  sürgetősebb  hazafiúi  kötelességünknek,  ugyancsak 
nem  feledkeztünk  meg  az  iskolákról ;  nemcsak  azt  sürget- 
tük törvényczikkileg  is,  hogy  mindenütt,  még  a  társországok- 
ban is  a  magyar  nyelv  mint  rendszerinti  tantárgy  tanittas- 
sék,  de  azt  is,  hogy  az  általános  tanitási  nyelv  magyar  le- 
gyen. Az  184^4-iki  országgyűlésen,  a  magyarnyelv  ügyé- 
ben folyt  szenvedélyes  vitatkozások  alkalmával  a  felsővi- 
déki megyék  követei  sorban  kedveskedtek  az  országos 
rendeknek  azon  hirrel,  hogy  megyéjökben  a  magyar  nyelv 
szép  előmeneteleket  tesz.  (?)  Miután  én  ama  politikának 
tökéletes  elhagyását  s  helyébe  a  tökéletes  szabadságot 
óhajtom  életbeléptetni  mindenben  mi  a  nemzetiséggel  van 


-=©     95     ^=- 

szoros  kapcsolatban:  e  tekintetben  különösen  kivánom  biz- 
tosíttatni más  ajkú  liazámíiait.  A  nyelv  szabad  használata 
s  a  nyelv  szabad  művelése  elválhatlan  szoros  kapcsolatban 
áll ;  a  nyelv  müvelésére  pedig  korántsem  elégségesek  holmi 
csekély,  tanulók  közt  fennállani  szokott  nyelvművelő  tár- 
sulatok 5  szükséges  az  iskolákban  való  gyakorlati  haszná- 
lat, valamint  későbben  a  fórum  és  szószék.  De  különben 
nem  is  tanácsos,  hogy  privát  társulatokba  szorítsuk  azokat, 
kik  nyelvöket  tanulni  akarják;  ezáltal  arra  késztetjük  őket, 
hogy  összebűvjanak  s  félrehúzódjanak,  sectákat  alkossanak 
mintegy,  s  ily  conventicul uniókban  a  korlátolt  észnek,  fana- 
tismusnak  s  általában  mindenféle  elkülönzési  hajlamoknak 
melegágyakat  készitünk.  Eféle  társulatokból  jöttek  kezdet- 
ben mind  azon  diákos,  éretlen,  majd  keseríí  megtámadások, 
melyekre  nemcsak  szomorú  de  valóban  undorító  is  a  visz- 
szaemlékezés,  mely  ellenségeskedésekből  lángolt  fel  mind- 
inkább a  szenvedély,  és  érett  meg  a  nyílt  háború.  Ne 
bujtassuk  hát  holmi  ■  zug-nyelvmivelő-társulatokba  más 
ajkú  ifjúságunkat;  ki  a  napfényre!  tanulják  nyilvánosan  s 
teljes  joggal,  szabadsággal  anyanyelvöket.  —  Különben 
elvonni  az  alkalmat  saját  nyel  vök  tanulásától  a  legnagyobb 
igazságtalanság  már  csak  azért  is,  mert  igen  sok  ember- 
nél az  épen  azon  eszköz,  melylyel  keresi  kenyerét.  Azon 
tót  pap,  kinek  tótul  kell  gyülekezetének  prédikálnia,  a  ta- 
nító, ki  tót  gyermekeket  tanít,  hogyne  követelhesse  teljes 
joggal,  hogy  egész  kényelemmel  tanulhassa  azon  nyelvet, 
melyen  kenyerét  kell  keresnie. 

Miután  most  kevés  alkalmuk  volt  az  idegen  ajkuak- 
nak  nyelvöket  míívelni  s  már  maga  az  ebbeli  ügyekezet 
bűnül  rovatott  fel  nekiek  sok  elfogult  magyar  által,  a  más 
nyelveknek  irodalma  hazánkban  természetesen  nem  fejlöd- 

betett,  nem  emelkedlietett.  Ebből  az  lett,  bogy  másfelé  for- 
dultak irodalmi  kielég-ittetés  végett,  s  ez  arra  vezetett,  liogy 
hazájokból  kifelé  forduljon  tekintetök,  hogy  — idegen  iste- 
nekhez folyamodjanak.  De  ha  nem  a  magasabb  irodalmi, 
hanem  a  mindennapi  s  legegyszerűbb  irodalmi  táplálékot 
veszszük:  ha  szerb  és  oláh  hazánkfiai  elláttattak  volna  a 
státus  által  egyházi  könyvekkel,  nem  függene  az  orosz  czár 
arczképe  majd  minden  óhitűnek  kunyhójában. 

Nem  akarok  iskolai  szerkezetünknek,  ugy  mint  azelőtt 
volt  s  részint  most  is  van ,  terjedelmes  taglalatába  bocsát- 
kozni, oda  vezetne,  ha  részletenként  adnám  elo,  hol  és  mi- 
ként kívánom  a  különböző  nyelveket  tannyelvképen  beho- 
zatni, csak  általánosan  kivánom  megjegyezni  s  kivánnám 
előre  programmképen  kimondatni ,  hogy  minden  hazánk- 
beli  nemzetisécf  részére  felsőbb  iskolák  állíttassanak,  me- 
lyekben  az  ő  nyelvük  lesz  a  tanitás  nyelve  s  a  magyar 
nyelv  csak  studiumképen  fog  taníttatni,  valamint  taníttatni 
foo-  a  magyar  iskolákban  a  hazai  nyelvek  közül  az ,  mely 
az  illető  iskola  helye  és  vidékéhez  legközelebb  esik,  ugy  a 
mint  feltehető,  miszerint  azon  iskola  növendékeinek  egyik 
vagy  másik  nyelvre  az  életben  szükségök  lehet.  Ha  nem 
volnának  eféle  nemzeti  iskolák,  ez  nem  volna  egyéb  mint 
erkölcsi  kényszer  a  magyar  nyelv  tanulására.  Ez  által, 
vagy  kénytelen  lenne  magyarul  tanulni  mindenki,  a  kiírás- 
olvasásnál  tovább  akar  haladni  a  tudományokban,  vagy 
azt  mondaná,  hogy  inkább  nem  is  tanul,  mintsem  egy  oly 
nyelvet  tanuljon,  mely  ellen  még  sok  nemzetiségi  ellen- 
szenvvel viseltetik.  De  meg  általában  is  kétszerezve  van  a 
tanulásnak  különben  is  elég  nagy  fáradsága,  ha  előbb 
nyelvet  kell  tnnulnis  mielőtt  tudná  nz  ember  a  nyelvet,  már 
ugyanazon  kell  a  különféle  tantárgyakat  tanulni.  Emié- 

kezzünk  vissza,  milv  keserves  volt  niawiinknak  is  latinul 
tanulni  s  mielőtt  e  nvelvben  otthonosak  voltunk,  már  latin 
nyelven  előadott  stúdiumokon  rágí5dni :  de  vegvük  a  mostani 
állapotot .  hány  tiatal  embert  riaszt  e!  a  tudományos  kiké- 
peztetéstöl  a  német  nyelv.  Ezen  eset  s  a  közt.  hogv  általános 
t-anitásinvelvmacrvarleofven.a más  aikuakra  nézve  igren  nasrv 
az  analógia,  akár  a  tanulásnak  egyenesen  uehezbitését  akár 
■AZ  ellenszenves  benyomásokat  tekintjük. 

Hogv  szabadon  tanulhassa  s  művelhesse  nyelvét  min- 
denki, ez  minden  nemzetiségi  követeléseknek  alphája. 
Akadhat  mécr  köztünk  olv  elfooriilt  szlávfaló  is.  ki  tán  azt 
fogja  mondani:  meg  kell  akadályozni  a  sok  totót,  ráczot. 
oláhot  a  tanulásban,  ha  tanul,  annál  jobban  kinyílik  szeme, 
annál  követelőbb  lesz  s  beteljesedik  rajtimk.  hogy :  .,fogadd 
be  házadba  a  tótot  s  magadat  ver  ki  belőle.  -  Én  pedig  épen 
azt  tartom,  hogy  egyenesen  érdekünkben  van  nekünk  ma- 
gvaroknak s  érdekében  van  a  közös  hazának,  hogy  más 
ajkú  honosink  a  civiiisarióbau  minél  inkább  emelkedjenek. 
ha  szabad  volna  is  különben  bármi  más  tekintetből  el- 
nyomni akarni  a  művelődést,  a  felvilágosodást,  mely  álta- 
lános emberi  jog  s  minden  más  tekintetnek  fölötte  áll.  — 
Előbb-utóbb  be  keil  látni  minden  hazánktiának.  bármily 
nyelvet  szopjon  is  be  anyja  tejével,  hogy  részére  nincs  üdv 
másutt  mint  Magyarországon,  s  enmaga  iránt  való  szoros 
kötelessége  a  közhaza  javán  munkálkodni.  Már  hogy  ezt 
tanult  ember  mindig  inkább  lesz  képes  átlátni  mint  a  nyers 
tömeg,  ugv  hiszem,  könnyen  belátható,  igaz,  hogy  azok 
kik  a  tömeget  izgatják,  a  tanult  osztályhoz  tartoznak  s 
nem  szűrös  és  hunyás  de  kabátos  szláv  és  egyéb  ajkú  ha- 
zánkfiai hozták  léti-e  ama  keserves  nemzetiségi  villongáso- 
kat, de  épen  azért   ^ükerült  nekik  izgatásaiknak  oly  kitér- 

jedést  szerezni,  mivel  nagy  részben  nyers  tömegekkel  volt 
dolguk  s  kevesen  levén  köztük  intelligens  osztálybeliek,  a  né- 
hánynak, ki  az  volt,  könnyű  lett  a  nagy  tömegre  való  befo- 
lyástmonopolizálni. A  tömegnek  nem  kell  sok,  hogy  felizgat- 
tassék.  Néhány  képtelen  ráfogás ,  ijesztés,  annál  nagyobb 
hatású  minél  phantasticusabb.  egy-két  jól  hangzó  pbrasis  s 
mind  ezeknek  folytonos  ismétlése  —  s  meg  van  az  egész.  Ta- 
nultabb, felvilágosodottabb  népet  nem  lehet  oly  könnyen  ca- 
pacitálni ;  a  ki  maga  eszével  is  tud  gondolkozni,  az  szemébe 
néz  az  izgatónak.  Műveltebb  embereket  is  lehet  lelkesíteni 
6gy  vagy  más  ügy  mellett,  de  fanatizálni  bajos ;  a  lelke- 
sült értelmes  tömeg  is  mehet  tévútra,  de  enged  a  belátás- 
nak, mig  a  fanatizált  nyers  tömeg  nem  nyugszik,  mig  van- 
dali  dühét  ki  nem  elégíti,  mig  véres  fővel  nem  téríttetik 
vissza  kicsapongásaiból  s  akkor  se  capacitálva  de  rejtett 
boszúvágygyal  vár  kitörésre  uj  alkalmat  a  hires  „czine- 
mintyc"  modorában.  —  Saját  érdekünkben  van  tehát,  hogy 
kevésbbé  álljanak  nyers  és  tudatlan  tömegek  roszakaratű 
izgatók  rendelkezésére ;  a  mi  ügyünk  olyan,  hogy  csak  a 
rósz  akarattól  és  elkábított  vad  tömegektől  kell  tartania,  de 
a  felvilágosodott  néptől  nincs  ok  i  félnie.  Más  ajka  hono- 
sinknak  nagy  része,  fájdalom,  még  a  mííveltség  legalsó  lép- 
csőjén levő  pórnépből  áll,  még  azok  is,  kik  ezen  pórnépnek 
szellemi  vezetői,  oly  nyomorult  állapotban  vannak,  például 
az  oláh  pópák.  hogy  valósággal  szánakozni  lehet  a  népnek 
állapota  fölött ;  arra  kell  törekednünk,  hogy  minél  inkább 
emelkedjenek  a  civilisatióban  s  azért  felette  fontos,  hogy 
rájuk  nézve  megkönnyítsük  a  tanulhatást,  a  művelődhe- 
tést;  semmivel  sem  könnyítjük  meg  jobban,  mint  oly  iskolák 
ííltal,  melyekben  saját  nyelvükön  tanulhatnak  s  azért  épen 
nekünk  magyaroknak  van  érdekünkben,  hogy  ne  legyenek 

kénytelenek  a  magyar  nyelv  tanulására  elliatározni  magú 
kat,  mielőtt  a  tudományok  pályájára  kilépnek. 

A  különféle  nyelvű  iskolák  miként  teendő  félosztását 
t'S  berendezését  az  illetők  kívánsága  s  a  mutatkozandó  kö- 
rülményektől kell  felfüggeszteni;  fődolog  egyelőre  az,  hogy 
kimondassék,  miszerint  mindenki  anyanyelvén  hallgathassa 
végig  tanulmányait.  Hogy  a  különféle  nyelvű  iskolák  szá- 
mát a  nemzetiségek  szerint  egyaránt  felosztani  nem  lehet, 
természetes,  s  ezt  a  tanuló  ifjúság  számához  kell  egyelőre 
alkalmazni,  miután  sem  az  álladalom  sem  egyes  vallásfeleke- 
zetek nem  tarthatnak  fel  feles  számú  iskolákat  csupán  az 
(egyenjogúság  kedveért. 

Nem  bocsátkozom  tovább  az  általam  előadott  pro- 
grammnak  taglalatába  ,  még  csnk  egy  tekintetet  akarok 
vetni  hazánknak  két  oly  részére,  mely  a  többitől  bizonyos 
elkülönözött  állapotban  létezik,  az  egyik  Horvátország, 
a  másik  Erdély. 

Mily  állást  foglal  Horvátország,  ha  majd  állapotunk 
uj  szervezése  bekövetkezik,  még  bizonytalan,  de  annyi  bi 
zonyos,  hog\  mi  ugy  fogjuk  tekinteni  mindenkor  Horvát- 
országot, mint  hazánknak  eg)-  darabját,  országunknak 
kiegészítő  részét  s  ezen  felfogásunkhoz,  ezen  jogimkhoz 
állhatatosan  ragaszkodunk.  Mint  eddig  ugy  ezután  is  elis- 
merjük bizonyos  pontig  a  társországok  önállóságát,  de 
ügy  ekézni  fogunk  azokat  minél  szorosabb  összeköttetésbe 
hozni  magunkkal.  S  azon  reményben  élünk,  hogy  viszont  a 
horvátok  se  fognak  lemondani  akarni  azon  kapcsolatról, 
mely  nekik  századokon  át  alkotmányos  életet  s  oly  kifej- 
lődést biztosított,  milyenben  távolról  sem  részesültek  a  többi 
déli  szlávoknak  különféle  ágaz  itai.  Históriai  előzményeken 

nyugvó  alkotmányos  intézményeikben  oly  alappal  birnak, 

melylyel  nem  ér  fel  a  legtökéletesebben  és  tudományosabban 
felállítható  bármi  áj  szerkezet.  De  különben  földirati  viszo- 
nyaink is  az  együttmaradásra  utalnak.  Nekik  szükségök 
van  a  mi  bö  terményeinkre,  nekünk  szükségünk  van 
a  tengerpartra ,  melynek  kulcsa  az  ó'k  kezökben  van ; 
de  szükségök  van  különösen  arra.  hogy  ránk  támaszkod- 
hassanak ősi  történeti  alkotmányuk  megőrzése  végett,  mely 
mindenkor  biztosabb  kincs  rajok  nézve,  mint  bármi  fényes 
de  még  egészen  bizonytalan  szerep,  melyet  netalán  játszani 
remélnek  a  déli  szláv  törzsökök  új  alakulása  alkalmával. 
Habár  ezek  közt  a  horvátok  minden  tekintetben  kétségte- 
lenül legmagasabban  állanak ,  ki  tudja,  el  fogna-e  felsöbb- 
ségök  ismertetni  s  nem  fognák- e  idegeneknek  találni  ma- 
gukat vélt  testvéreik  körében.  A  bizonyos  jót  ne  áldozzák 
fel  a  bizonytalannak,  mely  tán  hiúságukat  kecsegteti,  de 
könnyen  üresen  hagyhatná  szíveiket  és  kezeiket  egyaránt. 
Ismeretes  lévén,  mily  nagy  befolyással  birnak  a  törté- 
neti előzmények,  nem  valósziníí.  hogy  a  török  birodalom 
szétbomlása  esetére  is  minden  déli  szláv  egy4estbe  olvadjon 
össze,  sö't  igen  valósziníí  az,  hogy  azok,  kik  már  most  is  bi- 
zonyos önállósággal  birnak,  mint  Servia  és  Montenegró, 
éhez  tovább  is  ragaszkodni  fognak  s  legfeljebb  is  valami 
foederativ  szláv  állam  fog  alakulhatni,  melynek  lehetne 
tagja  Horvátország  is;  s  nem  hiszem,  hogy  ily  foe- 
derationak  tagja  lenni  kecsegtetőbb  volna  a  horvátokra 
nézve,  mint  körülbelül  hasonló  viszonyban  maradni  a  ma- 
gyar koronával,  mely  állapotban  már  otthonosak,  mely 
őket  a  civilizált  nyugattal  hozza  közel  kapcsolatba,  mig 
ama  kapcsolat  sok  vad  és  még  igen  hátramaradt  népek- 
kel hozná  épen  nem  kellemes  közelebbi  összeköttetésbe. 
Hogy  nemzeti ségök  a  magyarral  való  kaj^csolat  által  ve- 

szélyeztetnék ,  attól  többé  tartamok  nem  lehet,  mert  e  te- 
kintetben tökéletesen  ök  lesznek  a  gazdák  saját  házuk- 
ban, bármiképeu  alakuljanak  is  a  jövőben  viszonyaink. 

Erdély  jövendőbeli  sorsa  egészen  azon  viszonytól 
^iígg,  melyben  Magyarországhoz  állani  fog  s  álhipotának 
sarkpontját  az  Unió  képezi.  Az  erdélyi  magyarság  fa- 
junknak egy  igen  nevezetes  részét  képezi  s  mind  szám- 
ra, mind  minőségre  oly  nevezetes  tényező ,  hogy  a 
legnagyobb  tekintetet  kivánja  részünkről.  Erdély  annyira 
összeolvadt  egész  történetünkkel,  egész  nemzeti  létünkkel, 
hogy  velünk  tökéletesen  egynek  tekintendő.  Erdély  men- 
tette meg  nem  egyszer  nemzetiségünket  s  nekünk  okvet- 
lenül feli  kell  őt  vennünk  azon  hajóba,  melyben  evezünk 
sorsunk  hánykódó  tengerén.  Igaz,  hogy  nagy  teherrel, 
nagy  podgyászszal  száll  be  hajónkba,  de  bizhatunk  benne, 
hogy  e  hajó  elbirja  e  terhet  is  s  azért  nem  kell  kizárnia 
azon  nagy  kincset,  melyet  ama  nagy  teherrel  együtt  vesz 
fel  magába.  Az  oly  igen  akadékos  és  nehezen  kielégíthető 
szászokon  kivül,  a  nagy  tömeg  oláhság  az,  mely  Erdély- 
nek s  vele  együtt  nekünk  nem  kevés  gondot  okoz ;  de  én 
hiszem,  hogy  azon  eljárás  mellett,  melyet  fentebbi  pro- 
grammomban  előadtam,  velők  is  jóra  mehetünk.  Mint  hal- 
latszik ,  jelenleg  az  erdélyi  oláhság  az  unió  ellen  van  fel- 
hangolva, pedig  ha  jól  fognák  fel  nemzetiségi  érdekeiket, 
az  épen  arra  hangolná  őket,  hogy  az  unió  által  megszün- 
tessék azon  válaszfalat,  mely  köztük  s  magyarországi  oláh 
rokonaik  közt  létezik.  Hallatszik  az  is,  hogy  az  uniót  mel- 
lőzvén, ők  is  külön  törvényesen  bevett  nemzetet  akarná- 
nak alkotni  Erdély  jövendő  szervezetében,  ugy  mint  a 
magyar,  székely  és  szász  nemzet.  Ha  Erdély  csakugyan 
különválva  maradna  s  visszanyerné  1848  előtti  egész  szer- 

kezetét,  az  oláhoknak  mindenesetre  meg  kellene  adni  ezen 
kivánságukat.  mert  azon  örvendetes  kifejlés  és  a  civilisatié- 
ban  való  emelkedés  következtében .  mely  náluk  tagadhat- 
lanul  mutatkozik,  erre  most  már  qualiíicálva  vannak.  De 
én  ugy  hiszem ,  hogy  rajok  nézve  is  kívánatosabb  az 
unió.  Habár  Erdély  régi  szerkezetében  tagadhatlanul  be- 
cses garantiáival  birt  a  szabadságnak,  ugy  hiszem,  mind 
inkább  elavult  és  abnormis  állapotnak  fog  bebizonyulni 
ama  nemzetiség  szerint  való  feldaraboltatás,  mely  nagy 
mérvekben  volna  örökös  fentartója  a  nemzetiségi  súrlódá- 
soknak. Mint  liazaíiaknak  az  oláhoknak  is  annak  kell 
lenni  fó'kivánságuknak.  hogy  hazájuk  viszonyai  minél  jobb, 
minél  rendezettebb  állapotba  jÖjenek.  mert  minden,  a  mi  a 
közös  haza  jóllétét  előmozdítja  vagy  hátraveti,  az  ö  jóllé- 
tüket is  közösen  és  közvetlenül  illeti.  Nemzetiségüknek 
nemcsak  megtartása  hanem  kifejtése  s  emelése  tökéletesen 
biztosítva  leliet  az  unió  mellett  is,  sőt  még  inkább  az  által, 
hogy  magyarországi  testvéreiket  nem  fogja  tölök  semmi 
választófal  elkülönözni.  Az  ellenséges  hangulat  következ- 
tében, mely  létezett  Erdélyben  a  magyarok  ellen  szászok 
és  oláhok  közt,  ez  utóbbiak  az  uniónak  ellenzó'i  voltak,  de  ha 
jól  megfontoljuk,  csak  abban  lel  ezen  ellenzés  magyaráza- 
tot, hogy  meg  levén  az  ellenséges  indulat  és  vak  szenvedély 
s  annál  kisebb  politikai  érettség,  csak  azért  ellenezték  az 
illetó'k  az  uniót  és  nem  másért,  mert  a  magyarok  ugyanazt 
óhajtották.  Mihelyt  érett  fontolás  és  higgadtság  fog  szén 
vedélyek  helyébe  lépni,  nem  ellenezhetik  az  oláhok  az 
uniót,  a  szászok  pedig  magokra  fognak  maradui  nyárs- 
polgárias kötekedéseikkcl  s  Erdély  sorsa  a  Magyarország- 
gal való  teljes  egyesülésben  fog  biztos  révet  találni. 

Mi  tehát,  mihelyt  alkalmunk  lesz,  teljes  számmal 
és  teljes  díszben  mintegy  fogunk  megjelenni,  mind  a  négy 
folyót  és  a  híírmas  halmot  mutatva  fel  Szent  István  és  Geiza 
koronájával  czimeiünkben,  hazánknak  vallva  az  egész 
tért,  mely  a  nagy  Kárpát-öv,  a  Duna  s  Száva  folyók  és 
Adria  partjai  közt  elterül. 

VI. 


Ezekben  foglaltatik  mind  az.  mit  én  szükségesnek  tartok 
előre  kinyilatkoztatni .  hogy  más  ajkú  hazánkfiai  tudják,  há- 
nyadán vannak  velünk.  Ugy  hiszem,  mindezeket  gondolat- 
ban már  concedálta  minden  e  részben  liiggadtan  gondolkodó 
magyar ;  de  ugy  vélem,  fog  még  sok  találkozni ,  ki  meg  is 
botránykozikjavaslataimbans  azokat  ugy  tekinti  mint  állá- 
sunk feladását.  Ezekhez  kivánok  még  pár  szót  szólani. 

Hijába  sopánkodnánk  a  felett  hogy  miért  helyhezte- 
tett  minket  a  sors  ily  tarka  népességi  viszonyokba  s  miért 
nem  rendezte  ugy,  hogy  egy  nyelvet  beszéljen  minden 
ember,  a  ki  e  hazában  lakik ,  miért  adta  nyakunkra  ezen 
sok  mindeütéle  fajt.  nemzetet.  (Ez  utóbbi  ugyan  inkább 
megfordítva  áll ,  mert  igazságszerint  minket  magyarokat 
adott  a  sors  az  o  nyakukra)  Hijába!  ez  már  igy  van.  baj 
nem  baj,  ezen  nem  változtathatunk  s  el  kell  fogadni  álla- 
potunkat ugy  a  mint  ránk  mérte  a  sors.  Nekünk  el  kell 
fogadnunk  békével  azon  tényt,  liogy  hazánkegy  soknyelvű 
urszág,  melyben  a  kíilönféle  nyelvű  népek  mindenike  ragasz- 
kodik saját  nyel  véhez,  jelleméhez,  szokásaihoz  s  ezen  nemzeti 
tulajdonait  ugy  tekinti  mint  legszentebb  jogát  s  birtokát, 
melyért  kész  vérét  ontani,   ha  kell;  és  ha  ehiyomatik  is, 

elfojtott  boszuvágyat  hord  keblében,  uiely  kitör  a  legelső 
alkalommal.  Ezt  tényiil  kell  elfogadnunk  s  le  kell  monda- 
nunk azon  vágyról,  azon  bármi  m(5don  nyilvánuló  törekvés- 
ró'l,  hogy  akár  kényszerítő'  akár  morális  eszközökkel  véget 
vessünk  apródonként  ez  állapotnak,  fel  kell  hagynunk  el- 
járásunknak azon  irányával,  hogy  végre  eló'bb  utóbb 
megmagyarosodjék  liazánkban  minden  más  nyelvű  faj. 
Ezen  irányt  annyira  kell  kerülnünk,  hogy  annak  legkisebb 
szinezete  se  legyen  látható ;  ez  pedig  csak  akkor  fog  megtör- 
ténni, ha  teljesen  felhagyunk  minden  magyarosítási  vágy- 
gyal,  s  másként  fogván  fel  állásunkat,  csak  azt  követeljük 
minden  hazánktiától.  hogy  szeresse  hazáját  s  annak  j<511é- 
tén  minden  erejéből  munkálkodjék ,  de  azt,  hogy  ki  mily 
nyelven  beszél,  ugy  tekintjük  mint  egészen  közönyös  dol- 
got, melyhez  senkinek  semmi  köze. 

Hogy  ez  részünkről  nem  könnyű  feladat,  azt  be  kell 
vallani  minden  méltányos  és  gondolkodó  embernek.  A  lia- 
zánkbeli  különféle  nemzetiségek  egészen  uj  állást  foglaltak 
nálunk,  melyről  alig  álmodtak  volna  valaha  apáink.  Azelőtt 
róluk  szó  sem  volt;  midőn  náluk  a  nemzetiségi  mozgalmak 
megkezdődtek,  a  magyarság  századok  óta  fennálló  hábo- 
rítlan  birtokában  volt  az  ország  minden  ügyei  vezetésének  ; 
természetes,  hogy  nem  kevéssé  döbbent  meg,  midőn  egy  u  j 
praetendenst  látott  fellépni,  támaszkodva  oly  roppant  hata- 
lomra mint  a  panslavismus  éw  az  orosz  birodalom,  s  azon- 
kiviil  felhasználtatva  magát  saját  legveszélyesebb  ellen- 
ségeink által.  A  magyarság  a  többi  népek  irányában  töké- 
letesen aristocraticus  állást  tartott  és  egészen  el  volt  telve 
azon  érzelmekkel,  melyek  felháboritják  az  aristocratiát,  ha 
a  köznép  megszűnik  irányában  tanúsítani  a  régi  hódolatot 
s    mind    tekintélye    mind    egész    állása    ellen  fellázad.  — . 

Hogy  akdr  egye^  ember  vagy  néposztály  vagy  nemzet 
nem  könnyen  mond  le  ösi  idők  óta  élvezett  állása  és  tekin- 
télyéről, az  igen  természetes ;  de  szükséges ,  liogy  ha  egy- 
szer beáll  a  kényszerűség,  azt  nyugodtan  viselje  s  alkud- 
jék meg  a  körülményekkel;  minél  több  resignatióval  és 
minél  kevesebb  keserűséggel  adja  fel  tarthatatlan  állását, 
annál  kellemesebb  helyzetet  készit  magának  a  következő 
állapotban,  annál  többet  ment  meg  a  régiből.  Az  aristocra- 
tia  is  ott  tartott  meg  legtöbbet  régi  tekintélyéből ,  liol  leg- 
inkább mutatott  jószivvel  való  lemondást  tarthatlan  előjo- 
gairól, a  hol  ellenben  makacsul  ellenszegült,  ott  önmagát 
megsemmisítette.  így  vagyunk  mi  magyarok  szemben  a 
körülöttünk  felcseperedett  nemzetiségekkel.  Kizárólagos 
uralkodásunk  tarthatlaimá  vált.  nem  maradt  egyéb  hátra, 
mint  hogy  minél  könnyebb  szívvel  oszszuk  meg  jogainkat, 
minél  derültebb  arczczal  lépjünk  uj  viszonyainkba  s  ez  által 
elmellőzvén  az  ellenségeskedéseket,  tartsunk  meg  minél 
nagyobb  erkölcsi  tekintélyt  magunk  részére.  Ezt  már  egy- 
részt elhibáztuk,  keserű  villongásoknak  voltunk  részesei,  de 
ha  történt  is  eddig  hiba  e  tekintetben,  még  helyrehoz- 
ható. A  sors  hatalmas  kézzel  lépett  közénk  s  megakadályo- 
zott, hogy  még  tovább  menjünk.  Azóta  eszünkre  tértünk  s 
ha  jövőre  megtartjuk  jól  e  leczkét  emlékezetünkben,  talán 
nem  is  fogjuk  egykor  átkozni  sorsunkat,  már  csak  ez  egy 
nyereményért  sem.  De  erre  szükséges,  hogy  ugyancsak 
jól  átlássuk  most  már,  iiányadán  vagyunk  és  soha  egy  pil- 
lanatra se  ignoráljuk  a  létező  viszonyokat.  Nehéz  próba, 
mi  ránk  méretett ,  nem  könnyű  állás,  mi  ránk  vár  ezután 
is,  mert  örökös  mementó  móri  lesz  fülünkben  nemzetiség 
tekintetében  való  állapotmik;  de  azért  ez  állás  nem  olyan, 
hogy  a  mellett  a  magyar,  ha  nemesebb  ösztöneit  követe  s 

magát  az  igaz  útról  eltántoríttatni  nem  hagyja,  meg  ne 
állliatna. 

Süt,  ha  mélyebben  tekintünk  viszonyainkba  talán 
még  a  bölcs  gondviselés  kedvezményének  kell  tekintenünk 
azt,  mi  egyelőre  nagy  szerencsétlenségnek  látszhatnék, 
Tagadhatlan,  hogy  jó  adag  keleties  inertia  fekszik  jelle- 
münkben s  Széchenyi  eló'tti  korszakunk  megdöbbentő  ta- 
núságot tesz  arról,  miként  sülyedhet  apathiába  egy  a  leg- 
nemesebb tulajdonokkal  ellátott  nép  is,  ha  tevékenysége 
folytonos  izgató  körülmények  által  fel  nem  ébresztetik. 
Ily  folytonos  stimulánst  rendelt  nekünk  a  gondviselés  a 
körülöttünk  nyüzsgő  nemzetiségekben.  Adtak  gondot,  sze- 
reztek bajt  eleget  s  még  mindezen  bajoknak  épen  sű- 
rűjében állunk :  de  nem  tapasztaljuk-e,  hogy  annál  jobban 
buzgunk  nemzetiségünk  mellett,  minél  inkább  látjuk  fenye- 
gettetve  s  nem  várható-e,  hogy  az  örökös  vetélkedés  és 
súrlódás,  mely  természetesen  fel  fog,  habár  békés  téren, 
állani  közöttünk,  erőnket  folytonos  élénkségben  és  tevé- 
kenységben fogja  fentartaui.  Fel  nem  tehető,  hogy  valaha 
békén  hordozhatná  a  magyar  azt,  hogy  rajta  erkölcsi  súly- 
ban bármely  benlakó  nemzet  túltenni  akarjon,  hogy  el 
akarja  tőle  vitázni  jelenleg  minden  kérdésen  fölül  álló  szel- 
lemi fensőbbségét.  S  a  magyarnak  nem  kel  egyéb, mint  az, 
hogy  előretörjön ;  csak  az  ügyekezet  ne  hijányozzék,  ter- 
mészeti jeles  adományai  cserben  liagyni  bizonyosan  nem 
fogják.  Ez  meg  fog  óvni  attól,  hogy  még  egyszer  erőt  ve- 
gyen nemzetünkön  oly  majdnem  halálos  álom,  milyen 
fogta  el  a  múlt  század  végső  s  a  .jelen  század  első  negye- 
dében. 

Nagy  forradalom  az,  mely  beáll  a  magyarság  bensŐ 
viszonyaiban  a  többi  hazai  nemzetiségeknek  uj  állásfogla- 

lása  következtében.  Ez  kétségtelen.  De  kérdés :  veszélyes-e. 
káros-e  ezen  mnlhatlanul  bekövetkező  forradalom?  Hogy 
az  emelkedő  s  közénk  mindinkább  vegyülendő  nemzetisé- 
gek minket  felolvaszthatnának,  azt  feltenni  képtelenség 
volna,  mert  egyenként  egyikük  se  oly  számos  s  nem  is  áll 
oly  kedvező  akár  szellemi  akár  anyagi  viszonyokban,  hogy 
a  magyarságnak  fölébe  kerekednék;  együtt  közösen  ez 
irányban  hatni  nem  fognak,  mert  egymás  közt  is  megvan- 
nak saját  versengéseik.  De  különben  is  oly  éles  ellentétek 
léteznek  természeti  okoknál  fogva  közöttünk,  hogy  vala- 
mint eddig  nem  történt  annyi  századon  át,  űgy  ezután  se 
várható  általában  köztünk  semmi  fusio.  De  másrészt  rop- 
pant nyeremény  várható  hazánkra  nézve  abból,  hogy  a 
többi  nemzetiségek  politikai  képesitésével,  milliókkal  sza- 
porodik azoknak  száma,  kik  vinni  fogják  a  hazai  ügyek 
zászlaját.  Jelenleg  Magyarország  egész  életprocedurája  a 
néhány  millió  magyar  működésével  volt  azonos,  mihelyt 
minden  más  nemzetbeh  egész  szabadsággal,  kényelemmel 
és  otthonossággal  részt  vesz  a  közügyekben,  azon  mérték- 
ben fog  emelkedni  Magyarország  súlya,  mint  ha  milliókkal 
szaporodott  volna  lakosainak  száma;  valamint  óriásilag 
emelkedik  Piemont  az  annexiók  következtében,  ugy  valódi 
annexiók  lesznek  a  magyarságra  nézve  a  többi  honi  népfa- 
joknak a  síkra  kilépte.  Az  élénk  nemzetiségi  érzelem  őket  is 
versenyre  fogja  ösztönözni  a  magyarokkal,  s  ezen  igen  va- 
lószínűleg bekövetkezendő  kölcsönös  versenyzési  mozga- 
lom lehetlen  hogy  hasznos  hatás  nélkül  maradjon  hazánk- 
nak minden  tekintetben  való  emelkedésére.  Ha  nem  vár 
reánk  valami  épen  kényelmes  állapot,  sőt  örökös  nehézsé- 
gekkel kellene  is  küzdenünk  ,  feltéve  hogy  a  nemzetiségi 
ügy  örökösen  annyira  élére  maradna  állítva  mint  e  pilla- 

natban  :  vigasztalhatjuk  magunkat  nzzal ,  hogy  épen  ké- 
nyes állásunk  nehézségei,  melyeknek  következtében  foly- 
tonos szükségesség  lesz  reánk  nézve  az  előre  törekvés  és 
az  eszünkön  járás ,  megóvnak  bennünket  a  tespedéstöl, 
megóvnak  az  elandalító  kényelmes  és  nyugalmas  helyzet- 
nek ránk  nézve  még  sokkal  veszélyesebb  hatásától. 

Meglehet,  söt  valószínű,  hogy  hazánknak  physio- 
nomiája  egyben  másban  változni  fog  az  által,  hogy  a  küzd- 
téren  észrevehetőbbek  lesznek  soraink  közt  a  más  ajkú 
hazafiak,  ámde  azért  túlnyomó  lesz  mindenkor  a  magyar 
typus.  Mentünk  már  keresztül  nagy  reformokon  vagyis 
forradalmakon.  A  keresztyénség  felvétele,  a  reformatio,  a 
törökvilág  megszűnése,  a  német  műveltség  hatása,  a  XTX. 
század  eszméinek  elterjedése  mind  megannyi  nagy  forra- 
dalmat hozott  létre  nemzetünkben ;  volt  is  mindenkor 
ellenhatás  mindezen  befolyások  ellen,  voltak  mindenkor 
bús  magyarok,  kik  a  mulóféíen  való  régi  állapottal  enyészni 
vélték  a  magyarságot  mindannyiszor:  és  utóvégre  is  csak 
itt  vagyunk  még  most  is,  a  nélkül,  hogy  ne  volnánk  képe- 
sek magunkra  ismerni  ezer  évvel  ezelőtt  itt  élt  eldődeink- 
ben.  Meg  fogjuk  mi  lábolni  ezen  most  küszöbön  álló  forra- 
dalmat is,  és  még  hátra  van  az  idő,  melyben  „Magyaror- 
szág —  lesz." 

A  hazánkbeli  nemzetiségeknek  teljes  emancipatiója  r' 
elkerülhetetlen.  Arról  szó  sem  lehet  többé,  hogy  ezt  nemhogy 
kikerüljük,  de  csak  el  is  halaszthassuk;  a  kérdés  csak  a  kö- 
rül forog :  miként  ?  Vegye  ezt  fontolóra  jól  mindenki,  a  kinek 
a  haza  java  szivén  fekszik ;  küzdje  le  mindenki  azon  ellen- 
szenves indulatokat,  melyeket  o  ténynek  belátása  és  elfoga- 
dása benne  ébreszthetne,  saját  habár  kissé  zúzott  érzelmeit 
hozza  a  közjónak  áldoz;itul.  Meglehet,  hogy  nemes  indokok- 

ból  ered,  mert  hiszen  mi  volna  nemesebb  mint  a  nemzeté- 
hez való  habár  vak  szeretet  és  ragaszkodás  —  az  illetőknél 
azon  ellenszenv,  melyet  éreznek,  ha  a  magyarságnak  régi 
aristocraticus  előjogait  csonkíttatni  látják,  de  tekintsék 
nyugodtan  a  viszonyokat  s  lássák  át,  hogy  oly  kényes 
természetűek  még  most  viszonyaink,  hogy  csak  egy- 
két hang  is  képes  a  legsértőbb  dissonantiát  létrehozni  a 
nemzetiségek  közt  jelenleg  m-alkodó  harmonieus  hangulat- 
ban ;  egykét  nyilatkozat,  mely  régi  előitéleteinket  s  elfo- 
gultságunkat tükrözné  vissza,  százszoros  erőlködésébe  ke- 
rülne a  higgadtaknak .  hogy  zavaró  hatását  elveszítse : 
dobra  üttetnék  tüstént  ólálkodó  ellenségeink  által  s  tönkre 
tehetné  másoknak  legjobb  sikerrel  megkezdett  működését. 
Tartok  tőle,  lesznek  sokan,  kik  ugy  fogják  tekinteni  a 
többi  nemzetiségek  emancipatióját,  mint  a  magyarságnak 
valódi  abdicatióját  s  nem  fogják  birni  elfojtani  azon  kese- 
rűséget, melyet  e  képzelt  mintegy  uj  szellemi  mohácsi  vész 
kebelökben  költeni  fog;  tartok  attól  is,  hogy  lesz  nem  egy 
lelkiismeretlen  ember,  ki  azzal  fog  népszerűséget  keresni 
magának,  hogy  minél  hangosabban  fog  kifejezést  adni 
amaz  érzelmeknek  s  mindig  tele  fogja  venni  száját  a  más 
ajkúak  kicsinyítésével,  a  magyar  nyelv  jogaival  és  ural- 
kodásra való  hivatásával,  stb.  .  .  .  Hogy  mindenkor  hama- 
rabb megnyeri  a  tömegek  kedvezését  az,  ki  a  szivhez  sz''l, 
mintáz,  ki  az"  értelemnek  sürgeti  elsőbbségét,  mutatja  a 
mindennapi  tapasztalás;  tudjuk  azt  is,  hogy  annyi  nálunk 
az  apró  ambitio,  hogy  a  valódi  értéknek  gyakran  igen  so- 
kat kell  tíírni  és  fáradni,  mig  magát  érvényesíteni  tudja.  Ezek 
bizonyosan  fel  fogják  használni  e  tárgyat,  hogy  hangzatos 
confessiókat  tegyenek  arról,  mennyire  szeretik  nemzetö- 
ket,  mennyire  készek  utolsó  csepp  verőket  adni  azért,  hogy 

a  magyarnak  egy  hajaszála  se  göi'büljön  meg  fején,  hogy 
a  magyar  ezután  is  ur  maradjon  saját  házában  stb. :  ám  lás- 
sák, mit  cselekesznek,  ám  lássák,  hogy  számolnak  be  lel- 
kiismeretöknek.  ha  meggondolatlan  eljárásuk  tönkre  fogja 
tenni  a  higgadtak  és  jobbak  törekedését. 

Tartok  attól  is,  hogy  sokan  legjobbjaink  közül,  kik  a 
forradalom  előtti  nemzetiségi  súrlódások  idejében  részünkről 
a  küzdők  első  soraiban  állottuk  a  rebellis  nemzetiségek  elle- 
nében, nem  fogják  leküzdlietni  azon  ingerültséget,  melyet  ak- 
kor éreztek.  Azok,  kik  az  országgyűléseken  személyesen  ve- 
szekedtek a  makacs  horvát  követekkel,  bizony  különös  ér- 
zéssel hallgatnák,  hogy  mindenfelé  széltében  használtatik  a 
közéletben  azoknak  nyelve,  kik  akkor  még  maguk  se  mertek 
annyira  menni,  hogy  polgári  jogosultságot  követeljenek 
nyelvöknek  s  beelégedtek  azon  negatív  követeléssel,  hogy 
a  latin  nyelv  mögé  sánczolliassák  el  magukat.  Az  akkori 
ivadék  valóban  kevésbbé  alkalmas  jelenleg  a  paciíicatio  ki- 
vitelére. Valamint  háborúk  alkalmával  néma  vezérek  szok- 
ták rendesen  megkezdeni  a  békealkudozásokat,  hanem 
más  kisebbrendii  személyekre  bizzák  ez  ügyek  kezelését, 
olyformán  vagyunk  mi  is  a  jelenlegi  pacificatio  művével  s  az 
ujabb  ivadéknak,  mely  jóformán  csak  a  forradalom  óta  kez- 
dett a  közügyekben  részt  venni,  itt  igen  fontos  szerepe  lehet. 

A  mi  ezen  új  ivadékot  illeti,  szentségtörés  volna  ezt  a 
korábbival  párhuzamba  tenni.  Mi  mindnyájan  csak  pyg- 
maeusok  vagyunk  korábbi  héroszaink  mellett.  Jelen  álla- 
potunknak egyilv  legnagyobb  hátránya  az,  hogy  ifjaink, 
nem  kaphatván  politikai  művelést,  nem  képezhették  ki  ma- 
gukat a  korábbi  jelesek  utódaivá,  hogy  általában  keveset 
eszmélnek,  keveset  tanulnak,  miután  nincs  meg  azon  sti- 
muláns melyet  nyújtott  azelőtt  a  közélet.   Annyira  megy 

ezen  hátrányos  állapot,  hogy  ha  a  régiek  kidőlnek  és  so- 
káig tart  a  mostani  .^jllapot,  nem  lesz  a  ki  nyomukba  lép- 
hessen s  történetünknek,  nemzeti  és  alkotmányos  létünk- 
nek fonalai  végképen  megszakadoznak.  Azonban  valami 
hasznát  mégis  lehet  venni  az  uj  ivadéknak  s  épen  legfon- 
tosabb kérdésünk,  t.  i.  n  nemzetiségek  kérdésének  elintézése 
körül.  Az  ujabb  ivadék  áll  részint  azon  ifjakból,  kik  a  for- 
radalom előtt  még  imberbisek  voltak,  de  az  uj  ivadék  közé 
sorozandók  azok  is,  kik  azelőtt  a  politikával  nem  foglalkoz- 
tak, habár  koruk  által  arra  tökéletesen  képesítve  lettek  volna, 
nem  érezvén  azonban  magukat  szükségeseknek,  miután  volt 
elég  a  ki  vitte  a  közügyeket,  visszavonult  életet  éltek.  Van, 
nem  egy  valóban  —  s  hála  érette  a  magyarok  Istenének  —  ki 
most  kezd  részt  venni  a  közügyekben,  kit  megszállott  a 
szent  lélek  s  kötelességének  tartja,  most  midőn  nemzetének 
szüksége  van  minden  erőre,  minden  tehetségre ,  megtenni 
magáét.  Számlálunk  ezek  között  már  is  nem  egy  jelest, 
kinek  nevét  büszkén  fogja  nevezni  az  utókor,  ki  a  magyar 
Olymposzon  méltó  helyet  foglaland  el.  Ezek  is  az  uj  iva- 
dékhoz számitandók,  habár  életkoruknál  fogva  a  régiek 
közé  volnának  sorozandók.  Sok  jeles  ember  van,  ki  csak 
ugy  tud  egész  szivvel  működni,  ha  rendes  kerékvágásából  ki 
nem  zavartatik,  de  mihelyt  félretéríttetik  azon  iránytól, 
melybe  magát  egészen  beélte  s  uj  viszonyok  közé  helyez- 
tetik, nem  tudja  többé  helyét  találni ;  a  legtisztesebb.  a 
legtisztább  jellemek  járnak  igy  gyakran,  belső  természeti 
organisatiójuk  hozza  ugy  magával.  Vannak  mások  ellen- 
ben, kik  nagyobb  ruganyossággal  birván  s  természetök 
élénksége  által  folytonos  tevékenységre  késztettetvén, 
könnyebben  raegalkusznak  a  körülményekkel  s  bárhov/i 
helyeztessenek  a  sors  által,  mindenütt  otthon  vannak.  Nom 

érdem  és  nem  kárhoztatnivaló  sem  az  egyik  sem  a  másik 
irány,  csak  bizonyos  pontig  vagyunk  urai  akaratunknak, 
lelki  testi  dispositiónk  zsarnokoskodik  mindnyájunk  fölött. 
Hogy  van  még  sok  régi  jeleseinkből,  ki  összevegyül  az  uj 
ivadékkal,  mindenesetre  nagy  nyereség  ügyünkre  nézve, 
de  azok  sincsenek  elveszve,  kik  tettlegesen  fellépni  jelenleg 
képteleneknek  érzik  magukat;  egy  intésük,  egy-egy  sza- 
vukat oraculumként  tekinti  a  tapasztalatlanabb  s  pietással 
csügg  érdemes  alakjaikon. 

Ezen  új  ivadéknak  —  mondom  —  igen  fontos  szerepe 
lehet  a  nemzetiségek  kérdésének  elintézése  körül,  mert  arra 
a  régi  nemzedéknél  sokkal  alkalmasabb.  A  régieknek  egész 
politikai  pályriját  elkeserítették  a  nemzetiségi  villongások, 
ok  azoknak  közvetlen  részesei  voltak  s  azt  kellett  látniok, 
hogy  mindinkább  fejükre  nőnek  amarakonczátlan  és  éret- 
len csoportok,  kiknek  legelső  föllépése  valóban  magán 
hordta  a  lázadásnak  szinét.  Nevelte  keserüségöket  az,  hogy 
minden  más  ellenséges  elem  szövetségesre  talált  e  lázadók- 
ban s  épen  azért  tartották  szoros  kötelességüknek  ellent- 
állani,  nehogy  ezen  szövetséges  elemek  amazok  által  ér 
vényre  emelkedjenek.  Azóta  kitűnt,  hogy  mégis  volt  valódi 
nemzetiségi  érzelem  is  abban,  mi  általuk  jóformán  csak 
ürügynek  tekintetett  s  jelenleg  világosan  áll.  hogy  a  sok 
salak  közt  volt  valódi  nemesebb  érez  is,  világosan  áll,  hogy 
a  velünk  együtt  élő  más  nyelvű  fajok  őszintén  ragaszkod- 
nak nemzetiségökhöz,  világosan  áll,  hogy  teljes  joggal  kö- 
vetelhetik annak  mások  által  is  elismertetését  és  megbe- 
csültetését.  Az  uj  ivadéknak  van  ugyan  tudomása  ama 
szomorú  nemzetiségi  súrlódásokról,  de  inkább  csak  hallo- 
másból, miután  azonban  ama  küzdelmekben  tettleges  részt 

nem  vett.  nem  lakik  szivében  e  tekintetben  keserűség,  mint 

8 


-^      114      5^ 

a  régiekében.  Természetes  tehát,  hogy  sokkal  inkább  ke- 
zelheti elfogulatlanul  ez  ügyet,  annyival  inkább,  hogy  most 
már  a  dolgok  sokkal  tisztábban  állanak  mint  azelőtt ;  hogy 
az  illető  más  nemzetbeliek  is  sokkal  higgadtabbak  lettek, 
több  komolysággal  és  érettséggel  látnak  a  dologhoz  s  ná- 
luk is  van  csak  ugy  mint  nálunk  aj  ivadék,  melynek  szivé- 
ben nem  honol  a  régi  keserűség.  Az  uj  ivadék  különösen 
van  arra  hivatva,  hogy  ezen  ügyet  kezelje  és  szerencsésen 
keresztülvigye,  ez  lesz  az  első  alkalom,  hogy  képességét 
kimutassa,  ez  lesz  az  alkalom,  hogy  megállhassa  politikai 
érettségi  vizsgálatát. 

E  munkához  a  legjobb  auspiciumok  mellett  foghat. 
Azelőtt  kölcsönös  ingerlések,  éretlen  kifakadások  kezdet- 
ték meg  a  vitát  s  valódi  méltatlankodás,  erőszakoskodás, 
kölcsönös  rettegtetés  szerepeltek  a  vita  kifejlődésénél, 
egészen  a  szenvedély  vett  erőt  mindkét  fél  hangulatán ;  ré- 
mület és  gyűlölség  nem  hagyott  helyet  a  capacitatiónak. 
A  nemzetiségi  vitának  uj  phasisa  egészen  másképen  kezdő- 
dik. Keserű  tapasztalás  megmutatta,  mire  visz  az  ellensé- 
geskedés —  ez  az  egyik  főtényező.  Másik  az :  hogy  a  nem- 
zetiség és  annak  jogairól  való  nézetek  tetemesen  tisztultak. 
Harmadik  legfontosabb  tényező  az ,  hogy  bátran  és  nyu- 
godtan néztünk  legújabban  szemébe  egymásnak  és  kezet 
szorítottunk.  Újuljanak  meg  bár  a  viták  a  felett,  mikint  kell 
viszonyainknak  egyes  részleteit  elintézni,  azt,  hogy  kezet 
szorítottunk,  nem  fogjuk  soha  többé  elfelejteni.  Átmentünk 
a  Rubiconon. 

A  nemzetiségi  kérdés  most  még  egészen  élére  van 
állítva.  Ne  higyjük,  hogy  az  mindig  igy  lesz.  Le  fognak 
ezen  mozgalmak  csillapodni,  mihelyt  nem  fogja  többé  senki 
bántani    egyik    vagy  másik   nemzetiségnek  jogait,    Hogy 


-^     115     ^ 

ragaszkodni  fog  mindenik  a  magáéhoz,  természetes,  mert 
a  mig  egy  népben  lélek  van,  nem  mondhat  le  azon  indu- 
latról, mely  jobban  készteti  minden  egyébnél  mindenre,  a 
mi  szép,  jó  és  nemes.  A  nemzetiségi  érzésben  annyi  a  szel- 
lemi stimuláns,  hogy  tökéletesen  képes  megóvni  az  embe- 
reket az  anyagiságba  való  sülyedéstöl,  a  versenynek  oly, 
erős  táplálékot  nyújt,  hogy  a  legsikeresebb  eszköz  az  álta- 
lános stagnatiónak  eltávolítására  s  ez  az  összes  emberiségre 
a  legnagyobb  nyeremény.  Óvjon  meg  mindnyájunkat  a 
gondviselés  attól,  hogy  nemzetiség  tekintetében  valaha  egy 
akol  egy  pásztor  legyen,  végtelen  unalom  és  általános  el- 
lankadás  volna  következménye. 

De  másrészt  óhajtandó,  hogy  legyen  vige  minél  előbb 
a  mostani  súrlódásoknak  és  zűrzavaros  állapotoknak.  Egy 
valódi  szellemi  népvándorlás  közepette  létezünk.  Szüksé- 
ges, hogy  minél  előbb  nyugalomra  térjenek  a  háborgó  ele- 
mek, hogy  ama  folytonos  és  békés  nemzeti  verseny,  mely 
oly  jótékony  hatással  kell  hogy  legyen  civilisatiónknak 
emelésére  és  a  tespedéstől  való  megóvására,  rendes  kerék- 
vágásába térhessen.  Mig  a  jogok  megállapításáról  és  kivi 
vasáról  van  szó,  mig  minden  nemzetiségnek  nincs  kimu- 
tatva a  tér,  melyet  elfoglalni  hivatva  van,  mig  e  tért  valódilag 
el  nem  foglalja,  addig  a  rendezkedés  veszi  igény  be  minden 
erőnket  és  idv^nket  s  nem  érkezünk  arra,  hogy  előretörjünk 
mindenben,  mi  közös  emberi  kötelesség. 

Meg  fognak  alakulni  nálunk  is  azon  körök,  melyek 
lesznek  minden  velünk  együtt  élő  népfajoknak  rendes  ha- 
tárai ;  ezeknek  ki  kell  jélöltetniök  s  elfoglaltatniok  minél 
előbb,  mert  azután  is  sok  dolgunk  lesz  még,  hogy  utolérjük 
mindazon  nemzeteket,  kik  élénkbe  vágtak  a  civilisatióban. 

Essünk  át  minél  előbb  az  átmeneti  állapoton;  ne  szedeges- 

síik  csekély  adagokban  azt,  mit  benyelhetünk  egyszerre  is. 
Adjuk  meg  egyszerre  és  jó  szívvel,  sokkal  tanácsosabb 
magunkra  nézve  is,  mint  ha  ugyanazt  kicsikartatni  hagy- 
nánk kezeinkből. 

